എച്ച്‌ഐവി ബാധിച്ച മകളുടെ ഭാവി ആശങ്കയില്; നീതി തേടി പിതാവ് കോടതിയിലേക്ക് | hiv affect during rcc treatment father goes to court - Malayalam Oneindia\nUpdated: Fri, Sep 22, 2017, 16:55 [IST]\nകൊച്ചി: രക്താര്‍ബുദ ചികിത്സയ്ക്കായി എത്തിയ പെണ്‍കുട്ടിക്ക് എച്ച്‌ഐവി ബാധിച്ച സംഭവത്തില് പിതാവ് ഹൈക്കോടതിയെ സമീപിക്കാനൊരുങ്ങുന്നു. ആശുപത്രിയില് തുടര് ചികിത്സ ലഭിക്കുന്നുണ്ടെങ്കിലും പെണ്‍കുട്ടിയുടെ വിദ്യാഭ്യാസവും ഭാവിയും പ്രതിസന്ധിയിലാകുമെന്ന് ചൂണ്ടിക്കാട്ടിയാണ് പിതാവ് കോടതിയെ സമീപിക്കുന്നത്.\nആര്‍സിസിയില് ചികിത്സയ്‌ക്കെത്തിയ പെണ്‍കുട്ടി രക്തം സ്വീകരിച്ചതോടെയാണ് എച്ച്‌ഐവി ബാധിച്ചത്. തമിഴ്‌നാട് സ്വദേശിയായ മറ്റൊരു കുട്ടിക്കും എച്ച്‌ഐവി ബാധിച്ചതായി വിവരങ്ങളുണ്ട്. എന്നാല് സംഭവത്തില് വീഴ്ച പറ്റിയിട്ടില്ലെന്നാണ് ആര്‍സിസി പറയുന്നത്.\nപെണ്‍കുട്ടിക്ക് നീതി തേടിയാണ് പിതാവ് കോടതിയെ സമീപിക്കാനൊരുങ്ങുന്നത്. പെണ്‍കുട്ടിയുടെ ഭാവിയില് ആശങ്ക ഉണ്ടെന്നാണ് പിതാവ് പറയുന്നത്.\nപെണ്‍കുട്ടിക്ക് ആശുപത്രിയില് നിന്ന് തുടര് ചികിത്സ ലഭിക്കുന്നുണ്ടെങ്കിലും പെണ്‍കുട്ടിയുടെ വിദ്യാഭ്യാസവും ഭാവിയും പ്രതിസന്ധിയിലാകുമെന്ന് ചൂണ്ടിക്കാട്ടിയാണ് ഹൈക്കോടതിയെ സമീപിക്കുന്നത്.\nസര്‍ക്കാരില് നിന്ന് തീരുമാനം\nഇക്കാര്യത്തില് സര്‍ക്കാരില് നിന്ന് തീരുമാനം ഉണ്ടാകണമെന്നും പിതാവ് ഹര്‍ജിയില് വ്യക്തമാക്കുന്നു. ഡോക്ടര്‍മാര് തന്നെ ഡോക്ടര്‍മാര്‍ക്കെതിരെ ആരോപണങ്ങള് ഉന്നയിക്കുന്നതിലുള്ള അതൃപ്തിയും ഹര്‍ജിയില് വ്യക്തമാക്കുന്നു.\nപെണ്‍കുട്ടിക്ക് നല്‍കിയ രക്തത്തിന്റെ ഘടകങ്ങള് മറ്റ് മൂന്നു പേര്‍ക്ക് കൊടുക്കാനുള്ള സാധ്യത നിലനില്‍ക്കുന്നുവെന്നും അങ്ങനെയെങ്കില് കൂടുതല് പേര്‍ക്ക് എച്ച്‌ഐവി ബാധിച്ചിരിക്കാമെന്ന സംശയവും പ്രകടിപ്പിച്ചിട്ടുണ്ട്.\nകഴിഞ്ഞ അഞ്ച് വര്‍ഷത്തെ കാര്യങ്ങള് പരിശോധിക്കണമെന്നും പെണ്‍കുട്ടിയുടെ പിതാവ് ഹര്‍ജിയില് ആവശ്യപ്പെടുന്നു.\nരക്താര്‍ബുദ ചികിത്സയ്‌ക്കെത്തിയ ഒമ്പത്കാരിക്കാണ് എച്ച്‌ഐവി ബാധിച്ചത്. ഹരിപ്പാട് സ്വദേശിനിയാണ് പെണ്‍കുട്ടി.\nവിന്‍ഡോ പീരിയഡിലുള്ള ഏതെങ്കിലും രോഗികളില് നിന്നായിരിക്കും പെണ്‍കുട്ടിക്ക് എച്ച്‌ഐവി ബാധിച്ചതെന്നാണ് ആര്‍സിസി അധികൃതര് പറയുന്നത്. വീഴ്ച പറ്റിയിട്ടില്ലെന്നും വ്യക്തമാക്കുന്നു.\nതമിഴ്‌നാട്ടില് നിന്ന് ചികിത്സയ്‌ക്കെത്തിയ മറ്റൊരു കുട്ടിക്കും എച്ച്‌ഐവി ബാധിച്ചതായി സ്ഥിരീകരിക്കാത്ത വിവരങ്ങളുണ്ട്.\nhiv rcc treatment girl father highcourt എച്ച്ഐവി ആര്‍സിസി പരിശോധന പെണ്‍കുട്ടി പിതാവ് കോടതി\nhiv affect during rcc treatment father goes to court


ഇ ബുള് ജെറ്റ് യൂട്യുബർമാരായ സഹോദരങ്ങളെ 14 ദിവസത്തേക്ക് റിമാൻഡ് ചെയ്തു – twenty4news.com\nകണ്ണൂര് : ആര്.ടി ഓഫിസില് അതിക്രമിച്ച് കടന്ന് ബഹളംവെച്ചെന്ന് ആരോപിച്ച് കണ്ണൂര് ടൗണ് പൊലീസ് അറസ്റ്റുചെയ്ത ഇ ബുള് ജെറ്റ് യൂട്യുബര്‍മാരും ഇരിട്ടി സ്വദേശികളായ സഹോദരങ്ങളുമായ എബിന്, ലിബിന് എന്നിവരെ കോടതി 14 ദിവസത്തേക്ക് റിമാന്‍ഡ് ചെയ്തു. ഇവരെ കണ്ണൂര് സബ് ജയിലിലേക്ക് മാറ്റി.\nവാഹനം രൂപമാറ്റം വരുത്തിയതും നികുതി അടക്കാത്തതും അടക്കമുള്ള നിയമലംഘനങ്ങളെതുടര്‍ന്ന് കണ്ണൂര് മോട്ടോര് വാഹന വകുപ്പ് എന്‍ഫോഴ്സ്മെന്‍റ് വിഭാഗം കഴിഞ്ഞദിവസം ഇവരുടെ വാന് കസ്റ്റഡിയിലെടുത്തിരുന്നു. വാഹനം പിടിച്ചെടുത്തതുമായി ബന്ധപ്പെട്ട നിയമ നടപടികള്‍ക്കായി യുട്യൂബര്‍മാരോട് തിങ്കളാഴ്ച ആര്.ടി ഓഫിസിലെത്താന് ഉദ്യോഗസ്ഥര് ആവശ്യപ്പെട്ടിരുന്നു.\nഓഫിസിലെത്തിയ ഇവര് ബഹളംവെച്ച് സംഘര്‍ഷഭരിതമായ രംഗങ്ങള് സൃഷ്ടിക്കുകയായിരുന്നു. 19 അനുയായികളുമായാണ് ഇവര് ഓഫിസിലെത്തിയതെന്നും നിയമലംഘനങ്ങള്‍പറഞ്ഞുമനസ്സിലാക്കുകയാണ് ചെയ്തതെന്നും ഉദ്യോഗസ്ഥര് പറഞ്ഞു.\nഎന്നാല്, തങ്ങളെ മോട്ടോര് വാഹന വകുപ്പ് അധികൃതര് പീഡിപ്പിക്കുകയാണെന്ന് സമൂഹ മാധ്യമങ്ങളില് പോസ്റ്റിട്ടിരുന്നു. യുട്യൂബര്‍മാര് വിഡിയോയിലൂടെ വിവരമറിയിച്ചതിനെതുടര്‍ന്ന് ഇവരുടെ നിരവധി ആരാധകരും സ്ഥലത്തെത്തി.\nഉദ്യോഗസ്ഥര് പീഡിപ്പിക്കുകയാണെന്നും കള്ളക്കേസില് കുടുക്കുകയാണെന്നും അറിയിച്ച് സമൂഹ മാധ്യമങ്ങളിലൂടെ ലൈവ് വിഡിയോയും ഇവര് പങ്കുവെച്ചു. ബഹളത്തിനൊടുവില് മോട്ടോര് വാഹന വകുപ്പ് ഉദ്യോഗസ്ഥര് വിവരമറിയിച്ചതിനെ തുടര്‍ന്ന് കണ്ണൂര് ടൗണ് പൊലീസ് സ്ഥലത്തെത്തി ഇരുവരെയും കസ്റ്റഡിയിലെടുക്കുകയായിരുന്നു.\nആര്.ടി ഓഫിസ് ഔദ്യോഗിക കൃത്യനിര്‍വഹണം തടസ്സപ്പെടുത്തല്, പൊതുമുതല് നശിപ്പിക്കല് തുടങ്ങിയ വകുപ്പുകള് ചേര്‍ത്താണ് ഇവര്‍ക്കെതിരെ കേസെടുത്തത്. വെള്ള നിറത്തിലായിരുന്ന വാനിെന്‍റ നിറം മാറ്റിയതും അനുവദനീയമല്ലാത്ത ലൈറ്റുകള് ഘടിപ്പിച്ചതും വാഹനം രൂപമാറ്റം വരുത്തിയതുമടക്കമുള്ള നിയമലംഘനങ്ങളാണ് ഇവര്‍ക്കെതിരെ ചുമത്തിയത്.\nCategories: District, Kannur, News\nTagged as: ഈ ബുൾ ജെറ്റ്, bloggers remanded, E bull jet, ebull jet, Latest news, youtuber brothers\nഇ -ബുൾജെറ്റ് ; ആര്.ടി ഓഫിസില് വിളയാടിയ യൂട്യൂബർമാര്‍ക്ക് പൊലിസിന്റെ കത്രികപ്പൂട്ട്,സ്റ്റേഷൻ ജാമ്യം നൽകിയില്ല,


വെളുപ്പു നിറം നിറം കുറഞ്ഞവരുടെ സ്വപ്‌നമാകും. സൗന്ദര്യത്തിന്റെ പല മാനദണ്ഡങ്ങളില് ഒന്നാണ് വെളുപ്പുനിറം. കറുപ്പിനേഴഴകെന്നു പറഞ്ഞാലും വെളുപ്പുനിറം പലരും മോഹിയ്ക്കുന്ന ഒന്നാണ്. സൗന്ദര്യസംരക്ഷണത്തില് വേണ്ടത്ര പ്രാധാന്യം പലരും ചര്‍മ്മത്തിന് നല്‍കുന്നില്ല.\nതിരക്കുപിടിച്ച ജീവിതസാഹചര്യത്തില് ഇന്നു പലര്‍ക്കും സ്വന്തം സൗന്ദര്യം കാത്തുസൂക്ഷിക്കാന് സാധിക്കാതെ വരുന്നുവെന്നത് ഒരു പ്രശ്നം തന്നെയാണ്. ചര്‍മത്തിന്റെ നിറം പല ഘടകങ്ങളെ ആശ്രയിച്ചിരിയ്ക്കുന്നു. ഇതിന് പാരമ്പര്യം മുതല് കഴിയ്ക്കുന്ന ഭക്ഷണങ്ങള് വരെ അടിസ്ഥാനമായി വരുന്നു.\nസൗന്ദര്യസംരക്ഷണത്തിന്റെ കാര്യത്തില് കൂടുതല് പ്രാധാന്യം നല്‍കുന്നവരാണ് നമ്മളില് പലരും. അറബികൾ വെളുക്കാൻ ഉപയോഗിക്കുന്ന പൊടി.!! എങ്ങനെയെന്നു താഴെ കൊടുത്തിരിക്കുന്ന വീഡിയോയില് വിശദമായി കാണിച്ചു തരുന്നുണ്ട്.


സുന്ദർലാൽ ബഹുഗുണ: ഇന്ത്യൻ പരിസ്ഥിതി ചിന്തയുടെ തായ്‌വേര് - Indian Express Malayalam\nവികസനത്തിന്റെയും ഇക്കണോമിക് ഗ്രാഫുകളുടെ കുതിപ്പുകളുടെയും കണക്കുകൾക്കപ്പുറം മനുഷ്യജീവൻ കുടിയിരിക്കുന്നത് ഇക്കോളജിയിലാണ് എന്ന് പഠിപ്പിച്ച മഹാഗുരുവായ സുന്ദർലാൽ ബഹുഗുണയെ കുറിച്ച് കൃഷി മന്ത്രിയും പരിസ്ഥിതി പ്രവർത്തകനുമായ പി പ്രസാദ് എഴുതുന്നു\nWritten by P Prasad\nUpdated: May 21, 2021 9:07:02 pm\nലോകത്തെ തന്നെ ഇന്ത്യയിലേക്ക് നോക്കാൻ പ്രേരിപ്പിച്ച പരിസ്ഥിതി പ്രസ്ഥാനങ്ങൾക്കും ചിന്തകൾക്കും വിത്തിട്ടതിൽ പ്രമുഖനായിരുന്നു സുന്ദർലാൽ ബഹുഗുണ. ഇന്ത്യയിൽ പരിസ്ഥിതി എന്ന വിഷയത്തെ കേന്ദ്രസ്ഥാനത്ത് നിർത്തി ജനങ്ങളുടെ ജീവിതവും പരിസ്ഥിതിയും തമ്മിലുള്ള അഭേദ്യമായ ബന്ധത്തെ കുറിച്ച് ബോധവൽക്കരിച്ച വ്യക്തിത്വം. പരിസ്ഥിതിയെ അടിസ്ഥാനപ്പെടുത്തി ഇന്ത്യയിൽ പ്രസ്ഥാനങ്ങൾ രൂപം കൊണ്ടത് സുന്ദർലാൽ ബഹുഗുണ എന്ന മഹാപ്രതിഭയുടെ നേതൃത്വത്തിലാണ്. ഇന്ത്യയിലെമ്പാടും ഇന്ന് വേര് പടർത്തിയ പരിസ്ഥിതി ചിന്തയുടെ തായ്‌വേരാണ് സുന്ദർലാൽ ബഹുഗുണ.\nഇക്കോളജി എന്ന വാക്ക് ഇന്ന് വ്യാപകമായി കേൾക്കുകയും എല്ലായിടത്തും ചർച്ച ചെയ്യുകയും ചെയ്യുന്ന പദമാണ്. എന്നാൽ, ഈ വാക്ക് ഒട്ടും പരിചിതമില്ലാതിരുന്ന, അത്യപൂർവ്വമായി ഉപയോഗിച്ചിരുന്ന, ഡിക്ഷ്ണറയിൽ മാത്രം ഒതുങ്ങി നിന്ന ഒരു കാലത്ത് ഇക്കോണമിയേക്കാൾ പ്രാധാന്യം ഇക്കോളജിക്ക് ഉണ്ട് എന്ന് സുന്ദർലാൽ ബഹുഗുണ പ്രഖ്യാപിക്കുന്നത്. സാധാരണ ജനങ്ങളുടെ ജീവിതത്തിൽ മാത്രമല്ല, ഭരണകൂടത്തിന്റെ അധികാര വ്യവഹാരങ്ങളിലും ഇക്കോളജിയുടെ പ്രധാന്യത്തെ കുറിച്ച് ജീവന്റെ അച്ചുതണ്ടായ പരിസ്ഥിതിയെ കുറിച്ച് അദ്ദേഹം ആവർത്തിച്ച് വിശദീകരിച്ചു.\nഹിമാലയത്തിന് മേൽ ഏൽപ്പിക്കുന്ന ഓരോ പോറലും വികസനത്തിലേക്കല്ല, വിനാശത്തിലേക്കായിരിക്കും വാതിൽ തുറക്കുക എന്ന് അദ്ദേഹം ഉദ്ബോധിപ്പിച്ചു. ഹിമാലയത്തെ സംരക്ഷിച്ചില്ലെങ്കിൽ നിരവധി സംസ്ഥാനങ്ങൾ അനവധിയായ ദുരന്തങ്ങളെ നേരിടേണ്ടി വരുമെന്ന് ആദ്യം മനസിലാക്കിയ വ്യക്തിയാണ് അദ്ദേഹം. ഇതേ കുറിച്ച് അഭിപ്രായം പറഞ്ഞ് ഒഴിയുക മാത്രമല്ല അദ്ദേഹം ചെയ്തത്. ഹിമാലയത്തെ സംരക്ഷിക്കാനുള്ള പോരാട്ടത്തിന്റെ പാതയിലേക്ക് ഇറങ്ങുകയും ചെയ്തു ആ ഗാന്ധിയൻ.\nസാധാരണക്കാരുടെ വേഷം ധരിച്ച് അവരുടെ ഭാഷയിൽ, അവരിലൊരാളിയി നിന്ന് അദ്ദേഹം നാട് നേരിടാൻ പോകുന്ന ദുരന്തങ്ങളെ കുറിച്ച് മുന്നറിയിപ്പ് നൽകി. തങ്ങളോട് ചേർന്ന് നിന്ന് തങ്ങളുടെ ഹൃദയത്തിൽ തൊട്ട് പറയുന്ന വാക്കുകളുടെ ആഴവും ആർജ്ജവവും ജനങ്ങൾക്ക് ബോധ്യപ്പെട്ടു. ജനങ്ങൾ ആ വാക്കിനെ മുഖവിലയ്ക്ക് എടുത്തു. തെഹ്‌രി ഡാം നിർമ്മിച്ചാലുണ്ടാകാവുന്ന ദുരിതങ്ങളും ദുരന്തങ്ങളും അദ്ദേഹം വിശദീകരിച്ചു. വൻകിട ജലവൈദ്യുത പദ്ധതികൾ അതും ഹിമാലയത്തിന്റെ മണ്ണിൽ സ്ഥാപിച്ചാലുണ്ടാകാവുന്ന അപകടത്തിന്റെ വ്യാപ്തിയെ കുറിച്ച് സുന്ദർലാൽ ബഹുഗുണ മുന്നറിയിപ്പ് നൽകി. ഇത് അധികാര വർഗത്തിന് അസ്വസ്ഥത ഉണ്ടാക്കിയെങ്കിലും തങ്ങളുടെ ജീവിതത്തെ ബാധിക്കുന്ന പ്രശ്നത്തെ തൊട്ടറിഞ്ഞ സുതാര്യനായ ആ മനുഷ്യന്റെ നിലപാടിനൊപ്പം സാധാരണക്കാർ ചേർന്ന് നിന്നു.\n‘ചിപ്കോ’ പ്രസ്ഥാനം എന്ന പേരിൽ സുന്ദർലാൽ ബഹുഗുണ രൂപീകരിച്ച്, നേതൃത്വം നൽകിയ പ്രസ്ഥാനം ആ പ്രദേശത്തിന്റെ പൂർണമായ സംരക്ഷണം ഉറപ്പാക്കി. മരങ്ങളെ കെട്ടിപ്പെടിച്ച് നിന്ന് മക്കളേക്കാൾ വാത്സല്യവും സ്നേഹംവും കരുതലും മരങ്ങൾക്ക് കൊടുത്ത് ചിപ്കോ പ്രസ്ഥാനം മുന്നേറയിപ്പോൾ, ഇന്ത്യയ്ക്കും ലോകത്തിനും അത് വേറിട്ട കാഴ്ചയായി. ‘കെട്ടിപ്പിടിക്കുക’ എന്ന അർത്ഥമുള്ള ‘ചിപ്കോ’ എന്ന വാക്ക് ഒരു പ്രസ്ഥാനത്തിന്റെ പേരായി മാറി. ഈ പ്രസ്ഥാനത്തിലൂടെ ആയിരക്കണക്കായ ആളുകൾ, ലക്ഷക്കണക്കായ മരങ്ങളുടെ ജീവിതത്തിന് സുരക്ഷാ കവചം തീർത്തതാണ് ഹിമാലയൻ മലനിരകൾ കണ്ടത്. മരങ്ങളുടെ സുരക്ഷാ കവചം തീർത്ത ജനത യഥാർത്ഥത്തിൽ കെട്ടിപ്പിടച്ചത് വരും തലമുറകളുടെ ജീവിതത്തെയായിരുന്നു. മരങ്ങളെ കെട്ടിപ്പിടിച്ച മനുഷ്യന് ജീവൻ നൽകിയ പ്രസ്ഥാനം. അതായിരുന്നു ആ ചിപ്കോ മൂവ്മെന്റ്.\nഇതിന് അദ്ദേഹത്തിന് ഏറ്റവും സഹായകമായി നിന്നത് അദ്ദേഹത്തിന്റെ ഭാര്യ തന്നെയായിരന്നു. സാധാരണക്കാരിൽ സാധാരാണക്കാരനായി എളിമയും തെളിമയും ഉള്ള ജീവിതം നയിച്ച് സുന്ദർലാൽ ബഹുഗുണ നടത്തിയ പ്രവർത്തനം ഇന്ത്യയിൽ സമാനതകളില്ലാത്ത ഒരു മുന്നേറ്റത്തെ സൃഷ്ടിച്ചു. വികസനത്തിന്റെയും മറ്റും പേരിൽ വൻകിട അണക്കെട്ടുകളും മറ്റും സ്ഥാപിച്ചെടുക്കാൻ നിലയുറപ്പിച്ച് നിന്നവർ അദ്ദേഹത്തിനെതിരെ ആക്ഷേപങ്ങൾ ആവോളം ചൊരിഞ്ഞു. അതൊന്നും അദ്ദേഹത്തെ തളർത്തയിതേയില്ല. ചെടികൾക്ക് വെള്ളവും വളവും എന്ന പോലെ പരിസ്ഥിതി ചിന്തകൾക്കും പ്രക്ഷോഭങ്ങൾക്കും അറിവും ദർശനവും നൽകി അദ്ദേഹം വളർത്തി.\nഇന്ന് പരിസ്ഥിതി ചിന്ത, പരിസ്ഥിതി പ്രസ്ഥാനം, പരിസ്ഥി പ്രവർത്തകർ, പരിസ്ഥിതി വിദ്യാഭ്യാസം എല്ലാം വ്യാപകമായിരിക്കുന്ന കാലഘട്ടത്തിലാണ് നമ്മൾ ജീവിക്കുന്നത്. . അരനൂറ്റാണ്ട് മുമ്പ് അതുവരെയും മറ്റാരും പറയാത്ത ഒരു കാര്യം പറഞ്ഞ് ജനങ്ങളിൽ പരിസ്ഥിതി ചിന്ത നട്ടുവളർത്തിയ സുന്ദർലാൽ ബഹഗുണ സൃഷ്ടിച്ചത് ചരിത്രമായിരുന്നു. അദ്ദേഹം മരങ്ങളെ കെട്ടിപ്പിടിച്ചപ്പോൾ, ആ ചിന്തയുടെ വരാൻ പോകുന്ന നിരവധി തലമുറകളുടെ സുരക്ഷിത ജീവിതത്തിന് വേര് പിടിപ്പിക്കുക കൂടെയായിരുന്നു.\nസുന്ദർലാൽ ബഹുഗുണയുടെ ജീവിതവും പ്രവർത്തനവും ഇന്ത്യയിലെയും ലോകത്തിലെയും ലക്ഷക്കണക്കായ മനുഷ്യരെ സ്വാധീനിച്ചു. നമ്മുടെ രാജ്യത്ത് തന്നെ നിരവധി പരിസ്ഥിതി സമരങ്ങൾക്ക് അത് ഊർജം പകർന്ന് നൽകി. നർമ്മദ മുതൽ പൂയംകുട്ടിയും അതിരപ്പള്ളിയും വരെയുള്ള നിരവധി പോരാട്ടങ്ങൾക്ക് സുന്ദർലാൽ ബഹുഗുണയുടെ ജീവിതവും പ്രവർത്തനവും പകർന്ന് നൽകിയ ആവേശവും ഊർജ്ജവും ചെറുതായിരുന്നില്ല. എന്നെ പോലെയുള്ള ലക്ഷകണക്കായ ആളുകൾക്ക് അദ്ദേഹം എന്നും ഒരു ഊർജ സ്രോതസ്സ് ആയിരുന്നു.\nഅത്ഭുതം കൊണ്ട് വിടരുന്ന മിഴികളോടെ മാത്രമേ ഞാൻ അദ്ദേഹത്തെയും അദ്ദേഹത്തിന്റെ പ്രവർത്തനങ്ങളെയും നോക്കി കണ്ടിട്ടുള്ളൂ. അദ്ദേഹം കേരളത്തിൽ വന്നപ്പോൾ കണ്ടിട്ടുണ്ട്. അവിടെയുണ്ടായിരുന്നവർക്ക് വലിയ ആവേശമായിരുന്നു അദ്ദേഹം പകർന്ന് നൽകിയത്. ചുറ്റും കൂടി നിൽക്കുന്നവരിലേക്ക് വാക്കുകളിലും നേട്ടത്തിലും സ്നേഹം കൊണ്ട് പോസിറ്റീവ് എനർജി സന്നിവേശിപ്പിക്കാനുള്ള കഴിവുണ്ടായിരുന്നു അദ്ദേഹത്തിന്. പരിസ്ഥതി എന്നാൽ ജീവിതമാണ് എന്ന് ഉറക്കെ പറഞ്ഞ ആ മഹാഗുരുവിന്റെ, ഋഷിവര്യന്റെ ഓർമ്മകൾ പരിസ്ഥിതി കേന്ദ്രീകൃതമായി ജീവിതത്തെ മുന്നോട്ട് നയിക്കാനുള്ള ഊർജപ്രവാഹമായി നിലകൊള്ളും.\nWeb Title: Remembering chipko movement leader sundarlal bahuguna agriculture minister p prasad


വായ്പാ തിരിച്ചടവ് മുടങ്ങി വലിയ തുക കുടിശ്ശികയായ സ്ഥാപനങ്ങളുടെ കടം സർക്കാർ ഏറ്റെടുക്കുന്നു | kerala bank formation\nവായ്പാ തിരിച്ചടവ് മുടങ്ങി വലിയ തുക കുടിശ്ശികയായ സ്ഥാപനങ്ങളുടെ കടം സർക്കാർ ഏറ്റെടുക്കുന്നു\nവായ്പാ തിരിച്ചടവ് മുടങ്ങി വലിയ തുക കുടിശ്ശികയായ സ്ഥാപനങ്ങളുടെ കടമാണ് സർക്കാർ ഏറ്റെടുക്കുന്നത്. ഈ തുക സർക്കാർ വായ്പയാക്കി മാറ്റും. ഇതിനായി 306 കോടിരൂപ നൽകും. ഇതിൽ 238 കോടി രൂപ റബ്‌കോയ്ക്ക് മാത്രമാണ്. കുടിശ്ശികയായ മറ്റു ചെറിയ വായ്പകളും ഒത്തുതീർപ്പാക്കാൻ സർക്കാർ നിർദേശിച്ചിട്ടുണ്ട്.\nന്യൂഡല്‍ഹി: രാജ്യത്തെ ഏറ്റവും വലിയ ബാങ്കായ എസ്ബിഐ വായ്പാ പലിശ വര്‍ധിപ്പിച്ചു. ..\nതിരുവനന്തപുരം: സി.പി.എം. നിയന്ത്രണത്തിലുള്ള റബ്കോയടക്കം നാല് സ്ഥാപനങ്ങൾ സംസ്ഥാന, ജില്ലാ ബാങ്കുകൾക്ക് നൽകാനുള്ള കടം സർക്കാർ ഏറ്റെടുക്കുന്നു. കേരളബാങ്ക് രൂപവത്കരണത്തിന് സംസ്ഥാന, ജില്ലാ സഹകരണ ബാങ്കുകളുടെ കുടിശ്ശിക തീർക്കുന്നതിനുവേണ്ടിയാണ് കോടികളുടെ സർക്കാർ സഹായം.\nഇതിനുപുറമേ, ക്രമരഹിതമായി ചെലവഴിച്ചതായി സഹകരണ വകുപ്പിന്റെ ഓഡിറ്റിൽ കണ്ടെത്തുകയും തടഞ്ഞുവെക്കുകയും ചെയ്ത 330 കോടിയോളം രൂപ മുഴുവനായി കണക്കിൽനിന്ന് ഒഴിവാക്കും. ഇതിൽ, 140 കോടിരൂപ അനധികൃതമായി കെട്ടിടവും മറ്റും നിർമിച്ച വകയിലുള്ളതാണ്. 190 കോടി അനർഹമായി ചെലവഴിച്ചതും. ഇവ ക്രമപ്പെടുത്തി, കണക്കിൽനിന്ന് മായ്ക്കാനാണ് നിർദേശം.\nഒരു സ്ഥാപനത്തിന്റെ ബാലൻസ്ഷീറ്റ് സത്യസന്ധമായ കണക്കുപുസ്തകമാകണമെന്നാണ് റിസർവ് ബാങ്ക് പറയുന്നത്. ഓഡിറ്റിൽ തടഞ്ഞുവെച്ച തുകകൾ സസ്‌പെൻസായി രേഖപ്പെടുത്തുന്നത് റിസർവ് ബാങ്ക് അനുവദിക്കില്ല. അതുകൊണ്ടാണ് കണക്ക് മായ്ക്കുന്നത്.\n14 ജില്ലാ സഹകരണ ബാങ്കുകളെയും സംസ്ഥാന സഹകരണ ബാങ്കിൽ ലയിപ്പിച്ചാണ് കേരള ബാങ്ക് രൂപവത്കരിക്കുന്നത്. ജില്ലാബാങ്കുകളുടെ ശരാശരി ലാഭത്തിനെക്കാൾ കൂടുതലാണ് സംസ്ഥാന സഹകരണ ബാങ്കിന്റെ നഷ്ടം. കേരളബാങ്കിനുള്ള അപേക്ഷ പരിഗണിച്ച റിസർവ് ബാങ്ക് ഇക്കാര്യം ചൂണ്ടിക്കാട്ടിയിരുന്നു.\nലാഭത്തിലുള്ള ജില്ലാബാങ്കുകളെ നഷ്ടത്തിലുള്ള സംസ്ഥാന സഹകരണ ബാങ്കിൽ ലയിപ്പിക്കുമ്പോഴുള്ള ആശങ്കയും ആർ.ബി.ഐ. പ്രകടിപ്പിച്ചിരുന്നു. ഇതുപാടില്ലെന്നും ജില്ലാ ബാങ്കുകളുടെ എല്ലാ സേവനങ്ങളും നൽകാൻ പര്യാപ്തമായതും സാമ്പത്തിക അടിത്തറയുള്ളതുമായ ബാങ്കായിരിക്കണം സംസ്ഥാന സഹകരണ ബാങ്കെന്നും റിസർവ് ബാങ്ക് നിഷ്കർഷിച്ചു. ഇത് ഉറപ്പുവരുത്തണമെന്നും കേരളബാങ്കിന് തത്ത്വത്തിൽ അനുമതി നൽകിയപ്പോൾ റിസർവ് ബാങ്ക് ഉപാധിവെച്ചു.\nകൂടുതൽ കുടിശ്ശിക റബ്കോയ്ക്ക്\nറബ്‌കോയുടെ വായ്പയാണ് സംസ്ഥാന-ജില്ലാ സഹകരണ ബാങ്കുകളിലെ വലിയ കുടിശ്ശിക. 93.97 കോടിയാണ് സംസ്ഥാന സഹകരണ ബാങ്കിന് റബ്‌കോ നൽകാനുള്ളത്. പല ജില്ലാബാങ്കുകൾക്കായി 144.38 കോടിരൂപയും. കൂടുതലും നൽകാനുള്ളത് എറണാകുളം ജില്ലാബാങ്കിനാണ്.\nറബ്ബർ മാർക്ക് 41 കോടിയും മാർക്കറ്റ് ഫെഡ് 27 കോടി രൂപയും സംസ്ഥാന സഹകരണ ബാങ്കിന് നൽകാനുണ്ട്. ഈ നാലു വായ്പകളിൽമാത്രം 306.47 കോടിരൂപയാണ് കിട്ടാക്കടം. ഇതാണ് ഇപ്പോൾ സർക്കാർ ഏറ്റെടുക്കുന്നത്.\nഈ വായ്പകൾക്കുപുറമേ, കിട്ടാക്കടമായി കിടക്കുന്ന എല്ലാ വായ്പകളും തീർപ്പാക്കാൻ ജില്ലാ ബാങ്ക് അഡ്മിനിസ്‌ട്രേറ്റർമാരായ ജോയന്റ് രജിസ്ട്രാർമാർക്ക് നിർദേശം നൽകിയിട്ടുണ്ട്. പരമാവധി ഇളവുനൽകി തീർപ്പാക്കാനാണ് നിർദേശം. ഇതിന് രജിസ്ട്രാറുടെ അനുമതി ആവശ്യമെങ്കിൽ അത് അടിയന്തരമായി നൽകണം. ഓരോ ബാങ്കിനും ഇക്കാര്യത്തിൽ തീരുമാനമെടുക്കാം. നിഷ്‌ക്രിയ ആസ്തിയാകുന്ന ഇത്തരം വായ്പകൾക്ക് തുല്യമായ തുക ബാങ്ക് കരുതലായി സൂക്ഷിക്കേണ്ടതുണ്ട്. സർക്കാർ പണം നൽകുന്നതോടെ ഇതൊഴിവാക്കാനാകും.\nനൽകുന്നത് സർക്കാർ വായ്പ\nകേരളബാങ്ക് രൂപവത്കരണത്തിന് റിസർവ് ബാങ്ക് മുന്നോട്ടുവെച്ച നിബന്ധനങ്ങൾ പാലിക്കുകയാണ് സർക്കാർ ചെയ്യുന്നത്. അതിലൊന്ന് നിഷ്‌ക്രിയ ആസ്തി കുറയ്ക്കണമെന്നതാണ്. ചില സഹകരണ സ്ഥാപനങ്ങൾക്ക് നൽകിയ വായ്പയാണ് പ്രധാനമായും കുടിശ്ശികയായി കിടക്കുന്നത്. ഇതൊഴിവാക്കാനായി ഈ സഹകരണ സ്ഥാപനങ്ങൾക്ക് സർക്കാർ വായ്പ അനുവദിക്കുകയാണ് ഇപ്പോൾ ചെയ്തിരിക്കുന്നത്. അവരിനി സർക്കാരിലേക്ക് പണം തിരിച്ചടയ്ക്കണം. അതിനുള്ള കരാറും ഉണ്ടാക്കുന്നുണ്ട്. അല്ലാതെ ആർക്കെങ്കിലും ഇളവുനൽകുന്ന നടപടി ഇതിലില്ല.-കടകംപള്ളി സുരേന്ദ്രൻ, സഹകരണമന്ത്രി\ncontent highlights: kerala bank formation\nകേരളാബാങ്ക്: ലയനത്തിന് മാർഗരേഖയായി\nകേരള ബാങ്കിന് ആർ.ബി.ഐ.യുടെ 19 വ്യവസ്ഥകൾ\nവായ്പ തിരിച്ചടയ്‌ക്കേണ്ട; പ്രതിമാസ വാടകയില് ഇനി പുതിയ കാറ് നിങ്ങള്‍ക്ക് സ്വന്തമാക്കാം\nഭവനവായ്പ ജോയിന്റായി എടുത്താൽ ലഭിക്കുന്ന ഇളവുകൾ\nപലിശ കൂടും കുറയും: പ്രയോജനം ആര്‍ക്കെന്ന് ആരു കണ്ടു?


Congress hoping to win6seats in kottayam, oommen chandy crucial factor | കോട്ടയത്ത് ആറുനാളില് അദ്ഭുതം കാണിക്കാന് കോണ്‍ഗ്രസ്, പ്ലാനൊരുക്കി ഉമ്മന് ചാണ്ടി, ലക്ഷ്യം6സീറ്റ്!! - Malayalam Oneindia\n16 min ago കോഴിക്കോട് ജില്ലയില് ഇന്ന് 867 പേര്‍ക്ക് കൊവിഡ്, 409 പേര്‍ക്ക് രോഗമുക്തി, സ്ഥിതി രൂക്ഷം\n25 min ago IPL 2021: സഞ്ജുവാണോ രാജസ്ഥാന് ടീമിനെ തോല്‍പ്പിച്ചത്? വേണ്ടെന്ന് പറഞ്ഞ ഒരു റണ്‍സ് കളിമാറ്റിയോ?\nUpdated: Tue, Mar 30, 2021, 15:40 [IST]\nകോട്ടയം: കോണ്‍ഗ്രസ് ഇത്തവണ കോട്ടയത്ത് കേരള കോണ്‍ഗ്രസില്ലാതെയാണ് മത്സരിക്കുന്നത്. പക്ഷേ 2016 ആവര്‍ത്തിച്ചില്ലെങ്കില് തുടര് ഭരണത്തെ അവരെ അത് സ്വാധീനിക്കും. ഉമ്മന് ചാണ്ടിയെ തന്നെ ജില്ലയുടെ ചുമതലയിലേക്ക് നയിച്ചത് അത്തമൊരു ആശങ്കയില് നിന്നാണ്. നിലവില് എല്ലാ സീറ്റിലും ഇഞ്ചോടിഞ്ച് പോരാട്ടമാണ് നടക്കുന്നത്. അതുകൊണ്ട് എന്തുനടക്കുമെന്ന് കോണ്‍ഗ്രസിന് പിടിയില്ല. മാണി സി കാപ്പന് ഫാക്ടര് വിചാരിച്ചത്ര ക്ലിക്കായിട്ടുമില്ല. അതുകൊണ്ട് മറുതന്ത്രങ്ങളാണ് ഇനി ആറുനാളില് കോണ്‍ഗ്രസിന് ബാക്കിയുള്ളത്.\nയുഡിഎഫ് ആറ് സീറ്റുകളാണ് 2016ല് കോട്ടയത്തുള്ള ഒമ്പത് സീറ്റില് നിന്ന് സ്വന്തമാക്കിയത്. പാലാ, കടുത്തുരുത്തി, കോട്ടയം, പുതുപ്പള്ളി, ചങ്ങനാശ്ശേരി, കാഞ്ഞിരപ്പള്ളി, സീറ്റുകളാണ് യുഡിഎഫ് നേടിയത്. ഇടതുമുന്നണിയുടെ നേട്ടം ഏറ്റുമാനൂരിലും കോട്ടയത്തും ഒതുങ്ങി. പിന്നീട് ഉപതിരഞ്ഞെടുപ്പില് എല്‍ഡിഎഫ് പാലായും പിടിച്ചിരുന്നു. ഇത്തവണ കേരളാ കോണ്‍ഗ്രസ് ഇല്ലാതെ ഈ സീറ്റുകള് കോണ്‍ഗ്രസിന് പിടിക്കണം. അതിന് ഉമ്മന് ചാണ്ടി ഫാക്ടറും രാഹുല് ഫാക്ടറുമാണ് കോണ്‍ഗ്രസ് ലക്ഷ്യമിടുന്നത്.\nഉമ്മന് ചാണ്ടിയുടെ ഉറപ്പ്\nഉമ്മന് ചാണ്ടി കോട്ടയത്ത് ക്രിസ്ത്യന് സഭകളെ ഏകദേശം കോണ്‍ഗ്രസിന് അനുകൂലമാക്കിയിരിക്കുകയാണ്. പുതുപ്പള്ളിയില് അദ്ദേഹം വന്നതോടെ തന്നെ സഭയുടെ പ്രശ്‌നങ്ങള് അവസാനിച്ച മട്ടാണ്. സഭാ തര്‍ക്കത്തില് അദ്ദേഹം സമാധാനം കൊണ്ടുവരുമെന്നാണ് വാഗ്ദാനം. കഴിഞ്ഞ തവണത്തെ അതേ സീറ്റില് വിജയിച്ചില്ലെങ്കിലും ഇടതുമുന്നണിയുടെ കൈവശമുള്ള സീറ്റുകള് പിടിച്ചെടുക്കാനാണ് ഉമ്മന് ചാണ്ടിയുടെ ശ്രമം. ഒപ്പം കോട്ടയത്തിനായി ചില വാഗ്ദാനങ്ങളും കോണ്‍ഗ്രസില് നിന്നുണ്ട്.\nആറ് ദിനം നിര്‍ണായകം\nഇനിയുള്ള ആറ് ദിനങ്ങള് കോണ്‍ഗ്രിന് നിര്‍ണായകമാണ്. മധ്യകേരളത്തില് കോണ്‍ഗ്രസിന് വിചാരിച്ചത്ര നേട്ടമുണ്ടാക്കാനാവില്ലെന്നാണ് സര്‍വേകളിലൊക്കെ പ്രവചനമുണ്ട്. ജോസ് കെ മാണി ഫാക്ടര് എല്‍ഡിഎഫിന് അനുകൂലമായി മാറുമെന്നാണ് സര്‍വേകള് പ്രവചിക്കുന്നത്. അതുകൊണ്ട് കോണ്‍ഗ്രസ് നേതാക്കള് കൂട്ടത്തോടെ ഓശാന ഞായറില് പങ്കെടുക്കാനും സഭയുടെ വോട്ടുകള് ആവശ്യപ്പെടാനുമായി രംഗത്ത് വന്നിരുന്നു. രാഹുല് ഗാന്ധി തന്നെ നേരിട്ട് കുരുത്തോല വാങ്ങിയത് ക്രിസ്ത്യന് വിഭാഗത്തിനിടയില് വലിയ തരംഗമായി മാറിയിരിക്കുകയാണ്.\nകോട്ടയത്ത് തിരുവഞ്ചൂര് പ്രതിരോധത്തിലാണെങ്കിലും എന്‍എസ്എസ് പിന്തുണയും സഭയും ഒപ്പമുള്ളതിനാല് വിജയിക്കുമെന്ന് എഐസിസി സര്‍വേ സൂചിപ്പിക്കുന്നു. യുഡിഎഫ് അധികാരത്തില് വന്നാല് കോട്ടയത്ത് ഐടി ഹബ് വരുമെന്ന് തിരുവഞ്ചൂര് വാഗ്ദാനം ചെയ്യുന്നു. യുവവോട്ടര്‍മാരെ ഒപ്പം കൂട്ടാനുള്ള തന്ത്രമാണിത്. 420 കോടിയുടെ 17 പദ്ധതികള് ഇടതുസര്‍ക്കാര് നിര്‍ത്തിവെപ്പിച്ചതായിരുന്നു രണ്ടാം ഘട്ട പ്രചാരണത്തിന്റെ ഭാഗം. യുവാക്കളുടെ തൊഴില് നഷ്ടപ്പെടുത്തുന്ന സര്‍ക്കാരാണിതെന്ന് എല്ലാ സ്ഥലത്തും അദ്ദേഹം ഉന്നയിക്കുന്നുണ്ട്.\nഉമ്മന് ചാണ്ടിയുടെ തന്ത്രം\nഉമ്മന് ചാണ്ടിയുടെ നിര്‍ദേശ പ്രകാരം ഓരോ ബൂത്തിലും അഞ്ചംഗ സ്‌ക്വാഡ് പ്രവര്‍ത്തനം ആരംഭിച്ചിട്ടുണ്ട്. പല കാരണങ്ങളാല് വോട്ട് മുടങ്ങി പോകുന്നവരുടെ വോട്ട് കൂടി ഉറപ്പാക്കുകയാണ് ഇതിലൂടെ ലക്ഷ്യമിടുന്നത്. പൊതുപരിപാടികള് കുറച്ച് നേരിട്ട് വോട്ടര്‍മാരെ കണ്ട് വോട്ടഭ്യര്‍ത്ഥിക്കുകയാണ് മറ്റൊരു തരം. അതിനായി വലിയൊരു സ്‌ക്വാഡും രംഗത്തുണ്ട്. ബന്ധുക്കളെയും ഭാര്യമാരെയും വരെ രംഗത്തിറക്കിയുള്ള വോട്ട് തേടലാണ് മറ്റൊന്ന്. ഇതിലൂടെ കുടുംബങ്ങളിലെ വോട്ടുകളും സ്ത്രീകളും വോട്ടും ഒരുപോലെ ഉറപ്പിക്കാന് കോണ്‍ഗ്രസിന് സാധിക്കും.\nകോട്ടയത്ത് രാഹുല് ഫാക്ടറാണ് ശക്തമായി വര്‍ക്ക് ചെയ്യുന്നത്. എറണാകുളം, ഇടുക്കി, കോട്ടയം, പത്തനംതിട്ട ജില്ലകളില് അതിശക്തമാണ് ഈ തരംഗം. ഇത്തവണ മലബാറില് ഉള്ളതിനേക്കാള് രാഹുലിന്റെ പ്രതിച്ഛായ ഉയര്‍ന്നത് ക്രിസ്തീയ മേഖലകളിലാണ്. ഈ നാല് ജില്ലകളിലും രാഹുലിനെ കണ്ടാണ് സഭാ അധികാരികള് കോണ്‍ഗ്രസിലേക്ക് അടുക്കുന്നത്. പല മണ്ഡലങ്ങളിലും രാഹുലിന്റെ വരവോടെ സ്ഥാനാര്‍ത്ഥികള് ജയസാധ്യതയില് നിന്ന് മുന്നിലെത്തിയിരിക്കുകയാണ്. ഇടുക്കിയില് അടക്കം ജയസാധ്യത കുറഞ്ഞ ഇടങ്ങളിലും അതുകൊണ്ട് നല്ല നേട്ടമാണ് കോണ്‍ഗ്രസ് പ്രതീക്ഷിക്കുന്നത്.\nപാലാ സീറ്റില് കടുത്ത പോരാട്ടമാണ് നടക്കുന്നതെന്ന് ടീം രാഹുല് പറയുന്നു. മാണി സി കാപ്പനും ജോസ് കെ മാണിയും മണ്ഡലത്തിന് വേണ്ടവരാണ്. അതാണ് പാലായിലെ വോട്ടര്‍മാരെ കുഴക്കുന്നത്. കാപ്പന് വേണ്ടി എല്ലാ സൗകര്യങ്ങളും പാലായില് കോണ്‍ഗ്രസ് സജ്ജമാക്കിയിട്ടുണ്ട്. പക്ഷേ കടുത്തുരുത്തി കിട്ടുമെന്ന പ്രതീക്ഷ കോണ്‍ഗ്രസിനില്ല. സ്റ്റീഫന് ജോര്‍ജിന് നല്ല മുന്‍തൂക്കം ഇവിടുണ്ട്. തദ്ദേശത്തില് പതിനയ്യായിരത്തോളം വോട്ടിന്റെ ലീഡും ഇവിടെ കേരള കോണ്‍ഗ്രസ് എമ്മിനുണ്ട്. ഏറ്റുമാനൂര് ഇത്തവണ പിടിച്ചെടുക്കുമെന്ന് കോണ്‍ഗ്രസിന് പ്രതീക്ഷയുണ്ട്.\nkerala assembly election 2021 congress oommen chandy udf kottayam rahul gandhi കേരള നിയമസഭാ തിരഞ്ഞെടുപ്പ് 2021 കോണ്‍ഗ്രസ് ഉമ്മന് ചാണ്ടി യുഡിഎഫ് കോട്ടയം രാഹുല് ഗാന്ധി politics\ncongress hoping to win6seats in kottayam, oommen chandy crucial factor


കൊവിഡ്: കുത്തിത്തിരിപ്പ് ഒരു വിഭാഗം ജനങ്ങളിൽ അലസതയുണ്ടാക്കി, പ്രതിപക്ഷം വിചാരണ ചെയ്യപ്പെടണമെന്ന് തോമസ് ഐസക്ക് | Dr T M Thomas Isaac against Kerala opposition on Covid Pandemic\nകൊവിഡ്: നിലവിലെ അവസ്ഥയുടെ ഒരു കാരണം കുത്തിത്തിരിപ്പ്, പ്രതിപക്ഷം വിചാരണ ചെയ്യപ്പെടണമെന്ന് തോമസ് ഐസക്ക്\nthiruvananthapuram, First Published 23, Jul 2020, 6:21 PM\nകൊവിഡ് പ്രതിരോധത്തിൽ കേരളം കൈവരിച്ച അനന്യസാധാരണമായ മുന്നേറ്റത്തിൽ ട്രോജൻ കുതിര കളിക്കുകയായിരുന്നു പ്രതിപക്ഷം എന്ന് തോമസ് ഐസക്കിന്‍റെ വിമര്‍ശനം\nതിരുവനന്തപുരം: സംസ്ഥാനത്ത് കൊവിഡ് വ്യാപനം രൂക്ഷമായതിന് കാരണം പ്രതിപക്ഷത്തിന്‍റെ കുത്തിത്തിരിപ്പാണെന്ന വിമര്‍ശനവുമായി ധനമന്ത്രി ഡോ. ടി എം തോമസ് ഐസക്ക്. 'രോഗം പടരുമ്പോൾ ഒരുവിഭാഗം ജനങ്ങളിലെങ്കിലും പടരുന്ന ഉദാസീനതയ്ക്ക് ഉത്തരവാദികൾ പ്രതിപക്ഷ നേതൃത്വമാണ്. അവരുടെ വാക്കും പ്രവൃത്തിയും ഒരു ചെറിയ വിഭാഗം ജനങ്ങളെയെങ്കിലും വഴി തെറ്റിച്ചിട്ടുണ്ട്. എന്നാൽ അതിന്റെ ഫലം കേരളമൊന്നാകെ അനുഭവിക്കേണ്ടി വരുന്നു. ഇതിന് അവർ വിചാരണ ചെയ്യപ്പെടണം' എന്നും പ്രതിപക്ഷത്തിന്‍റെ വിവാദ പരാമര്‍ശങ്ങള് ഓര്‍മ്മിപ്പിച്ച് ഐസക്ക് ഫേസ്‌ബുക്കില് കുറിച്ചു.\nതോമസ് ഐസക്കിന്‍റെ ഫേസ്‌ബുക്ക് പോസ്റ്റിന്‍റെ പൂര്‍ണരൂപം\n'കേരളം വീണ്ടും ഒരു സമ്പൂർണ ലോക്ക് ഡൗണിന്റെ വക്കിലേയ്ക്ക് നീങ്ങുകയാണ്. 110 ദിവസമെടുത്തു നമ്മൾ 1000 രോഗികളിലേയ്ക്ക് എത്താൻ. ഇന്നിപ്പോൾ ദിവസവും 1000 പേർ രോഗികളാവുകയാണ്. രോഗവ്യാപനത്തിന്റെ ഗതിവേഗം ഇങ്ങനെ ഉയരുകയാണെങ്കിൽ സമ്പൂർണ ലോക്ക് ഡൗണ് അല്ലാതെ മാർഗ്ഗമില്ല. പക്ഷെ, അത് സാധാരണക്കാരുടെ ജീവിതം അതീവ ദുഷ്കരമാക്കും. അതുകൊണ്ട് ഇത്തരമൊരു സ്ഥിതിവിശേഷം കഴിയുമെങ്കിൽ ഒഴിവാക്കി പ്രാദേശിക ലോക്ക് ഡൗണുകളിൽ നിയന്ത്രണങ്ങൾ ഒതുക്കി നിർത്താനാകുമോ എന്നാണ് ശ്രമിച്ചുകൊണ്ടിരിക്കുന്നത്.\nനൂറിലേറെ ദിവസം വിജയകരമായി പ്രതിരോധിച്ചശേഷം നമ്മൾ ഇപ്പോൾ കൊറോണയ്ക്ക് മുന്നിൽ പിൻവാങ്ങുന്ന സ്ഥിതിവിശേഷം എങ്ങനെ സംജാതമായി? അഞ്ചുലക്ഷത്തിലേറെ പ്രവാസികൾ കേരളത്തിലേയ്ക്ക് മടങ്ങുമ്പോൾ രോഗികളുടെ എണ്ണം കൂടുമെന്നു നിശ്ചയമായിരുന്നു. എന്നാൽ നമ്മുടെ ഒരു മികവുണ്ടായിരുന്നു. സമ്പർക്കത്തിലൂടെയുള്ള രോഗവ്യാപനം ഏറ്റവും കുറവ് കേരളത്തിലായിരുന്നു. രണ്ടാഴ്ച മുമ്പുവരെ രോഗികളുടെ എണ്ണത്തിന്റെ 90 ശതമാനംപേരും പുറത്തുനിന്നും വന്നവരായിരുന്നുവല്ലോ. ഇതു സാധിച്ചത് ജനങ്ങളുടെ ജാഗ്രത കൊണ്ടാണ്. സർക്കാർ നൽകിയ നിർദ്ദേശങ്ങൾ പാലിക്കുന്നതിൽ എല്ലാവരും സഹകരിച്ചതുകൊണ്ടാണ്. മാസ്ക് ധരിക്കുക, കൈ കഴുകുക, അകലം പാലിക്കുക, കഴിവതും വീട്ടിൽ ഇരിക്കുക തുടങ്ങിയ ലളിതമായ കാര്യങ്ങൾ. അതോടൊപ്പം രോഗികളുടെ മുഴുവൻ സമ്പർക്ക ലിസ്റ്റുണ്ടാക്കി അവരെ ക്വാറന്റീൻ ചെയ്യിക്കുന്നതിന് നമ്മൾ കാണിച്ച ജാഗ്രതയും. ഇവ എങ്ങനെ കഴിഞ്ഞ ഒരു മാസത്തിനുള്ളിൽ തകർക്കപ്പെട്ടൂവെന്നുള്ളത് ഗൗരവമായി പരിശോധിക്കേണ്ട കാര്യമാണ്.\nഇതിൽ ഏറ്റവും പ്രധാനപ്പെട്ട ഘടകം സുരക്ഷാ മുൻകരുതലുകളെ സംബന്ധിച്ച് ജനങ്ങളുടെ അവബോധം തകർക്കുന്നതിൽ പ്രതിപക്ഷത്തിന്റെ സംഭാവനയാണ്. വിവരക്കേടുകളും അസംബന്ധങ്ങളും വിളിച്ചു പറഞ്ഞ് പ്രതിപക്ഷ നേതാക്കൾ നടത്തിയ കുത്തിത്തിരിപ്പ് ഒരു വിഭാഗം ജനങ്ങളിൽ അലസസമീപനം സൃഷ്ടിച്ചിട്ടുണ്ട്. കൊവിഡ് പ്രതിരോധത്തിൽ കേരളം കൈവരിച്ച അനന്യസാധാരണമായ മുന്നേറ്റത്തിൽ ട്രോജൻ കുതിര കളിക്കുകയായിരുന്നു പ്രതിപക്ഷം.\nലോകാരോഗ്യസംഘടന, വിദഗ്ധരായ ഡോക്ടർമാർ, ആരോഗ്യപ്രവർത്തകർ എന്നു തുടങ്ങി ആരോഗ്യമേഖലയിലുള്ള മുഴുവൻ വൈദഗ്ധ്യവും ഒന്നിച്ചുപയോഗിച്ചാണ് രോഗപ്രതിരോധത്തിനുള്ള മുൻകരുതൽ നിർദ്ദേശങ്ങൾ രൂപപ്പെടുത്തുന്നത്. മുഖ്യമന്ത്രിയുടെ ദൈനംദിന പത്രസമ്മേളനം കൊവിഡ് പ്രതിരോധത്തിനുള്ള ഏറ്റവും ഫലപ്രദമായ ബോധവൽകരണപ്രവർത്തനമാണ്. വിവിധ സർക്കാർ വകുപ്പുകളെ ഏകോപിപ്പിച്ചു നടത്തുന്ന അവലോകനയോഗങ്ങളിൽ ഉരുത്തിരിയുന്ന നിർദ്ദേശങ്ങളും തീരുമാനങ്ങളുമാണ് ജനങ്ങളുടെ മുമ്പാകെ അവതരിപ്പിക്കുന്നത്. അതനുസരിച്ച് ജനങ്ങൾ ആവശ്യമായ മുൻകരുതലുകൾ സ്വീകരിക്കുമ്പോൾ നമ്മുടേത് ഫലപ്രദമായ പ്രതിരോധ സംവിധാനമാകും.\nഅത് വിജയകരമായി മുന്നേറിയ ഓരോ ഘട്ടത്തിലും പ്രതിപക്ഷത്തിന്റെ ദ്രോഹകരമായ ഇടപെടലുകളുണ്ടായി. ഇക്കാര്യത്തിലൊക്കെ തങ്ങളാണ് വിദഗ്ധർ എന്ന് സ്ഥാപിക്കാൻ അവർ നടത്തിയ ബോധപൂർവമുള്ള എല്ലാ നീക്കങ്ങളും ഒരു വിഭാഗം ജനങ്ങളിലെങ്കിലും തെറ്റിദ്ധാരണ പരത്തിയിട്ടുണ്ട്. ഇതര സംസ്ഥാനങ്ങളിൽ നിന്ന് കേരളത്തിലേയ്ക്ക് ആളുകൾ വന്നപ്പോൾ പാസ് സംബന്ധിച്ച് പ്രതിപക്ഷമുയർത്തിയ കോലാഹലം ഓർമ്മിക്കുക. പാസില്ലാതെ അതിർത്തി കടത്തിവിടാൻ സമരം ചെയ്യാനും ഉദ്യോഗസ്ഥരുടെ മനോവീര്യം തകർക്കാനും നടത്തിയ ശ്രമങ്ങൾ നാം കണ്ടതാണ്.\nമുപ്പതു ഡിഗ്രി ചൂടിനെ കൊറോണ അതിജീവിക്കില്ല, മിറ്റിഗേഷൻ മെത്തേഡ് മതി എന്നു തുടങ്ങി പ്രതിരോധമാർഗനിർദ്ദേശങ്ങൾ മനപ്പൂർവം ലംഘിക്കുമെന്നും മാസ്ക് വലിച്ചെറിഞ്ഞും സാമൂഹ്യഅകലം എന്ന നിബന്ധന തെറ്റിച്ചുമൊക്കെ സമരവും പ്രക്ഷോഭവും സംഘടിപ്പിക്കുമെന്നുമൊക്കെ മാധ്യമങ്ങൾക്ക് മുമ്പിൽ വീമ്പു പറഞ്ഞപ്പോൾ, ഒരു ചെറിയ വിഭാഗം ജനങ്ങളെങ്കിലും രോഗപ്രതിരോധത്തോട് അലസസമീപനം സ്വീകരിച്ചിട്ടുണ്ട്. പൂന്തുറയിൽ സൃഷ്ടിച്ച കോലാഹലം ഓർമ്മിക്കുക.\nജനങ്ങളിൽ മെച്ചപ്പെട്ട അവബോധം വളർത്തി അവരുടെ പങ്കാളിത്തത്തോടെയാണ് നാം പ്രതിരോധ സംവിധാനം ഫലപ്രദമായി മുന്നോട്ടു കൊണ്ടുപോയത്. നിയമംമൂലമോ ബലപ്രയോഗത്തിലൂടെയോ ചെയ്യേണ്ട കാര്യങ്ങളല്ല അത്. നിർദ്ദേശങ്ങൾ ലംഘിക്കുന്നവർക്കെതിരെ കേസും പിഴയും ചുമത്താം. എന്നാൽ അതിന്റെയൊക്കെ എത്രയോ മടങ്ങാണ് നിർദ്ദേശങ്ങൾ സ്വമേധയാ പിന്തുടരുന്നവരുടെ എണ്ണം. ആ സാമൂഹ്യജാഗ്രതയിലാണ് പ്രതിപക്ഷം വിള്ളലുണ്ടാക്കിയത്.\nസമ്പർക്കത്തിലൂടെ രോഗം പടരുമ്പോഴും മരണസംഖ്യ ഉയരുമ്പോഴും രാഷ്ട്രീയ അതിജീവനത്തിന്റെ മുളപൊട്ടുന്നത് മനക്കണ്ണിൽ കാണുന്ന ക്രൂരമായ രാഷ്ട്രീയം കൈകാര്യം ചെയ്യുന്നവർ അപൂർവ്വ അനുഭവമാണ്. കൊവിഡിനെ കേരളം ഫലപ്രദമായി പ്രതിരോധിക്കുന്നുവെന്ന ഓരോ വാർത്തയും എത്രമാത്രം അവരെ അലോസരപ്പെടുത്തിയെന്ന് ഓർത്തു നോക്കൂ. വർഷങ്ങൾ കൊണ്ട് കെട്ടിപ്പെടുത്ത നമ്മുടെ പൊതുആരോഗ്യസംവിധാനത്തിന്റെ മികവിൽ നാം ലോകത്തിനാകെ അഭിമാനവും മാതൃകയുമായതും അവരെ രോഷാകുലരാക്കിയത്. രോഗം പടരുമ്പോൾ ഒരുവിഭാഗം ജനങ്ങളിലെങ്കിലും പടരുന്ന ഉദാസീനതയ്ക്ക് ഉത്തരവാദികൾ പ്രതിപക്ഷ നേതൃത്വമാണ്. അവരുടെ വാക്കും പ്രവൃത്തിയും ഒരു ചെറിയ വിഭാഗം ജനങ്ങളെയെങ്കിലും വഴി തെറ്റിച്ചിട്ടുണ്ട്. എന്നാൽ അതിന്റെ ഫലം കേരളമൊന്നാകെ അനുഭവിക്കേണ്ടി വരുന്നു. ഇതിന് അവർ വിചാരണ ചെയ്യപ്പെടണം'.\nRead more: രണ്ടാം ദിവസവും ആയിരം കടന്ന് കൊവിഡ് കണക്ക്; സംസ്ഥാനത്ത് ഇന്ന് 1078 പേര്‍ക്ക് കൊവിഡ്,5മരണം\nLast Updated 23, Jul 2020, 6:30 PM\nനിര്‍ണായക പ്രഖ്യാപനത്തിനായുള്ള കാത്തിരിപ്പില് അമേരിക്കന് പ്രസിഡന്റ് തെരഞ്ഞെടുപ്പ് രംഗം;അമേരിക്ക ഈ ആഴ്ച കാണാം


മാറ്റത്തിനൊരുങ്ങി ഫോര്‍ഡ്; ഫിഗോയുടെ ഓട്ടോമാറ്റിക് പതിപ്പിനെ അവതരിപ്പിച്ചു - Malayalam DriveSpark\nUpdated: Friday, July 30, 2021, 21:16 [IST]\nജനപ്രിയ ഹാച്ച്ബാക്കായ ഫിഗോയുടെ ഓട്ടോമാറ്റിക് പുറത്തിറക്കി അമേരിക്കന് നിര്‍മാതാക്കളായ ഫോര്‍ഡ്. 2021 ഫോര്‍ഡ് ഫിഗോ ഓട്ടോമാറ്റിക് പതിപ്പിന് 7.75 ലക്ഷം രൂപയാണ് എക്‌സ്‌ഷോറൂം വില.\nഇത് നിലവിലുള്ള ഫിഗോ ഹാച്ച്ബാക്കുകളുടെ നിരയിലേക്ക് ചേര്‍ക്കുമെന്നും കമ്പനി അറിയിച്ചു. ആറ് സ്പീഡ് ടോര്‍ക്ക് കണ്‍വെര്‍ട്ടറാണ് പുതിയ ഫിഗോ ഓട്ടോമാറ്റിക്കിലെ പ്രധാന മാറ്റം. മിഡ്-സ്‌പെക്ക് ടൈറ്റാനിയം, ടൈറ്റാനിയം പ്ലസ് ട്രിമ്മുകളില് ഇത് ലഭ്യമാകും.\nടൈറ്റാനിയം പ്ലസ് ട്രിമിനുള്ള എക്‌സ്‌ഷോറൂം വില 8.20 ലക്ഷം രൂപയാണ്. ഫോര്‍ഡിന്റെ സബ് കോംപാക്ട് എസ്‌യുവിയായ ഇക്കോസ്പോര്‍ട്ടില് ഉപയോഗിക്കുന്ന അതേ ഗിയര്‍ബോക്സിന് സമാനമാണിതെന്നും കമ്പനി അറിയിച്ചു.\nകൂടാതെ നിലവിലുള്ള 1.2 ലിറ്റര് ത്രീ-സിലിണ്ടര് നാച്ചുറലി ആസ്പിരേറ്റഡ് പെട്രോള് എഞ്ചിനുമായിട്ടാണ് ഇത് ജോടിയാക്കിയിരിക്കുന്നത്. ഈ യൂണിറ്റിന് പരമാവധി 95 bhp കരുത്തും 119 Nm torque ഉം ഉത്പാദിപ്പിക്കാന് കഴിയും. കൂടുതല് ആകര്‍ഷണീയമായ ഡ്രൈവിംഗ് അനുഭവത്തിനായി ഫിഗോ, ഇത്തവണ ഓട്ടോമാറ്റിക്കിന് ഒരു 'സ്പോര്‍ട്ട്' മോഡും ലഭ്യമാക്കിയിട്ടുണ്ട്.\nഅതേസമയം നിലവിലുള്ള ഫിഗോ ഹാച്ച്ബാക്കുകളുടെ ഡീസല് വേരിയന്റുകള്‍ക്ക് ഓട്ടോമാറ്റിക് ഗിയര്‍ബോക്‌സ് ലഭിക്കില്ല. സാധാരണ 5-സ്പീഡ് മാനുവല് ഗിയര്‍ബോക്‌സ് പതിവുപോലെ ഫിഗോയുടെ മറ്റ് വേരിയന്റുകളില് തുടരും.\nരൂപകല്‍പ്പനയിലെ മാറ്റങ്ങളെ സംബന്ധിച്ചിടത്തോളം, ഫിഗോയുടെ പുതിയ ഓട്ടോമാറ്റിക് വേരിയന്റിന് ചെറിയ മാറ്റങ്ങള് മാത്രമാണ് കമ്പനി അവതരിപ്പിച്ചിരിക്കുന്നത്. 2021 ഫിഗോ ഓട്ടോമാറ്റിക്കിലെ അലോയ് വീലുകള് കൂടുതല് സ്‌പോര്‍ട്ടി അപ്പീല് ഉപയോഗിച്ച് പുനര്‍രൂപകല്‍പ്പന ചെയ്തു.\nമറ്റ് സവിശേഷതകളെ സംബന്ധിച്ചിടത്തോളം, പുതിയ ഫിഗോ ഓട്ടോമാറ്റിക്ക് 7.0 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ്, ഓട്ടോമാറ്റിക് ക്ലൈമറ്റ് കണ്‍ട്രോള്, മൊബൈല് സെന്‍സിംഗ് വൈപ്പറുകള്, റിമോട്ട് കീലെസ് എന്‍ട്രി എന്നിവയും ഇത്തവണ കമ്പനി വാഗ്ദാനം ചെയ്യുന്നു.\nഎന്നിരുന്നാലും, പുതിയ ഫിഗോയ്ക്ക് ഇപ്പോഴും ആന്‍ഡ്രോയിഡ് ഓട്ടോ, ആപ്പിള് കാര്‍പ്ലേ സവിശേഷതകള് കമ്പനി നല്‍കിയിട്ടില്ല. ആറ് എയര്‍ബാഗുകള്, റിയര് പാര്‍ക്കിംഗ് ക്യാമറ, എബിഎസ് വിത്ത് ഇബിഡി, ESE, ട്രാക്ഷന് കണ്‍ട്രോള് (സെഗ്മെന്റ് എക്സ്‌ക്ലൂസീവ്), ഹില്-ലോഞ്ച് അസിസ്റ്റ് എന്നിവയും സുരക്ഷയില് ഉള്‍ക്കൊള്ളുന്നു.\nഫിഗോയുടെ ഓട്ടോമാറ്റിക് പതിപ്പുകള്‍ക്ക് 15 ഇഞ്ച് അലോയ് വീലുകള്‍ക്കായി പുതിയ ഡ്യുവല്-ടോണ് ഡിസൈനും ലഭിക്കുന്നു. പുതിയ ഫോര്‍ഡ് ഫിഗോ ഓട്ടോമാറ്റിക് മാരുതി സുസുക്കി സ്വിഫ്റ്റ്, മാരുതി സുസുക്കി ബലേനോ, ഹ്യുണ്ടായി ഗ്രാന്‍ഡ് i10 നിയോസ്, ഫോക്‌സ്‌വാഗണ് പോളോ, ടാറ്റ ആള്‍ട്രോസ് എന്നിവരുമായി വിപണിയില് മത്സരിക്കും\nFord Launched Figo Automatic Variant In India, Find Here Price, Changes, Engine Details. Read in Malayalam.


Champions League results 2021 results - ചാമ്പ്യൻസ് ലീഗ്: യുണൈറ്റഡിന് തുണയായി റൊണാൾഡോ; വമ്പൻമാർക്ക് ജയം | Indian Express Malayalam\nchampions league 2021 results manchester united chelsea bayern munic barcelona juventus wins\nചാമ്പ്യൻസ് ലീഗ്: യുണൈറ്റഡിന് തുണയായി റൊണാൾഡോ; വമ്പൻമാർക്ക് ജയം\nകരുത്തരായ ബയേൺ മ്യൂണിക്കും യുവന്റസും നോക്കൗട്ടില് പ്രവേശിച്ചു\nUpdated: November 3, 2021 11:22:40 am\nചാമ്പ്യൻസ് ലീഗ് ഗ്രൂപ്പ് മത്സരങ്ങളിൽ വമ്പൻ ടീമുകൾക്ക് ജയം. കരുത്തരായ ബയേൺ മ്യൂണിക്കും യുവന്റസും നോക്കൗട്ടില് പ്രവേശിച്ചു. ബെൻഫിക്കയെയും സെനിതിനെയും തോൽപ്പിച്ചാണ് ഇരുടീമുകളും നോക്കൗട്ട് പ്രവേശനം നേടിയത്.\nമറ്റു മത്സരങ്ങളിൽ ചെൽസിയും ബാഴ്‌സലോണയും വിജയം കണ്ടെത്തിയപ്പോൾ അറ്റ്ലാന്റക്കെതിരെ മാഞ്ചസ്റ്റർ യുണൈറ്റഡ് സമനില വഴങ്ങി. ക്രിസ്റ്റ്യാനോ റൊണാൾഡോ അവസാനം നേടിയ ഇരട്ട ഗോളുകളാണ് യുണൈറ്റഡിന് തുണയായത്. അറ്റ്ലാന്റയ്ക്കായി ജോസിഫ് ലിസിക്കും ദുവാൻ സപ്പട്ടയുമാണ് ഗോളുകൾ നേടിയത്.\nബെൻഫിക്കയെ അഞ്ചിനെതിരെ രണ്ടു ഗോളുകൾക്കാണ് ബയേൺ മ്യൂണിക് തകർത്തത്. സൂപ്പർ താരം റൊബേർട്ട് ലെവൻഡോക്‌സിയുടെ ഹാട്രിക്ക് ഗോളുകളും സെര്‍ജിയോ നാബ്രി, ലിറോയ് സനെ എന്നിവരുടെ ഓരോ ഗോളുകളുമാണ് ബയേണിന് മികച്ച വിജയം സമ്മാനിച്ചത്. ബെന്‍ഫിക്കയ്ക്കായി മൊറോട്ടയും ഡാര്‍വിന് ന്യൂനസുമാണ് വല ചലിപ്പിച്ചത്.\nസെനിതിനെതിരെ രണ്ടിനെതിരെ നാല് ഗോളുകൾക്കായിരുന്നു യുവന്റസിന്റെ ജയം. പൗലോ ഡിബാലയുടെ ഇരട്ട ഗോളുകളും ഫെഡെറിക്കോ കിയേസ, ആല്‍വാരോ മൊറാട്ട എന്നിവരുടെ ഓരോ ഗോളുമാണ് യുവന്റസിന് ജയം സമ്മാനിച്ചത്.\nബാഴ്‌സലോണ എതിരില്ലാത്ത ഒരു ഗോളിനാണ് ഡൈനാമോ കിവിനെ പരാജയപ്പെടുത്തിയത്. അന്‍സു ഫാത്തിയുടെ വകയായിരുന്നു ഗോൾ. എതിരില്ലാത്ത രണ്ടു ഗോളുകൾക്ക് മാൽമോയെയാണ് ചെൽസി വീഴ്ത്തിയത്.\nAlso Read: പിഎസ് ശ്രീജേഷും നീരജ് ചോപ്രയും അടക്കം 12 പേർക്ക് ഖേൽ രത്ന; 35 പേർക്ക് അർജുന\nWeb Title: Champions league 2021 results manchester united chelsea bayern munic barcelona juventus wins


നാല് പതിറ്റാണ്ടിന്റെ പ്രവാസജീവിതത്തിന് വിരാമമിട്ട് സ്വദേശത്തേക്ക് മടങ്ങുന്ന എം. എ അബൂബക്കറിന് യാത്രയയപ്പ് നല്‍കി - MALABAR FLASH\nHome Gulf sharjah ഗള്‍ഫ് ഗള്‍ഫ് വാര്‍ത്തകള് നാല് പതിറ്റാണ്ടിന്റെ പ്രവാസജീവിതത്തിന് വിരാമമിട്ട് സ്വദേശത്തേക്ക് മടങ്ങുന്ന എം. എ അബൂബക്കറിന് യാത്രയയപ്പ് നല്‍കി\nനാല് പതിറ്റാണ്ടിന്റെ പ്രവാസജീവിതത്തിന് വിരാമമിട്ട് സ്വദേശത്തേക്ക് മടങ്ങുന്ന എം. എ അബൂബക്കറിന് യാത്രയയപ്പ് നല്‍കി\nഷാര്‍ജ: നാല് പതിറ്റാണ്ടിന്റെ പ്രവാസജീവിതത്തിന് വിരാമമിട്ട് സ്വദേശത്തേക്ക് മടങ്ങുന്ന എം. എ അബൂബക്കറിന് ഉദുമ എരോല് മുസ്ലിം ജമാഅത്ത് യുഎഇ ശാഖ കമ്മിറ്റി യാത്രയയപ്പ് നല്‍കി.[www.malabarflash.com]\nശാഖ പ്രസിഡണ്ട് അബ്ദുല് സലാം അധ്യക്ഷത വഹിച്ചു. സി. എച്ച് മുഹമ്മദ് കുഞ്ഞി ഉപഹാരം സമര്‍പ്പിച്ചു. എ.കെ മുഹമ്മദ് കുഞ്ഞി ഷാള് അണിച്ചു\nശിഹാബുദ്ധീന്. പി, അബ്ദുല്ല. പി, അഷറഫ് കെ.എ, ഹാശിം അറഫാത്ത്, വൈ. അബ്ദുല് ഹമീദ്, കബീര് എരോല്, നൗഫല് ഇകെ, അബൂബക്കര് കെ.എ, ഹാരിസ് ആറാട്ട് കടവ്, ഫൈസല് ബദ്രിയ തുടങ്ങിയവര് സംബന്ധചച്ചു. ഖാദര് ഇബ്‌നു ആലി സ്വാഗതം പറഞ്ഞു.


ഗോരഖ്പൂര് ദുരന്തം; ആശുപത്രിയില് ഓക്‌സിജന് എത്തിച്ച ഡോ. കഫീല് ഖാന് അറസ്റ്റില്\nSaturday 2nd September 2017 11:00am\nഗോരഖ്പൂര്: ബി.ആര്.ഡി ആശുപത്രിയില് ഓക്‌സിജന് വിതരണം മുടങ്ങിയതിനെത്തുടര്‍ന്ന് പിഞ്ചുകുഞ്ഞുങ്ങള് മരിക്കാനിടയായ സംഭവത്തില് ഡോ. കഫീല് ഖാനെ അറസ്റ്റ് ചെയ്തു. ദുരന്തത്തെക്കുറിച്ച് അന്വേഷിക്കുന്ന പ്രത്യേക സംഘമാണ് കഫീല് ഖാനെ അറസ്റ്റ് ചെയ്തത്.\nആശുപത്രിയിലെ കുട്ടികളുടെ വിഭാഗത്തിലെ മേധാവിയായിരുന്നു കഫീല് ഖാന്. ദുരന്ത സമയത്ത് സ്വന്തം റിസ്‌കില് പുറത്തുനിന്ന് ഓക്‌സിജന് എത്തിച്ച കഫീല് ഖാന്റെ ഇടപെടലില്ലായിരുന്നെങ്കില് ഇതിലും വലിയ ദുരന്തത്തിന് രാജ്യം സാക്ഷിയാകുമായിരുന്നു.\nഎന്നാല് കഫീല് ഖാനെതിരെ പ്രതികാര മനോഭാവത്തോടെയാണ് ആശുപത്രി മാനേജ്‌മെന്റും സര്‍ക്കാരും നീങ്ങുന്നതെന്നതിന്റെ സൂചനയാണ് കഫീല് ഖാന്റെ അറസ്റ്റോടെ വ്യക്തമാകുന്നത്. കഫീല് ഖാനെതിരെ നേരത്തെ ക്രിമിനല് കേസ് രജിസ്റ്റര് ചെയ്തിരുന്നു.\nബി.ആര്.ഡി ആശുപത്രിയില് നിന്നും ഓക്‌സിജന് സിലിണ്ടര് തന്റെ സ്വകാര്യ ക്ലിനിക്കിലേക്ക് കടത്തിയെന്നാണ് പ്രത്യേക അന്വേഷണ സംഘം കണ്ടെത്തിയിരിക്കുന്നത്.കഫീല് ഖാന് ഉള്‍പ്പെടെ എട്ട് പേര്‍ക്കെതിരെയാണ് പ്രത്യേക അന്വേഷണ സംഘം കുറ്റം ചുമത്തിയിരിക്കുന്നത്. ഡോക്ടര്‍മാരുടെ ഭാഗത്ത് നിന്നുണ്ടായ വീഴ്ചയാണ് കുട്ടികളുടെ മരണത്തിലേക്ക് നയിച്ചത് എന്നാണ് അന്വേഷണ സംഘത്തിന്റെ കണ്ടെത്തല്.\nകുഞ്ഞുങ്ങള് മരിച്ച സംഭവത്തില് കഫീല് ഖാനെ നേരത്തെ സസ്‌പെന്‍ഡ് ചെയ്തിരുന്നു. യുപി മുഖ്യമന്ത്രി യോഗി ആദിത്യനാഥ് ആശുപത്രി സന്ദര്‍ശിച്ചതിന് പിന്നാലെയായിരുന്നു ഡോക്ടര്‍ക്കെതിരായ നടപടി.\nഎന്നാല് മരിച്ച കുഞ്ഞുങ്ങളുടെ രക്ഷിതാക്കള് കഫീല് ഖാന്റെ സമയോചിതമായ ഇടപെടലാണ് ദുരന്തത്തിന്റെ തീവ്രത കുറച്ചതെന്ന് അഭിപ്രായപ്പെട്ടിരുന്നു. മറ്റ് ആശുപത്രികളില് നിന്നും ക്ലിനിക്കുകളില് നിന്നുമായി 12 ഓക്‌സിജന് സിലിണ്ടറുകള് ഡോക്ടര് സ്വന്തം ചെലവില് വാങ്ങി കുട്ടികളുടെ ചികിത്സയ്ക്കായി നല്‍കിയിരുന്നു.


കനത്ത മഴയിലും ചോരാത്ത ആവേശം; കൊട്ടിക്കലാശം പൊടിപൊടിച്ചു\nBy Sooraj Surendran.19 10 2019\nതിരുവനന്തപുരം: ഉപതെരഞ്ഞെടുപ്പ് നടക്കുന്ന അഞ്ച് മണ്ഡലങ്ങളിലേക്കുമുള്ള പരസ്യ പ്രചാരണം ആവേശോജ്വലമായ കൊട്ടിക്കലാശത്തോടെ അവസാനിച്ചു. കനത്ത മഴയിലും ചോരാത്ത ആവേശത്തോടെ പ്രവർത്തകർ മുഴക്കിയ മുദ്രാവാക്യം തലസ്ഥാനത്തെ പ്രകമ്പനം കൊള്ളിച്ചു. ത്രികോണ മത്സരം നടക്കുന്ന വട്ടിയൂർക്കാവിൽ പലയിടത്തും കനത്ത മഴയെ അവഗണിച്ചാണ് പ്രവർത്തകർ രംഗത്തിറങ്ങിയത്. മൂന്ന് മുന്നണികളും നഗരവീഥികളിൽ ആടിത്തിമിർത്തു. ഇനി നിശബ്ദ പ്രചാരണത്തിന്റെ മണിക്കൂറുകളാണ്.\nശക്തമായ ത്രികോണ മത്സരം നടക്കുന്ന വട്ടിയൂർക്കാവിൽ എൽഡിഎഫ് സ്ഥാനാർഥി വി കെ പ്രശാന്ത് ആണ്, യുഡിഎഫ് സ്ഥാനാർഥി കെ മോഹൻകുമാറും, എൻഡിഎ സ്ഥാനാർഥി എസ് സുരേഷുമാണ്. വട്ടിയൂർക്കാവിൽ എൻഡിഎ സ്ഥാനാർത്ഥിയായി പരിഗണിച്ചിരുന്ന ബിജെപിയുടെ മുതിർന്ന നേതാവ് കുമ്മനം രാജശേഖരനെ അവസാന നിമിഷത്തിൽ ഒഴിവാക്കി എസ് സുരേഷിനെ സ്ഥാനാർത്ഥിയായി പ്രഖ്യാപിച്ചത് വിവാദപരമായ ചർച്ചകൾക്ക് വഴിതെളിച്ചിരുന്നു.\nഎറണാകുളം, മഞ്ചേശ്വരം, വട്ടിയൂർക്കാവ്, അരൂർ, കോന്നി എന്നി മണ്ഡലങ്ങളിലാണ് ഉപതെരഞ്ഞെടുപ്പ് നടക്കുന്നത്. കൊട്ടിക്കലാശത്തിനിടെ കോന്നിയിൽ നേരിയ തോതില് സംഘര്‍ഷവുമുണ്ടായി. അതേസമയം പേരൂർക്കടയിൽ വിവിധ സംസ്കാരിക കലാരൂപങ്ങളെ അണിനിരത്തി സ്ഥാനാർത്ഥികളും പ്രവര്‍ത്തകര്‍ക്കൊപ്പം ആഘോഷത്തില് പങ്കുചേര്‍ന്നു. റോഡ് ഷോകളും ജംഗ്ഷൻ മീറ്റിങ്ങുകളുമായി കൊട്ടിക്കലാശം ആവേശത്തോടെ കൊടിയിറങ്ങി.


കേന്ദ്രബജറ്റ്: ഓഹരി വിപണിക്കും നിരാശ | Budget 2019 gets thumbs down from markets-Business news | Madhyamam\ndate_range6July 2019 5:37 AM GMT\nകേന്ദ്രബജറ്റ്: ഓഹരി വിപണിക്കും നിരാശ\nമുംബൈ: ധനമന്ത്രി നിർമലാ സീതാരാമൻ അവതരിപ്പിച്ച കേന്ദ്ര ബജറ്റ് ഓഹരി വിപണിക്കും നിരാശയാണ് നൽകുന്നത്. ബോംബ െ സൂചിക സെൻസെക്സ് 395 പോയിൻറ് നഷ്ടത്തോടെയാണ് കഴിഞ്ഞ ദിവസം വ്യാപാരം അവസാനിപ്പിച്ചത്. നിഫ്റ്റിയും തകർച് ച രേഖപ്പെടുത്തിയിരുന്നു. ഓഹരി വിപണിക്ക് ആശ്വസിക്കാൻ വക നൽകുന്നതൊന്നും ബജറ്റിൽ ഇല്ലെന്നതാണ് ഇത് വ്യക്തമാക്കുന്നത്.\nകോടിപതികൾക്ക് അധിക സർചാർജ് ഏർപ്പെടുത്തിയ തീരുമാനം ഓഹരി വിപണിയെ നെഗറ്റീവായാണ് സ്വാധീനിച്ചത്. രണ്ട് കോടി രൂപ മുതൽ5കോടി വരെ വാർഷിക വരുമാനം ഉള്ളവർക്ക്3ശതമാനമാണ് സർചാർജ്. അഞ്ച് കോടിക്ക് മുകളിൽ വരുമാനമുള്ളവർക്ക് ഏഴ് ശതമാനവും സർചാർജ് നൽകണം. തീരുമാനം നടപ്പിലാകുന്നതോടെ അമേരിക്കയെക്കാൾ കൂടുതൽ നികുതി നൽകേണ്ട സാഹചര്യമാണ് ഇന്ത്യയിലെ കോടിപതികൾക്ക് ഉണ്ടാവുക. ഇൗ തീരുമാനം വിപണിയെ സ്വാധീനിക്കുകയായിരുന്നു.\nകമ്പനികളിലെ പൊതു ഓഹരി പങ്കാളിത്തം വർധിപ്പിക്കാനുള്ള തീരുമാനവും വിപണിക്ക് തിരിച്ചടിയായി. ഓഹരി വിപണിയിൽ ലിസ്റ്റ് ചെയ്തിട്ടുള്ള കമ്പനികളുടെ പൊതു ഓഹരി പങ്കാളിത്തം 25 ശതമാനത്തിൽ നിന്ന് 35 ആയാണ് വർധിപ്പിച്ചത്. വിപണിയിലെ നിരവധി കമ്പനികൾക്ക് ഇത് തിരിച്ചടിയാണ്. പലരും ഡി-ലിസ്റ്റ് ചെയ്യാനുള്ള സാഹചര്യവും നില നിൽക്കുന്നു.\nഇന്ധന വില വർധനയാണ് വിപണിയെ സ്വാധീനിച്ച മറ്റൊരു ഘടകം. പെട്രോളിനും ഡീസലിനും സർചാർജ് ഏർപ്പെടുത്താനുള്ള തീരുമാനം രാജ്യത്ത് വിലക്കയറ്റം സൃഷ്ടിക്കും. ഇത് സമ്പദ്വ്യവസ്ഥെയ വീണ്ടും സമ്മർദത്തിലാക്കും. ഇതും ഓഹരി വിപണിയെ സ്വാധീനിച്ചു.\nTAGS:nirmala sitharaman union budget 2019 business news\nNews Summary - Budget 2019 gets thumbs down from markets-Business news


ഓര്‍ഗാനിക് ഭക്ഷണങ്ങളുടെ മേന്മകള് | Organic Food Health Benefits - Malayalam BoldSky\n» ഓര്‍ഗാനിക് ഭക്ഷണങ്ങളുടെ മേന്മകള്\nഓര്‍ഗാനിക് ഭക്ഷണങ്ങളുടെ മേന്മകള്\nUpdated: Tuesday, August 4, 2015, 14:14 [IST]\nആരോഗ്യകരമായ ഭക്ഷണം ആരോഗ്യകരമായ ജീവിതത്തിന് വഴിയൊരുക്കും എന്ന വാക്യം ജീവിതത്തില് ഓര്‍ഗാനിക് ഭക്ഷണങ്ങളുടെ പ്രാധാന്യം വെളിപ്പെടുത്തുന്നതാണ്. നിങ്ങളുടെ ഭക്ഷണം പോഷകങ്ങളും, സുരക്ഷയും, സംരക്ഷണവും നല്കുന്നില്ലെങ്കില് അവ കഴിക്കാന് യോഗ്യമായവയല്ല. ഭക്ഷ്യവസ്തുക്കള് വളര്‍ത്തുകയും വിളവെടുക്കുകയും ചെയ്യുന്ന രീതി നിങ്ങളുടെ ആരോഗ്യത്തെ നേരിട്ട് ബാധിക്കുന്നതാണ്.\nസുരക്ഷിതമായ മണ്ണില്, കുറഞ്ഞ മാറ്റങ്ങള് മാത്രം വരുത്തി, സിന്തറ്റിക് കീടനാശിനികളും, ഉപദ്രവകരമായ വളങ്ങളും, ഹാനികരമായ രാസവസ്തുക്കളും ഉപയോഗിക്കാതെ കൃഷി ചെയ്യുന്നവയാണ് ഓര്‍ഗാനിക് വിളകള്.\nഈ തരത്തിലുള്ള കൃഷിയുടെ ഫലമായി ഈ ഭക്ഷണങ്ങള് സാമ്പ്രദായികമായി കൃഷി ചെയ്യുന്ന, വിഷങ്ങളും മറ്റും സ്പ്രേ ചെയ്യുന്ന ഇനങ്ങളേക്കാള് ശരീരത്തിന് ഏറെ ഗുണകരമാണ്. ഓര്‍ഗാനിക് ഭക്ഷണങ്ങളുടെ ചില ഗുണങ്ങള് അറിയുക.\n1. മികച്ച ആരോഗ്യം - രാവസ്തുക്കളും രാസവളങ്ങളും ഉപയോഗിക്കാതെ വളര്‍ത്തുന്നതിനാല് അവ ദോഷകരമായ ഘടകങ്ങളടങ്ങാത്തവയാണ്. കൂടാതെ അവ വളരെ ശുദ്ധിയായും ഗുണമേന്മയോടെയും വിളവെടുക്കുന്നവയുമാണ്. അക്കാരണത്താല് ഉപയോഗിക്കുന്നവരുടെ മൊത്തത്തിലുള്ള ആരോഗ്യത്തിന് ഏറെ ഗുണകരമാകും. ഇക്കാരണത്താല് ലോകമെങ്ങും ഓര്‍ഗാനിക് ഉത്പന്നങ്ങള്‍ക്ക് വലിയ ആവശ്യമുണ്ട്.\n2. മികച്ച രുചി - രുചിയുടെ കാര്യത്തില് ഓര്‍ഗാനിക് ഭക്ഷണങ്ങള് ഉപദ്രവകരമായ വളങ്ങളും രാസവസ്തുക്കളും ഉപയോഗിച്ച് വളര്‍ത്തുന്നവയേക്കാള് മികച്ചവയാണ്. ഉത്പാദനത്തില് ഓര്‍ഗാനിക് രീതികള് ഉപയോഗിക്കുന്നതിനാല് അത്തരം ഭക്ഷണങ്ങള്‍ക്ക് മികച്ച രുചിയുണ്ടാവും. പോഷകമൂല്യത്തിലും ഇവ മികച്ചവയാണ്.\n3. പോഷകങ്ങള് - സുരക്ഷിതമായി വളര്‍ത്തിയെടുക്കുന്ന വിളകള് മലിനമായ ചുറ്റുപാടുകളില് വളര്‍ത്തുന്നവയേക്കാള് ആരോഗ്യത്തിന് ഗുണകരമാണ്. മണ്ണ്, വായു, വെള്ളം എന്നിവയുടെ മലിനീകരണത്തില് നിന്ന് സംരക്ഷിക്കപ്പെടുന്നവയും, ഉപദ്രവകരമായ രാസവസ്തുക്കള് ഉപയോഗിക്കാത്തവയുമാണ് ഓര്‍ഗാനിക് ഭക്ഷണങ്ങള്. കൃഷിക്കുള്ള പരിസ്ഥിതി ഗുണകരമായാല് ശരീരത്തിന് ആവശ്യമായ പോഷകങ്ങള് ലഭിക്കും.\n4. ആരോഗ്യകരമായ ഉത്പാദനം - ഓര്‍ഗാനിക് ഭക്ഷണങ്ങള് ഉപദ്രവകരമായ ഫംഗിസൈഡ്സ്, ഇന്‍സെക്ടിസൈഡ്സ്, ഹെര്‍ബിസൈഡ്സ് തുടങ്ങിയവയില് നിന്ന് സംരക്ഷിക്കപ്പെടുന്നവയാണ്. സാമ്പ്രദായിക കൃഷിരീതികളില് നിന്ന് വ്യത്യസ്ഥമായി, കീടനാശിനികള് ഉപയോഗിക്കാത്തതിനാല് ഇവ ആരോഗ്യകരമായിരിക്കും. എല്ലാത്തിനുമുപരിയായി, ആരോഗ്യകരമായി ഉത്പാദിപ്പിക്കപ്പെടുന്ന, ഓര്‍ഗാനിക് ഭക്ഷണങ്ങളാണ് ശരീരത്തിന് ഗുണകരമാവുക.\n5. രോഗങ്ങളെ ചെറുക്കുന്ന ഘടകങ്ങള് - രോഗങ്ങളെ ചെറുക്കുന്ന ഏറെ ഘടകങ്ങള് അടങ്ങിയ ഓര്‍ഗാനിക് ഭക്ഷണങ്ങള് ആരോഗ്യത്തിന് ഏറെ ഗുണകരമാണ്. ഇത്തരം ഭക്ഷണങ്ങളില് ആന്‍റി ഓക്സിഡന്‍റുകള്, അവശ്യ വിറ്റാമിനുകള്, മിനറലുകള് എന്നിവ ധാരാളമായി അടങ്ങിയിരിക്കുന്നു. അവയില് വിറ്റാമിന് സി, മിനറലുകള് എന്നിവ ധാരാളമായി അടങ്ങിയിരിക്കുന്നതിനാല് രോഗ സാധ്യത കുറയ്ക്കുകയും ചെയ്യും. ആസ്പിരിന് അധികം കഴിച്ചാല്.....\nOrganic crops are cultivated only in safe soil, given minimum possible modifications and kept absolutely away from synthetic pesticides, harmful fertilizers and detrimental chemicals.


വരുന്നു അമേരിക്കയില് ആദ്യത്തെ അംബേദ്ക്കര് ഭവന്; ശ്രീലങ്കയില് പഠനകേന്ദ്രവും - athma online\nഡോ. ബി.ആര്. അംബേദ്ക്കര് ഇന്ത്യന് ജനാധിപത്യത്തിനും വിദ്യഭ്യാസത്തിനും നല്‍കിയ സംഭാവനകളെ ബഹുമാനിച്ചുകൊണ്ട് അമേരിക്കയില് ആദ്യത്തെ അംബേദ്ക്കര് ഭവന് സ്ഥാപിക്കുന്നു. അംബേദ്ക്കര് ഇന്റര്‍നാഷ്ണല് സെന്റര് എന്നായിരിക്കും ഭവന്റെ പേര്. ബുദ്ധിസ്റ്റ് സംഘടനയായ സംഗകായ ഫൗണ്ടേഷന് 80 അടി ഉയരമുള്ള അംബേദ്ക്കര് പ്രതിമ സ്ഥാപിക്കുക. 2021- ല് ഭവന്റെ നിര്‍മ്മാണം പൂര്‍ത്തിയാകും. അംബേദ്ക്കറുടെ 130- ാം ജന്മദിന വാര്‍ഷികത്തിന് ഉദ്ഘാടനം ചെയ്യും. 11000 വരുന്ന അംബേദ്ക്കറുടെ രണ്ടടി പ്രതിമകള് വില്‍പ്പന നടത്തികെണ്ടാണ് ഇതിനുവേണ്ട തുക കണ്ടെത്തിയത്.\nന്യൂയോര്‍ക്കിലെ കൊളംബിയ സര്‍വകലാശാലയില് നിന്നാണ് അംബേദ്ക്കര് ഡബിള് മാസ്‌റ്റേഴ്‌സ് ഡിഗ്രിയും ഡോക്ടറേറ്റും കരസ്ഥമാക്കിയത്. അമേരിക്കയില് അദ്ദേഹം താമസിച്ചിരുന്ന വീട് ഇപ്പോള് ഹോട്ടലാണ്. അദ്ദേഹത്തിന്റെ സ്മരണ നിലനിര്‍ത്തുന്ന ഒന്നും ഇല്ലെന്ന് സംഗകായ ഫൗണ്ടേഷന്റെ ബാന്തെ പ്രശീല്‍രത്‌ന പറഞ്ഞു. അതേസമയം ശ്രീലങ്കയില് അംബേദ്ക്കര് പഠനകേന്ദ്രം സ്ഥാപിക്കാനും ആലലോചനയുണ്ടെന്ന് സംഗകായ ഫൗണ്ടേഷന് പറയുന്നു\nPrevious articleതലയുടെ പുത്തന് അവതാരം\nNext articleമലയാളത്തിന്റെ മഹാനടന് സത്യന്‍മാഷായി ജയസൂര്യ


Posted by shajitha at 11:10 PM\nനിഷ്കളങ്കമായ ഓര്‍മ്മകള് !ഒന്ന് കൂടി ചേറിക്കൊഴിക്കാമായിരുന്നു..\nഎല്ലാവര്‍ക്കും ജനിച്ചു വളര്‍ന്ന നാടും കുട്ടിക്കാലവും മനോഹരമാണ്. എനിക്കും അങ്ങനെതന്നെ.\n"ഒരു ദേശത്തിന്റെ കഥ" പോലെ നന്നായിട്ടുണ്ട്.\nനന്ദി സിയാഫ്, സുധീര്‍ദാസ്, വിമല്, വായനക്കും അഭിപ്രായത്തിനും\nഓരോദേശത്തിനും ഓരോ കഥകളുണ്ട്.\nഅനുഭവങ്ങളും ഓർമ്മകളും പങ്കുവച്ചതിൽ സന്തോഷം.\nഓര്‍മകള്‍ക്ക് ന്നും അതി മധുരം!..rr\nThanks risha and harinath\nഅതെ, ഇന്നാനെങ്കില് ഒരു നാട് കത്തുമായിരുന്നു. സംശയമില്ല. നമ്മള് അത്രമാത്രം പുറകോട്ട് പോയിരിക്കുന്നു.\nഓര്‍മ്മകള് എഴുതിയത് നന്നായിട്ടുണ്ട്\nthank u sir for ur reading\nബോൾഡ് ചെയ്യാതെ എഴുതിയാൽ വായിക്കാൻ സുഖമുണ്ടാകും.\nഅല്പം കൂടെ അക്ഷരങ്ങള്ക്ക് വലിപ്പവും ആകാം.\nബ്ലോഗിലെ ചിലതെല്ലാം വായിച്ചു.\nമടുപ്പിക്കാത്ത ഒഴുക്കുള്ള നല്ല ഭാഷ...\nഎഴുത്തിലെ സത്യം വായനക്കാരനെ കൂടെ നിറുത്തുന്നു.\nThank u, Hanllalath\nനല്ല ഓര്‍മ്മകള്... :)\nഅവളു കുട്ടിയല്ലെ നല്ലൊരു നിരീക്ഷണം ..നന്നായി എഴുതി..\nthank u salim and sangeeth\nഎന്റെ ദെജ്ജൂ.. വായിക്കാൻ വളരെ മനോഹരമായിരിക്കുന്നു.. നിന്റെ ഭാഷയിലെ, നിന്റെ വീട്ടിലെ, നിന്റെ നിഷ്കളഗ്ഗമായ ഓർമ്മകൾ...\nഎത്ര രസകരമായ എഴുത്ത്.\nഇത്ര നർമ്മബോധമുള്ള ഒരാൾ വല്ലപ്പോഴും എഴുതുന്നത് അനുവദിക്കാൻ പാടില്ല.\nഈ ബ്ലോഗിൽ ആദ്യമായെങ്കിലും, “പശു”ക്കഥ ഒരനുഭവമായി. അറിഞ്ഞോ, അറിയാതെയോ സ്വീകരിച്ച എഴുത്തിലെ സ്വാഭാവിക ഫലിത ശൈലി വായന രസമുള്ളതാക്കി.\nവരികൾ അലൈമെന്റ് കുറച്ചു ശ്രദ്ധിക്കേണ്ടിയിരിക്കുന്നു.\nthank u koya sir\nനാട്യ പ്രധാനം നഗരം ദരിദ്രം\nനാട്ടിന് പുറം നന്മകളാല് സമൃദ്ധം......\nനാട്ടിന്‍പുറ നന്മയുടെ എഴുത്തിന് ആശംസകൾ......\nthank u vinod sir\nNo sir ..... Only brother or friend .... മാഷേ..... ഈ തരികിട പറ്റില്ല..... ബ്ലോഗിലെ മടിയന് കുട്ടി ഞാൻ മതി.... എഴുതണം ചങ്ങാതി.... നര്‍മ്മം വരമാണ്..... അതു ഉരക്കുമ്പോഴാണ് തിളങ്ങുക...." വരം നരന് മെച്ചം" അമ്മൂമ്മയുടെ ഡയലോഗാണ്.... അതുകൊണ്ട് എഴുതുക....\nthank u vinod chetta ee prolsahanathinu\nനല്ല എഴുത്ത്, നല്ല ഓർമ്മകൾ. ഇഷ്ടായി\nAmrûthâ Sûmêsh said...


സംസ്ഥാനത്ത് കുട്ടികള്‍ക്കായി 551 വാക്‌സിനേഷന് കേന്ദ്രങ്ങള്; ആരോഗ്യമന്ത്രി വീണാ ജോര്‍ജ് -\nതിരുവനന്തപുരം: സംസ്ഥാനത്ത് കുട്ടികള്‍ക്ക് മാത്രമായി 551 വാക്‌സിനേഷന് കേന്ദ്രങ്ങളെന്ന് ആരോഗ്യമന്ത്രി വീണാ ജോര്‍ജ്. കുട്ടികളുടെ വാക്‌സിനേഷന് കേന്ദ്രം തിരിച്ചറിയാന് പിങ്ക് ബോര്‍ഡുണ്ടാകും. വാക്സിനേഷന് സമയബന്ധിതമായി പൂര്‍ത്തിയാക്കാന് കഴിയുമെന്നാണ് പ്രതീക്ഷയെന്ന് വീണാ ജോര്‍ജ് അറിയിച്ചു. പതിനഞ്ചിനും പതിനെട്ടിനുമിടയില് പ്രായമുള്ള കുട്ടികള്‍ക്കായുള്ള വാക്സിനേഷന് ആരംഭിച്ചു.\nകുത്തിവയ്പ് രാവിലെ ഒന്‍പത് മുതല് ആരംഭിച്ചു. ഭക്ഷണം കഴിച്ച ശേഷം വേണം കുത്തിവയ്‌പെടുക്കാന്. ആധാര് കാര്‍ഡോ സ്‌കൂള് ഐ ഡി കാര്‍ഡോ നിര്‍ബന്ധമാണ്. കൗണ്ടറില്, രജിസ്റ്റര് ചെയ്തപ്പോള് ലഭിച്ച മൊബൈല് സന്ദേശമോ പ്രിന്റൗട്ടോ നല്‍കണം.\nആരോഗ്യ പ്രശ്‌നങ്ങളോ അലര്‍ജിയോ ഉണ്ടെങ്കില് മുന്‍കൂട്ടി അറിയിക്കണം, ബുധനാഴ്ച ഒഴികെയുള്ള എല്ലാ ദിവസങ്ങളിലും ആശുപത്രികളില് കുത്തിവയ്പ് നല്‍കും. ഒമിക്രോണ് കേസുകള് ഉയരുന്ന സാഹചര്യത്തില് നിയന്ത്രണങ്ങള് സംബന്ധിച്ച് ഈയാഴ്ച ചേരുന്ന കോവിഡ് അവലോകന യോഗം തീരുമാനമെടുക്കും.\nരണ്‍ജീത് വധക്കേസ്; രണ്ട് എസ്ഡിപിഐ പ്രവര്‍ത്തകര് കൂടി കസ്റ്റഡിയില്


Silverline Project protest continues CPM visit homes to raise awareness | Indian Express Malayalam\nsilverline project protest continues cpm visit homes to raise awareness\nസിൽവർലൈൻ: ഇന്നും പ്രതിഷേധം; ഗ്യാസ് സിലിണ്ടർ തുറന്നുവിട്ട് ആത്മഹത്യാ ഭീഷണി, വീടുകയറി സിപിഎം ബോധവത്കരണം\nഉദ്യോഗസ്ഥർ കല്ലിടലിന് എത്തിയാതോടെയാണ് പ്രദേശവാസി വീട്ടിലെ ഗ്യാസ് സിലിണ്ടര് തുറന്നുവച്ച് ആത്മഹത്യാ ഭീഷണി മുഴക്കിയത്\nUpdated: March 30, 2022 1:55:29 pm\nകൊല്ലം: സിൽവർലൈൻ സർവേക്കെതിരെ ഇന്നും പ്രതിഷേധം. കൊല്ലം താഴ്ത്തലയിൽ പ്രദേശവാസി ഗ്യാസ് തുറന്നുവിട്ട് ആത്മഹത്യ ഭീഷണി മുഴക്കി. സർവേക്കായി ഉദ്യോഗസ്ഥർ എത്തുമെന്നറിഞ്ഞാണ് പ്രദേശത്ത് ജനങ്ങൾ സംഘടിച്ചത്. ഇവിടെ കോൺഗ്രസ് ബിജെപി പ്രവർത്തകരുടെ നേതൃത്വത്തിൽ സമരം നടക്കുകയാണ്. സമരപന്തലിൽ കഞ്ഞിവച്ചായിരുന്നു ബിജെപിയുടെ പ്രതിഷേധം.\nഉദ്യോഗസ്ഥർ കല്ലിടലിന് എത്തിയാതോടെയാണ് പ്രദേശവാസിയായ അജയ് കുമാര് വീട്ടിലെ ഗ്യാസ് സിലിണ്ടര് തുറന്നുവച്ച് ആത്മഹത്യാ ഭീഷണി മുഴക്കിയത്. പ്രദേശത്ത് സംഘടിച്ച ജനങ്ങളും വീട്ടുകാരും ചേർന്ന് ഇയാളെ പിന്തിരിപ്പിച്ചു. പിന്നാലെ വീടിന് മുന്നിലെ മരത്തില് കയര് കെട്ടിയും അജയ് കുമാര് ആത്മഹത്യാ ഭീഷണി മുഴക്കി. വീടിന്റെ ഭിത്തിയില് മരണമൊഴിയെന്ന പേരില് ആത്മഹത്യാ കുറിപ്പും എഴുതി ഒട്ടിച്ചിരുന്നു.\nപ്രദേശത്തേക്ക് കല്ലുമായി എത്തിയ വാഹനം യൂത്ത് കോണ്‍ഗ്രസ് പ്രവര്‍ത്തകര് തടഞ്ഞിരുന്നു. ഒരു കാരണവശാലും കല്ലിടാൻ അനുവദിക്കില്ല എന്നാണ് നാട്ടുകാരുടെയും കോൺഗ്രസ് പ്രവർത്തകരുടെയും നിലപാട്.\nഅതേസമയം, സിൽവർലൈൻ പ്രതിഷേധങ്ങൾ നടന്നയിടങ്ങളിൽ സിപിഎം വീടുകയറി ബോധവത്കരണം നടത്തുന്നത് തുടരുകയാണ്. കോഴിക്കോട് സിപിഎം ജില്ലാ സെക്രട്ടറി പി. മോഹനന്റെ നേതൃത്വത്തിലായിരുന്നു ബോധവത്കരണം. പ്രദേശത്ത് നിന്ന് പിഴുത് മാറ്റിയ കല്ലുകൾ ഇവർ പുനസ്ഥാപിച്ചു. പലയിടങ്ങളിലും വീട്ടുകാരും ഒപ്പം കൂടിയാണ് കല്ലുകൾ പുനസ്ഥാപിച്ചത്.\nഭൂമി വിട്ടുനൽകേണ്ടി വരുന്നവർ ആരും വഴിയാധാരമാകില്ലെന്ന് പി. മോഹനൻ പറഞ്ഞു. ഭൂമി നൽകുന്നവരെ പുനരധിവസിപ്പിക്കും. നിലവിലെ പ്രതിഷേധം രാഷ്ട്രീയപ്രേരിതമാണ്. തെറ്റിദ്ധാരണയുണ്ടാക്കാനുള്ള ശ്രമങ്ങളാണ് നടക്കുന്നത്. ജനങ്ങളുടെ വേവലാതിയും ആശങ്കയും സർക്കാരിന് മനസിലാകും. അതുകൊണ്ട് തന്നെ സർക്കാർ ഏറ്റവും ആകർഷകമായ നഷ്ടപരിഹാര പാക്കേജും പുനരധിവാസ പദ്ധതിയുമാണ് ആവിഷ്കരിച്ചിരിക്കുന്നതെന്നും അദ്ദേഹം പറഞ്ഞു.\nസുപ്രീം കോടതിയിൽ നിന്നും ഹൈക്കോടതിയിൽ നിന്നും അനുകൂല വിധി ലഭിച്ചതിന് പിന്നാലെയാണ് ഇന്ന് സർക്കാർ സർവേ നടപടികൾ പുനരാരംഭിച്ചത്.\nAlso Read: ഐടി പാർക്കുകളിൽ പബ്ബ് വരും, മദ്യശാലകളുടെ എണ്ണം കൂടും\nWeb Title: Silverline project protest continues cpm visit homes to raise awareness


എ എഫ് സി അമ്പലവയലിനോടും സൂപ്പർ സ്റ്റുഡിയോ പരാജയപ്പെട്ടു | Fanport | Sevens News Malayalam\nFriday, May 7, 2021 06:50 PM\nHome Football Sevens എ എഫ് സി അമ്പലവയലിനോടും സൂപ്പർ സ്റ്റുഡിയോ പരാജയപ്പെട്ടു\nസൂപ്പർ സ്റ്റുഡിയോ മലപ്പുറത്തിന് ഈ സീസൺ ഒട്ടും നല്ല സീസൺ അല്ല. ഇന്ന് എ എഫ് സി അമ്പലവയലാണ് സൂപ്പർ സ്റ്റുഡിയോയെ പരാജയപ്പെടുത്തിയത്. ടോസിലായിരുന്നു അമ്പലവയലിന്റെ വിജയം. നിശ്ചിത സമയത്ത് 2-2 എന്ന നിലയിലായിരുന്നു സ്കോർ. പെനാൾട്ടി ഷൂട്ടൗട്ടിലും ഇരു ടീമുകളും തുല്യരായി തന്നെ തുടർന്നു. അവസാനം ടോസ് വേണ്ടിവന്നു വിജയികളെ കണ്ടെത്താൻ.\nഅഖിലേന്ത്യാ സെവൻസിലെ എ എഫ് സി അമ്പലവയലിന്റെ ഈ സീസണിലെ ആദ്യ വിജയമാണിത്. ഇതിനു മുമ്പ് കളിച്ച നാലു മത്സരങ്ങളും എ എഫ് സി പരജയപ്പെട്ടിരുന്നു. നാളെ സുൽത്താൻബത്തേരിയിൽ റോയൽ ട്രാവൽസ് കെ ആർ എസ് കോഴിക്കോടിനെ നേരിടും.\nPrevious articleആദ്യ ടി20യിൽ സിംബാബ്‌വെക്കെതിരെ ബംഗ്ലാദേശിന് വിജയം\nNext articleപാണ്ടിക്കാടിൽ സെമിയിൽ ബെയ്സ് പെരുമ്പാവൂരിന് ജയം


‘മണൽ രാജാവ്’ ക്ലിപ്പിയുടെ ഫേസ്ബുക് ലൈവ് ഞാൻ ഇഞ്ചിഞ്ചായി മരിക്കുകയാണ്; കോടികളുടെ ആസ്തിയും ‘ക്ലിപി സാൻഡ്’ എന്നപേരിൽ വ്യവസായ സ്ഥാപനവും, ഞെട്ടലോടെ സുഹൃത്തുക്കൾ…. | Malayalam UK\nDecember 03 10:45 2019 by News Desk 6\tPrint This Article\nവയനാട്ടിൽ മട്ടിപാറ പൊടിച്ച് മണലുണ്ടാക്കി കോടികളുടെ ആസ്തിയും ‘ക്ലിപി സാൻഡ്’ എന്നപേരിൽ വ്യവസായ സ്ഥാപനത്തിെൻറ ഉടമയുമായ വയനാട് സുൽത്താൻ ബത്തേരി മണിച്ചിറ സ്വദേശി കെ.ജി. ക്ലിപ്പിയുടെ ഫേസ്ബുക്കിലെ ലൈവ് വീഡിയോ ഇപ്പോൾ വൈറൽ. കേരളത്തിലും കർണാടകയിലുമായി തുടങ്ങിയ വ്യവസായ സ്ഥാപനങ്ങൾ തകർന്നതിനാൽ ദുബൈയിൽ ഒളിവിലാണെന്നും ഇഞ്ചിഞ്ചായി മരിക്കുകയാണെന്നും ക്ലിപ്പി പറയുന്നു.\nസർക്കാറോ പൊലീസോ സംരക്ഷണം നൽകാത്തതിനാൽ കർണാടകയിൽ നഞ്ചൻകോഡിന് സമീപം കോടികൾ മുടക്കിയ മണൽനിർമാണ സ്ഥാപനം അടച്ചുപൂട്ടിയിരിക്കുകയാണ്. 40 ലക്ഷം രൂപ വില വരുന്ന ജനറേറ്റർ അടക്കം ഗുണ്ടകളുടെ സഹായത്തോടെ ചിലർ കഴിഞ്ഞ ദിവസം കടത്തിക്കൊണ്ടു പോയി. വയനാട്ടിലെ സ്ഥാപനങ്ങളിൽ അമേരിക്കയിൽനിന്നടക്കം ഇറക്കുമതി ചെയ്ത യന്ത്രസാമഗ്രികളും ജെ.സി.ബി അടക്കം വാഹനങ്ങളും തുരുെമ്പടുത്തു നശിക്കുന്നു. ഭീഷണി നിലനിൽക്കുന്നതിനാൽ മണിച്ചിറയിലെ വീട്ടിൽ ഭാര്യയും കുട്ടികളും സ്വകാര്യ സുരക്ഷ ഭടന്മാരുടെ കാവലിലാണ് കഴിയുന്നതെന്നും ക്ലിപ്പി പറയുന്നു.\nഎട്ടാം ക്ലാസ് വരെ പഠിച്ച ക്ലിപ്പി അമ്പലവയൽ ക്വാറിയിൽനിന്നും മറ്റും പുറംതള്ളുന്ന കടുപ്പം കുറഞ്ഞ പാറകൾ ശേഖരിച്ച് പൊടിച്ചാണ് മണൽ സാമ്രാജ്യം കെട്ടിപ്പടുത്തത്. കോൺക്രീറ്റിന് ഉപയോഗിക്കുന്ന ഗുണമേന്മയുള്ള മണൽ ഉൽപാദനത്തിലൂടെ ഏതാനും വർഷങ്ങൾക്കകം വ്യവസായം വ്യാപിപ്പിച്ചു. തുടക്കത്തിൽ യന്ത്രങ്ങൾ സ്വന്തമായി ഉണ്ടാക്കുകയായിരുന്നു. പിന്നീടാണ് ഇറക്കുമതി ചെയ്തത്.\nഅതിനിടെ വന്ന പരിസ്ഥിതി നിയന്ത്രണങ്ങൾ തിരിച്ചടിയായതായി ക്ലിപ്പി പറയുന്നു. കേരളത്തിൽ മാത്രം കോടികളുടെ സ്ഥാപനങ്ങൾ പൂട്ടി, നശിച്ചു തീരുന്നു. തൊഴിലാളികളും കഷ്ടത്തിലായി. സബ്സിഡിയടക്കം സർക്കാർ പിന്തുണ ഒന്നും ലഭിച്ചില്ല. ഒരു സർട്ടിഫിക്കറ്റ് കിട്ടാൻ രണ്ടര വർഷം വരെ ഓഫിസുകളിൽ കയറിയിറങ്ങിയിട്ടുണ്ട്. കോടിക്കണക്കിന് രൂപ നികുതിയിനത്തിൽ നൽകിയിട്ടുണ്ട്. നിരവധി ആഡംബര വാഹനങ്ങൾ ഇദ്ദേഹത്തിനുണ്ട്. താൻ പ്രതിസന്ധിയിലായപ്പോൾ ആരും സഹായിക്കാൻ ഇല്ലാത്തതിനാലാണ് ദുബൈയിൽ കഴിയുന്നതെന്നാണ് ക്ലിപ്പിയുടെ വിശദീകരണം.\nഎന്നാൽ, ദുബൈയിൽ ഒളിവിൽ താമസിക്കേണ്ട സാഹചര്യം എന്താണെന്ന് വ്യക്തമായിട്ടില്ലെന്ന് ക്ലിപ്പിയെ പരിചയമുള്ള ചിലർ പറഞ്ഞു. വീടിന് ‘ഗൺമാൻമാർ’ കാവൽ നിൽക്കുന്നുണ്ടെന്ന് പറയുന്നത് ശരിയാണെന്നും എന്നാൽ, ഭീഷണിയുള്ള വിവരം ചൂണ്ടിക്കാട്ടി പരാതി ലഭിച്ചിട്ടില്ലെന്നും ബത്തേരി പൊലീസ്  പറഞ്ഞു. ക്ലിപ്പി പറയുന്ന പരാതികൾ പലതും കർണാടകയിലെ പൊലീസിനെ കുറിച്ചും അവിടത്തെ ചില ആളുകളെ കുറിച്ചുമാണ്.\nക്ലിപ്പി പറയുന്ന കാര്യങ്ങൾ ഇേപ്പാൾ വാട്സ്ആപ് ഗ്രൂപ്പുകളിലും മറ്റും ചർച്ചയാണ്. എന്നാൽ, അദ്ദേഹത്തിെൻറ പ്രതികരണം ലഭിച്ചിട്ടില്ല. കുറച്ചു കാലമായി നാട്ടിൽ ഇല്ലെന്നാണ് ബന്ധുക്കൾ നൽകുന്ന വിവരം. അതേസമയം, ക്ലിപ്പിയുടെ വെളിപ്പെടുത്തലുകളെ കുറിച്ച് അന്വേഷണം വേണമെന്ന ആവശ്യം ഉയർന്നിട്ടുണ്ട്.\nവീക്കെൻഡ് കുക്കിംഗ് സീസൺ2: വിഷുവിന് അമ്പലപ്പുഴ പാൽപായസം വ്യത്യസ്തമായ രീതിയിൽ – സുജിത് തോമസ്\nയുകെയിൽ നിന്ന് ഉൾപ്പെടെ വിദേശ നിക്ഷേപകര്‍ക്ക് കേരളത്തില് സുവര്‍ണാവസരമെന്ന് വ്യവസായ മന്ത്രി ഇ പി ജയരാജന്\nഫിറോസ് കുന്നംപറമ്പിലിന്‍റെ ആസ്തി 52.58 ലക്ഷം, രണ്ട് ക്രമിനൽ കേസുകളും; തവനൂർ മണ്ഡലത്തിലെ യു.ഡി.എഫ് സ്ഥാനാർഥിയുടെ കണക്കുവിവരങ്ങൾ ഇങ്ങനെ\nനാലാം വ്യവസായ വിപ്ലവത്തിന് കളമൊരുങ്ങുന്നു! ബ്രിട്ടീഷ് തൊഴിലവസരങ്ങളില് പത്ത് ശതമാനവും റോബോട്ടുകള് അപഹരിക്കുമെന്ന മുന്നറിയിപ്പുമായി മാര്‍ക്ക് കാര്‍ണി\nമലയാളികളെ ഞെട്ടിച്ചു വീണ്ടും സൗദി…..! വ്യവസായ ശാലകളിലും സ്വദേശിവല്‍ക്കരിക്കുന്നു


കോഴഞ്ചേരി സെന്റ് തോമസ് കോളേജ് മലയാളവിഭാഗം – അസോസിയേഷൻ പ്രവർത്തനോദ്ഘാടനവും, സ്‌റ്റുഡന്റ്സ് ഇ മാഗസിൻ പ്രകാശനവും നടത്തി\n20 September, 2021, 4:16 pm by News Desk\nകോഴഞ്ചേരി: സെന്റ് തോമസ് കോളേജ് മലയാളം അസോസിയേഷന്റെ 2021-22 വർഷത്തെ പ്രവർത്തനോദ്ഘാടനം കവി ആലങ്കോട് ലീലാകൃഷ്ണൻ നിർവ്വഹിച്ചു. “മാനവികതയാണ് മലയാള ഭാഷയുടെ മുഖമുദ്രയെന്നും, അതിന്റെ സത്ത ചോരാതെ കാത്തു സൂക്ഷിക്കേണ്ടത് പുതു തലമുറയുടെ ഉത്തരവാദിത്തമാണ് എന്നും അദ്ദേഹം ഓർമ്മിപ്പിച്ചു. കവിത ജനകീയമായ കാലഘട്ടമാണ് ഇന്ന് എന്നും വിദ്യാർത്ഥികളിൽ നിന്നും പുതിയ എഴുത്തുകാർ ഉണ്ടാകട്ടെ എന്നും അദ്ദേഹം ആശംസിച്ചു.\nമലയാള വിഭാഗം തയാറാക്കിയ ‘ഡെക്കാമറൺ’ എന്ന ഇ – മാഗസിൻ കവി പ്രകാശനം ചെയ്തു. മലയാളം വകുപ്പ് മേധാവി ഡോ.സ്നേഹ ജോർജ് പച്ചയിലിന്റെ നേതൃത്വത്തിലാണ് മാഗസിൻ തയ്യാറാക്കിയത്. ഷെറിൻ പി യോഹന്നാൻ സ്റ്റുഡന്റസ് എഡിറ്റർ ആയി പ്രവർത്തിച്ചു. മലയാളം വിഭാഗത്തിലെ വിദ്യാർത്ഥികളുടെ കഥ, കവിത, ലേഖനം, യാത്രാവിവരണം, ചലച്ചിത്രനിരൂപണം തുടങ്ങിയ രചനകൾ മാഗസിനിൽ ഉൾപ്പെടുന്നു.\nമാഗസിൻ വായിക്കാനുള്ള ലിങ്ക്;\nയോഗത്തിൽ സെന്റ് തോമസ് കോളേജ് മലയാള വിഭാഗം മേധാവി ഡോ. സ്നേഹ ജോർജ് പച്ചയിൽ അദ്ധ്യക്ഷത വഹിച്ചു. പ്രിൻസിപ്പൽ ഡോ.റോയി ജോർജ്, ഡോ. സാറാമ്മ വർഗ്ഗീസ്, ഡോ. ലിബുസ് ജേക്കബ് ഏബ്രഹാം, റോബിൻ.എം. ബിജു, വാഹിദ മാഹിൻ, ശ്രീപാർവതി, അഞ്ജു എം. ജോൺ, ആരോമൽ.വി.എ എന്നിവർ പ്രസംഗിച്ചു.


ലേഖകൻ : സാക് പുന്നൻ വിഭാഗങ്ങൾ : ആത്മനിറവുള്ള ജീവിതം\nലൂക്കോസ് എഴുതിയ രണ്ടു പുസ്തകങ്ങളിലും അദ്ദേഹം പരിശുദ്ധാത്മാവന്‍റെ ശുശ്രൂഷയെക്കുറിച്ച് വളരെയധികം പറഞ്ഞിരിക്കുന്നു. വാസ്തവത്തില് അദ്ദേഹത്തിന്‍റെ മുഖ്യ ഊന്നലുകളിലൊന്ന് ഇതാണ്. ഈ സുവിശേഷത്തിലെ ഈ ഉദാഹരണങ്ങള് നോക്കുക: സ്നാപകയോഹന്നാന് ഗര്‍ഭത്തില്‍വച്ചുതന്നെ പരിശുദ്ധാത്മാവിനാല് നിറയും (ലൂക്കോ. 1:15).പരിശുദ്ധാത്മാവ് മറിയയുടെ മേല് വരും (ലൂക്കോ.1:35). എലിസബേത്തും സഖരിയാവും പരിശുദ്ധാത്മാവിനാല് നിറയപ്പെട്ടു (ലൂക്കോ.1:41,67). ശിമയോന്‍റെമേല് പരിശുദ്ധാത്മാവ് ആവസിച്ചിരിക്കുന്നു, അദ്ദേഹത്തിന് പരിശുദ്ധാത്മാവില് വെളിപ്പാടു ലഭിക്കുകയും പരിശുദ്ധാത്മാവിനാല് നയിക്കപ്പെട്ട് ദൈവാലയത്തിലേക്ക് ചെല്ലുകയും ചെയ്തു (ലൂക്കോ.2:25-27). യേശു പ്രിശുദ്ധാത്മാവുകൊണ്ട് സ്നാനപ്പെടുത്തും (ലൂക്കോ.3:16). സ്നാനമേറ്റപ്പോള് യേശു പ്രാര്‍ത്ഥിച്ചുകൊണ്ടിരുന്നു (വ്യക്തമായി പരിശുദ്ധാത്മാവിന്‍റെ അഭിഷേകത്തിനായിട്ട്), ഉടനെ തന്നെ പരിശുദ്ധാത്മാവ് അദ്ദേഹത്തിന്‍റെ മേല് വന്നു (ലൂക്കോ.3:21,22). യേശു ആത്മാവ് നിറഞ്ഞവനായിത്തീരുകയും, ആത്മാവിനാല് മരുഭൂമിയലേക്ക് നയിക്കപ്പെടുകയും, പരിശുദ്ധാത്മാവിന്‍റെ ശക്തിയോടെ മടങ്ങുകയും ചെയ്തു (ലൂക്കോ.4:1,14). പരിശുദ്ധാത്മാവ് തന്‍റെമേല് ഉണ്ടെന്ന് അവിടുന്ന് പ്രഖ്യാപിച്ചു (ലൂക്കോ.4:18). ചോദിക്കുന്നവര്‍ക്കാണ് പരിശുദ്ധാത്മാവ് നല്‍കപ്പെടുന്നത് (ലൂക്കോ.11:13). യേശു തന്‍റെ ശിഷ്യന്മാരോട് പരിശുദ്ധാത്മാവിന്‍റെ ശക്തിക്കുവേണ്ടി കാത്തിരിക്കുവാന് കല്പിച്ചു (ലൂക്കോ.24:49).\nഅപ്പൊസ്തല പ്രവൃത്തികളില്, ലൂക്കോസ് 50 ല് കൂടുതല് തവണ പരിശുദ്ധാത്മാവിനെപ്പറ്റി പറഞ്ഞിരിക്കുന്നു. ലൂക്കോസ് സംശയമെന്യേ ആത്മനിറവുള്ള മനുഷ്യനായിരുന്നു. കൂടാതെ പരിശുദ്ധാത്മ ദാനത്തിലൂടെ സാധ്യമാക്കപ്പെട്ട ഈ പുതിയ ഉടമ്പടി ജീവിതത്തെപ്പറ്റി ആവേശഭരിതനുമായിരുന്നു. അദ്ദേഹം ആയിരുന്നതുപോലെ ആവേശഭരിതരായ എത്ര ക്രിസ്ത്യാനികള് ഇന്നുണ്ടെന്ന് ഞാന് അത്ഭുതപ്പെടുന്നു. പുതിയനിയമത്തിലെ ആദ്യത്തെ അഞ്ച് പുസ്തകങ്ങളില് പരിശുദ്ധാത്മസ്നാനം പരാമര്‍ശിക്കപ്പെട്ടിരിക്കുന്നു. ഇതു നമ്മെ പഠിപ്പിക്കുന്നത് ഈ പുതിയ ഉടമ്പടിയുടെ യുഗത്തില് പരിശുദ്ധാത്മാവിന്‍റെ ശുശ്രൂഷയുടെ വലിയ പ്രാധാന്യത്തെയാണ്. അതുകൊണ്ട് പിശാച് ഏതെങ്കിലും കാര്യത്തില് കള്ളനാണയം ഇറക്കാന് അന്വേഷിക്കുന്നെങ്കില് അത് പരിശുദ്ധാത്മ അഭിഷേകത്തിന്‍റെ കാര്യത്തിലായിരിക്കും, ഇന്ന് അത്തരം ധാരാളം കള്ളനാണയങ്ങള് നാം കാണുന്നുണ്ട് .വിശ്വാസികള്‍ക്ക് പരിശുദ്ധാത്മാവിലുള്ള സ്നാനം ഒരിക്കലും ലഭിക്കുകയില്ല എന്ന് പിശാച് എങ്ങനെയാണ് ഉറപ്പു വരുത്തുന്നത്?\nഒന്നാമതായി, അവരില് ചിലര്‍ക്ക് ശാരീരികമോ വൈകാരികമോ ആയ അനുഭവങ്ങള് നല്‍കിക്കൊണ്ടാണ്. അവര്‍ക്ക് പാപത്തെ ജയിക്കാനും കര്‍ത്താവിനെ സേവിക്കാനുമുള്ള ശക്തിയുടെ കുറവ് അവര്‍ക്കുണ്ടാകുന്നു. എന്നാല് അവര് പരിശുദ്ധാത്മാവിനാല് അഭിഷേകം ചെയ്യപ്പെട്ടിട്ടുണ്ട് എന്ന് സാത്താന് അവര്‍ക്ക് ഉറപ്പു നല്‍കുകയും ചെയ്യുന്നു! അത്തരം വിശ്വാസികള് ഒരിക്കലും പരിശുദ്ധാത്മസ്നാനത്തിനായി അന്വേഷിക്കുകയില്ല, കാരണം അവര്‍ക്ക് അത് നേരത്തെ തന്നെ ലഭിച്ചിട്ടുണ്ട് എന്ന് അവര് ബോധ്യപ്പെടുത്തപ്പെട്ടിരിക്കുന്നു. ഇതുപോലെയുള്ള ലക്ഷക്കണക്കിന് ക്രിസ്ത്യാനികള് എല്ലായിടവുമുണ്ട്. അവര് പാപത്താല് പരാജിതരാക്കപ്പെടുന്നു, അവര് പണത്തെ സ്നേഹിക്കുന്നു. കൂടാതെ അവര് ലോകത്തിനുവേണ്ടി ജീവിക്കുന്നു. എന്നാല് "അന്യഭാഷ" എന്ന് അവര് വിളിക്കുന്ന ചില അസ്പഷ്ടജല്പനം അവര് സംസാരിക്കുകയും ശാരീരികവും ദൃശ്യവുമായ ചില അസാധാരണ അനുഭവങ്ങള് അവര്‍ക്ക് ലഭിക്കുന്നുവെന്ന് അവര് അവകാശപ്പെടുകയും ചെയ്യുന്നു.\nരണ്ടാമത്, മറ്റു ചില വിശ്വാസികളെ (പരിശുദ്ധാത്മഭിഷേകത്തിന്‍റെ എതിര് ധ്രുവത്തിലായിരിക്കുന്നവരെ) പിശാച്, പ്രകടമായ ഈ കള്ളനാണയത്തിനെതിരായി പ്രതിപ്രവര്‍ത്തിക്കുന്നതിനും, പരിശുദ്ധാത്മ സ്നാനത്തില് നിന്നും മുഴുവനായി അകന്നു മാറി നില്‍ക്കുന്നതിനും ഒരുക്കുന്നു. അങ്ങനെ ഈ രണ്ട് കൂട്ടം വിശ്വാസികളെയും (ബഹുഭൂരിപക്ഷം വിശ്വാസികളും അതിലുള്ളവരാണ്) യഥാര്‍ത്ഥ ദൈവശക്തിയും പരിശുദ്ധാത്മാഭിഷേകവും ഒരിക്കലും ലഭിക്കാതവണ്ണം ആക്കിത്തീര്‍ക്കുന്നതില് അവന് വിജയിക്കുന്നു. അതുകൊണ്ട് ഈ രണ്ടു പരകോടികളും ഒഴിവാക്കുന്നതില് ശ്രദ്ധയുമുള്ളവരായിരിക്കുക.\nയോഹന്നാന് എപ്രകാരമാണ് അവന്‍റെ അമ്മയുടെ ഗര്‍ഭത്തില്‍വച്ചുതന്നെ പരിശുദ്ധാത്മാവിനാല് നിറയപ്പെട്ടത്? അവനൊരു ഭ്രൂണമായിരുന്നപ്പോള് അവന്‍റെ അമ്മയുടെ ഗര്‍ഭത്തില് അവന് പരിശുദ്ധാത്മാവിനായി കാത്തിരുന്നോ? അമ്മയുടെ ഉദരത്തില് വച്ച് പ്രാര്‍ത്ഥിക്കുവാന് അവനെ ആരെങ്കിലും പ്രബോധിപ്പിച്ചോ? ഇല്ല. ദൈവം അവനെ നിറച്ചു. നിങ്ങളെ പരിശുദ്ധാത്മാവില് നിറക്കുക എന്നതു ദൈവത്തിന്‍റെ പ്രവൃത്തിയാണ്. നാം അവിടുത്തോട് വിധേയപ്പെടുന്നെങ്കില്, അവിടുന്ന് നമ്മെ നിറക്കും. നിങ്ങളുടെ വിശ്വാസത്തെ ഉത്തേജിപ്പിക്കുവാന് ഒരു കാര്യം ഇവിടെയുണ്ട്: നിസ്സഹായമായ ഒരു ഭ്രൂണത്തെ അതിന്‍റെ അമ്മയുടെ ഗര്‍ഭത്തില്‍വച്ച് പരിശുദ്ധാത്മാവിനാല് നിറക്കുവാന് കഴിയുമെങ്കില്, നിങ്ങളെ നിറക്കുവാന് അവിടുത്തേക്ക് എന്തുകൊണ്ട് കഴിയില്ല?\nഏതെങ്കിലും വിലകുറഞ്ഞുള്ള നാണയംകൊണ്ട് തൃപ്തിപ്പെടരുത്. ഞാന് ഒരു യുവാവായിരുന്നപ്പോള് കര്‍ത്താവിനോട് പറഞ്ഞു: 'ഞാനൊരിക്കലും ഒരു കള്ളനാണയംകൊണ്ട് തൃപ്തനാവുകയില്ല, തന്നെയുമല്ല യഥാര്‍ത്ഥമായ അനുഭവം ലഭിക്കുവാന് പത്ത് വര്‍ഷം കാത്തിരിക്കേണ്ടി വന്നാലും എനിക്ക് അതിന് മനസ്സാണ്'. കാത്തിരിക്കുന്നത് യോഗ്യമായിരുന്നു. നിങ്ങള് യഥാര്‍ത്ഥമായി ആത്മാവില് അഭിഷേകം ചെയ്യപ്പെടുമ്പോള്, അത് നിങ്ങളുടെ മുഴുവന് ജീവിതരീതിയെയും വ്യത്യാസപ്പെടുത്തും.\nയോഹന്നാന് പരിശുദ്ധാത്മാവിനാല് നിറയപ്പെട്ടപ്പോള് അദ്ദേഹം കര്‍ത്താവിന്‍റെ ദൃഷ്ടിയില് വലിയവനായിത്തീര്‍ന്നു (ലൂക്കോ. 1:15).പരിശുദ്ധാത്മാവ് നമ്മെയും ഇങ്ങനയാക്കിത്തീര്‍ക്കാന് ആഗ്രഹിക്കുന്നു - ദൈവത്തിന്‍റെ ദൃഷ്ടിയില് വലിയവന്, മനുഷ്യന്‍റെ ദൃഷ്ടിയിലല്ല.


Sunday, September 26, 2021 19:26:31 PM\nPosted By: Nri Malayalee July 26, 2021\nസ്വന്തം ലേഖകൻ: കോവിഡ് പ്രതിരോധ വാക്സിനുകളുമായി ബന്ധപ്പെട്ട് വ്യാജ വാർത്ത പ്രചരിപ്പിക്കുന്നവർക്കെതിരെ കർശന നടപടി സ്വീകരിക്കുമെന്ന് കുവൈത്ത് ആരോഗ്യമന്ത്രാലയം. സാമൂഹ്യ മാധ്യമങ്ങളിലൂടെ വ്യാജ പ്രചാരണം നടത്തുന്നവരെ സൈബർ സെല്ലിന്‍റെ സഹായത്തോടെ കണ്ടെത്തും. ഇവരെ നിയമ നടപടിക്ക് വിധേയമാക്കുമെന്നും ആഭ്യന്ത്രമന്ത്രാലയം മുന്നറിയിപ്പ് നൽകി.\nവാക്സിനേഷൻ പ്രക്രിയ ത്വരിതപ്പെടുത്തി സാമൂഹ്യപ്രതിരോധ ശേഷി കൈവരിക്കുക എന്ന ലക്ഷ്യത്തിലേക്കുള്ള പ്രയാണത്തിലാണ് കുവൈത്ത്. ഈ ഘട്ടത്തിൽ ജനങ്ങൾക്കിടയിൽ വാക്സിനുമായി ബന്ധപ്പെട്ട് ആശങ്ക പരത്തുന്ന രീതിയിലുള്ള പ്രചാരണങ്ങൾ അനുവദിക്കില്ലെന്ന നിലപാടിലാണ് ആരോഗ്യ മന്ത്രാലയം. കോവിഡുമായും വാക്സിനുകളുമായും ബന്ധപ്പെട്ട തെറ്റായ വിവരങ്ങൾ പ്രസിദ്ധീകരിക്കുകയോ പ്രചരിപ്പിക്കുകയോ ചെയ്യുന്നവർക്കെതിരെ നിയമ നടപടി കൈക്കൊള്ളുമെന്നും അധികൃതർ മുന്നറിയിപ്പ് നൽകി.\nസൈബർ സെല്ലിന്‍റെ സഹായത്തോടെ വ്യാജപ്രചാരണങ്ങളുടെ ഉറവിടം കണ്ടെത്തും. ജനങ്ങളുടെ ആരോഗ്യസുരക്ഷ ഉറപ്പിക്കുന്നതിനുള്ള കഠിന പ്രയത്നത്തിലാണ് രാജ്യത്തെ ആരോഗ്യ സംവിധാനം. ലോകാരോഗ്യ സംഘടന അംഗീകരിച്ച വാക്സിനുകളാണ് കോവിഡ് പ്രതിരോധത്തിനായി രാജ്യത്ത് നൽകിക്കൊണ്ടിരിക്കുന്നത്. ഇവയെല്ലാം സുരക്ഷിതവും പ്രതിരോധ ശേഷിയുള്ളതും ആണെന്ന് തെളിയിക്കപ്പെട്ടതാണ്.


'മന്‍മോഹന് സിങ്ങിന്റെ മൗനം വാട്ട്‌സപ്പ് സ്റ്റാറ്റസ് പോലെ'യെന്ന് ശിവസേന നേതാവ് ഉദ്ധവ് താക്കറെ - Malayalam Daily News\nApr 1, 2014 ഷാഹിദ് വൈപ്പി\nമുംബൈ: പ്രധാനമന്ത്രി മന്‍മോഹന് സിംഗിന്റെ മൗനം ഇപ്പോള് സംസാരിക്കാന് കഴിയില്ല (Cant Talk Now) എന്ന വാട്ട്‌സപ്പ് സ്റ്റാറ്റസ് പോലെയാണെന്ന് ശിവസേന നേതാവ് ഉദ്ധവ് താക്കറെ. റായ്ഗഡ് ജില്ലയിലെ ഒരു തെരഞ്ഞെടുപ്പ് റാലിയില് സംസാരിക്കവെയായിരുന്നു മന്‍മോഹന് സിംഗിന്റെ മൗനത്തെ പരിഹസിച്ച് ഉദ്ധവ് രംഗത്ത് എത്തിയത്.\nസംസാരിക്കാന് കഴിയില്ല, വാട്ട്‌സപ്പ് മാത്രം എന്നാണ് വാട്ട്‌സപ്പ് മെസഞ്ചറിലെ ഡീഫോള്‍ട്ട് സ്റ്റാറ്റസ്. ഇതിനെയാണ് ഉദ്ധവ് മന്‍മോഹന്റെ മൗനത്തോട് ഉപമിച്ചത്.\nനന്ദഡില്‍നിന്ന് കോണ്‍ഗ്രസ് ടിക്കറ്റില് മത്സരിക്കുന്ന മുന് മഹാരാഷ്ട്ര മുഖ്യമന്ത്രി അശോക് ചവാനെതിരെയും സിബിഐക്കെതിരേയും ഉദ്ധവ് തന്റെ പ്രസംഗത്തില് വിമര്‍ശനമുയര്‍ത്തി. ചിലര് പറയുന്നത് സിബിഐ കൂട്ടിലടച്ച തത്തയാണെന്നാണ്. ആദര്‍ശ് അഴിമതിയില്‍നിന്ന് ചവാനെ ഒഴിവാക്കിയതിനാല് ആ പ്രസ്താവന സത്യമാണെന്ന് വേണം കരുതാന് എന്നും ഉദ്ധവ് പറഞ്ഞു.\nഭൂമി തട്ടിപ്പ് കേസില് മുഖ്യമന്ത്രിക്കെതിരായ ഹൈക്കോടതി പരാമര്‍ശങ്ങള്‍ക്ക് സ്റ്റേ\nടി പി കേസില് സത്യം എത്ര മൂടിവച്ചാലും ഒരിക്കല് പുറത്തു വരും; എ കെ ആന്റണി


യുസെയ്ന് ബോള്‍ട്ട് ഫുട്‌ബോളില്‍നിന്ന് വിരമിച്ചു\nMon May 25 2020 21:56:11 GMT+0530 (India Standard Time)\nബോള്‍ട്ട് ട്രാക്കില്‍നിന്നു വിരമിച്ച ശേഷമാണു ഫുട്‌ബോളിലേക്കെത്തിയത്. നിരവധി പ്രശസ്ത ക്ലബ്ബുകളില് ട്രയല്‍സ് നടത്തിയ ബോള്‍ട്ട് ആസ്‌ത്രേലിയന് ഒന്നാം ഡിവിഷന് ക്ലബ്ബായ സെന്‍ട്രല് കോസ്റ്റ് മറൈനേഴ്‌സിലൂടെയാണ് അരങ്ങേറ്റം നടത്തിയത്.\nNSH23 Jan 2019 4:16 AM GMT\nജമൈക്ക: ഇതിഹാസതാരമായ യുസെയ്ന് ബോള്‍ട്ട് ഫുട്‌ബോളില്‍നിന്ന് വിരമിച്ചു. താന് ഫുട്‌ബോള് കരിയര് അവസാനിപ്പിക്കുകയാണെന്ന് വിരമിക്കുകയാണെന്നും ഇനി പ്രഫഷനല് ഫുട്‌ബോളറാവാന് ശ്രമിക്കില്ലെന്നും വിരമിക്കല് പ്രഖ്യാപിച്ചുകൊണ്ട് ബോള്‍ട്ട് പറഞ്ഞു. ബോള്‍ട്ട് ട്രാക്കില്‍നിന്നു വിരമിച്ച ശേഷമാണു ഫുട്‌ബോളിലേക്കെത്തിയത്. നിരവധി പ്രശസ്ത ക്ലബ്ബുകളില് ട്രയല്‍സ് നടത്തിയ ബോള്‍ട്ട് ആസ്‌ത്രേലിയന് ഒന്നാം ഡിവിഷന് ക്ലബ്ബായ സെന്‍ട്രല് കോസ്റ്റ് മറൈനേഴ്‌സിലൂടെയാണ് അരങ്ങേറ്റം നടത്തിയത്.\nആസ്‌ത്രേലിയന് ലീഗില് ഒരു സന്നാഹമല്‍സരത്തില് ഇരട്ടഗോളോടെ താരം വരവറിയിച്ചു. പിന്നീട് കരാര് ചര്‍ച്ചകളില് ധാരണയിലെത്താന് കഴിയാതിരുന്നതിനെ തുടര്‍ന്ന് ബോള്‍ട്ട് ക്ലബ് വിടുകയായിരുന്നു. മാള്‍ട്ടീസ് ചാംപ്യന്‍മാരായ വല്ലെറ്റ എഫ്‌സി രണ്ടുവര്‍ഷത്തേക്കുള്ളാ വമ്പന് ഓഫര് വാഗ്ദാനം ചെയ്തിരുന്നുവെങ്കിലും ബോള്‍ട്ട് നിരസിക്കുകയായിരുന്നു. ഫുട്‌ബോളറായുള്ള ചെറിയ കാലം വലിയ തോതില് ആസ്വദിച്ചെന്നും ഇത് കൂടുതല് ഫലവത്താവില്ലെന്നു ബോധ്യപ്പെട്ടതോടെയാണ് ആ ശ്രമം ഉപേക്ഷിക്കാന് തീരുമാനിച്ചതെന്നും ബോള്‍ട്ട് പറഞ്ഞു. ഇനി തന്റെ ബിസിനസില് കൂടുതല് ശ്രദ്ധചെലുത്താനാണ് ബോള്‍ട്ടിന്റെ തീരുമാനം.\nusain bolt resign football jamikka\nകൊവിഡ്: ജൂണ് 30 വരെ ലോക്ക് ഡൗണ് നീട്ടി ഹിമാചല് പ്രദേശ്\n25 May 2020 1:50 PM GMT


ഇ ശ്രീധരൻ കാര്യക്ഷമതയുടെ പ്രതീകമെന്ന് വി മുരളീധരൻ | V Muraleedharan says E Sreedharan isasymbol of efficiency – News18 Malayalam\nഇ ശ്രീധരൻ കാര്യക്ഷമതയുടെ പ്രതീകമെന്ന് വി മുരളീധരൻ\nഇ ശ്രീധരൻ , ജേക്കബ് തോമസ് അടക്കം സമൂഹം ഒന്നാകെ അംഗീകരിച്ച വ്യക്തികൾ ബി ജെ പി യുടെ ഭാഗമാകുന്നത്. കേരളത്തിലെ ജനങ്ങൾക്ക് മാറി ചിന്തിക്കാനുള്ള അവസരമാണിതെന്നും വി മുരളീധരൻ പറഞ്ഞു.\nLast Updated : February 18, 2021, 15:46 IST\nന്യൂഡൽഹി: ഇ ശ്രീധരൻ കാര്യക്ഷമതയുടെ പ്രതീകമെന്ന് കേന്ദ്ര മന്ത്രി വി മുരളിധരൻ. സത്യസന്തരും വികസന തൽപരരുമായ ആളുകളുടെ സാനിധ്യം ബി ജെ പിക്ക് കൂടുതൽ കരുത്ത് പകരുമെന്നും മന്ത്രി ന്യൂസ് 18 നോട് പറഞ്ഞു.\nവർഷങ്ങളായി രണ്ട് മുന്നണികളാണ് കേരളം ഭരിക്കുന്നത്. ഇത് മൂലം സംസ്ഥാനത്ത് വികസനം മുരടിച്ചിരിക്കുകയാണ്. ഇരുമുന്നണികളുടേയും ഭരണത്തിന് കീഴിൽ അഴിമതി എല്ലാ മേഖലകളിലേക്കും വ്യാപിച്ചിരിക്കുകയാണ്. ഇതിനിടെയാണ് ഇ ശ്രീധരൻ , ജേക്കബ് തോമസ് അടക്കം സമൂഹം ഒന്നാകെ അംഗീകരിച്ച വ്യക്തികൾ ബി ജെ പി യുടെ ഭാഗമാകുന്നത്. കേരളത്തിലെ ജനങ്ങൾക്ക് മാറി ചിന്തിക്കാനുള്ള അവസരമാണിതെന്നും വി മുരളീധരൻ പറഞ്ഞു.\nഅഴിമതി രഹിത ബദൽ കേരളത്തിലെ ജനങ്ങൾ ആഗ്രഹിക്കുന്നു. ഇ ശ്രീധരനും ജേക്കബ് തോമസും ബി ജെ പി യുടെ ആശയങ്ങളുമായി യോജിച്ച് പ്രവർത്തിക്കുന്നവരാണ്. തിരഞ്ഞെടുപ്പിൽ ഇരുവരും സ്ഥാനാർത്ഥികളാകുമെന്നാണ് പ്രതീക്ഷ. എവിടെ മത്സരിക്കുമെന്നത് പാർട്ടി തീരുമാനിക്കും.ഫെബ്രുവരി 20 ന് ആരംഭിക്കുന്ന കെ. സുരേന്ദ്രന്റെ കേരള യാത്രയ്ക്കിടെ പ്രശസ്തരായ നിരവധി ആളുകൾ ബിജെപിയിൽ ചേരുമെന്നും മുരളിധരൻ പറഞ്ഞു.\nമെട്രോമാന് ഇ. ശ്രീധരന് ബി ജെ പിയില് ചേരുമെന്ന് പാര്‍ട്ടി സംസ്ഥാന അധ്യക്ഷന് കെ. സുരേന്ദ്രന് നേരത്തെ വ്യക്തമാക്കിയിരുന്നു. വിജയയാത്രയില് വെച്ച് അദ്ദേഹം ഔപചാരികമായി ബി ജെ പിയില് ചേരുമെന്നും സുരേന്ദ്രൻ പറഞ്ഞു. പല കാലഘട്ടങ്ങളിലായി രണ്ടു മുന്നണികളും ഇ. ശ്രീധരനെ എതിർക്കുകയും ദ്രോഹിക്കുകയും ചെയ്തിട്ടുണ്ട്. അദ്ദേഹത്തെ പോലുള്ളവർ ബി ജെ പിയിൽ വരുന്നത് കേരളത്തിന്റെ പൊതുവികാരമാണ്. മത്സരിക്കണമെന്ന് അദ്ദേഹത്തോട് ആവശ്യപ്പെട്ടിട്ടുണ്ടെന്നും കെ.സുരേന്ദ്രൻ പറഞ്ഞു\nപ്രശസ്തനായ, എല്ലാവർക്കും അറിയാവുന്ന ഒരാൾക്കൂടി പാർട്ടിയിലേക്ക് എത്തുന്നു എന്ന ആമുഖത്തോടെയായിരുന്നു സുരേന്ദ്രന്റെ പ്രഖ്യാപനം. വരും ദിവസങ്ങളിൽ കൂടുതൽ പേർ ബി ജെ പിയിലേക്ക് എത്തുമെന്നും സുരേന്ദ്രൻ കൂട്ടിച്ചേർത്തു. കേരളത്തിന് നീതി ഉറപ്പാക്കാൻ ബി ജെ പി വന്നാലേ കഴിയൂ എന്ന് ഇ ശ്രീധരൻ ഒരു സ്വകാര്യ ചാനലിനോട് പ്രതികരിച്ചു. സംസ്ഥാനത്തെ ഒമ്പത് വർഷത്തെ അനുഭവത്തിന്റെ വെളിച്ചത്തിലാണ് ബി ജെ പി അംഗത്വമെടുക്കുന്നതിന് തീരുമാനിച്ചത്. പാർട്ടി പറഞ്ഞാൽ മത്സരിക്കാനും താൻ തയ്യാറാണെന്നും അദ്ദേഹം കൂട്ടിച്ചേർത്തു.\nAlso Read- 'മത്സ്യത്തൊഴിലാളികൾക്ക് മന്ത്രാലയം ഇല്ലാത്തതെന്തുകൊണ്ട്?' രാഹുൽ ഗാന്ധിയെ ട്രോളി ട്വിറ്റർ ലോകം\nFirst published: February 18, 2021, 15:46 IST\nbjpe sreedharanjacob-thomaskerala Assembly Polls 2021v muraleedharan


പ്രിയദര്‍ശനും മമ്മുട്ടിയും ചേര്‍ന്ന4ചിത്രങ്ങള് -\nപ്രശസ്ത സംവിധായകന് പ്രിയദര്‍ശന്റെ മിക്ക ചിത്രങ്ങളും മോഹന്‍ലാല് നായകനായിട്ടാണ് നിമ്മിചിരിക്കുനത്. ഇവയെല്ലാം തന്നെ ഇവരെ രണ്ടു പേരേയും മോളി വുഡില് ഏറെ പ്രിയ കൂട്ടുകെട്ടായി മാറ്റുകയും ചെയ്തു.\nഎന്നാല് പ്രിയദര്‍ശനും മമ്മുട്ടിയും ഒന്നിച്ച സിനിമകളെ കുറിച്ച് എന്താണ് പറയുവാനുള്ളത്? 1980മുതല് തന്നെ ഇരുവരും സുഹൃത്തുകള് ആണെങ്കിലും , ഇവര് ഒന്നിച്ചുള്ള സിനിമകളെ കുറിച്ച് അതികമോന്നും സംസാര വിഷയ മായിട്ടില്ല.\nപ്രിയദര്‍ശനും മമ്മുട്ടിയും ഒന്നിച്ച4ചിത്രങ്ങളെ നമ്മുക്കിവിടെ പരിചയപെടാം.\nപറയാനും വയ്യ, പറയാരതിരിക്കാനും വയ്യ


rooney's goal and barca's victory റൂണിയുടെ ഗോളില്\nറൂണിയുടെ ഗോളില് മാഞ്ചസ്റ്റര്; ഷാക്തറിനെ തകര്‍ത്ത് ബാര്‍സ\nThursday 7th April 2011 9:11am\nസ്റ്റാംഫോര്‍ഡ് ബ്രിഡിജ്: യൂവേഫാ ചാമ്പ്യന്‍സ് ലീഗിന്റെ ആവേശകരമായ ക്വാര്‍ട്ടറില് മാഞ്ചസ്റ്റര് യുണൈറ്റഡ് ചെല്‍സിയെ തകര്‍ത്തു. സ്‌ട്രൈക്കര് വെയ്ന് റൂണി നേടിയ ഏകഗോളിനാണ് ചുവന്ന കുപ്പായക്കാര് വിജയിച്ചത്.\nമാഞ്ചസ്റ്ററിന്റെ മുന്നേറ്റത്തോടെയായിരുന്നു കളിതുടങ്ങിയത്. ആദ്യപകുതിയുടെ ഇരുപത്തിനാലാം മിനുറ്റിലായിരുന്നു റൂണിയുടെ ഗോള് വന്നത്. റെയ്ന് ഗിഗ്ഗ്‌സിന്റെ മികച്ച ഒരുപാസില് നിന്നായിരുന്നു റൂണി ടീമിനായി ഗോള് കണ്ടെത്തിയത്. സെമിയില് ഇന്റര്‍മിലാനെയോ ഷാല്‍ക്കെയോ ആയിരിക്കും മാഞ്ചസ്റ്റര് നേരിടുക.\nടീമിന് സമനില നേടാനായി ദിദിയര് ദ്രോഗ്ബയെയും ഫെര്‍ണാണ്ടോ ടോറസിനേയും ചെല്‍സി കോച്ച് ആന്‍സലോട്ടി പരീക്ഷിച്ചെങ്കിലും ഫലമുണ്ടായില്ല. റെക്കോര്‍ഡ് തുകയ്ക്ക് ചെല്‍സിയിലെത്തിയിട്ടും തന്റെ ഫോമിനടുത്തെത്താന് പോലും കഴിയാത്തത് ടോറസിനേയും ആരാധകരേയും ഒരുപോലെ വിഷമിപ്പിച്ചിട്ടുണ്ട്.\nഗോള്‍കീപ്പര് വാന്‍ഡെന് സാറിന്റെ ബാറിനുതാഴെയുള്ള പ്രകടനവും യുണൈറ്റഡിന്റെ രക്ഷയ്‌ക്കെത്തി. ടോറസിന്റെ ഗോളെന്നുറച്ച ഹെഡ്ഡര് രക്ഷപ്പെടുത്തിയത് സ്റ്റേഡിയം ആരവങ്ങളോടെയാണ് സ്വീകരിച്ചത്.\nഅഞ്ച് ഗോളിന്റെ കരുത്തില് ബാര്‍സ\nദുര്‍ബ്ബലരായ ഷാക്തറിനെ ഒന്നിനെതിരേ അഞ്ചുഗോളുകള്‍ക്ക് നിഷ്പ്രഭമാക്കിയാണ് ബാര്‍സ സെമിയിലേക്ക് യോഗ്യത നേടിയത്. ആന്‍േ്രഡ ഇനിയേസ്റ്റ, ആല്‍വിസ്, സാവി, പീകെ,സിയോദു കെയ്റ്റ എന്നിവരായിരുന്നു ബാര്‍ലസലോണയ്ക്കായി ഗോളുകള് കണ്ടെത്തിയത്.\nലേണല് മെസിയുടെ മികച്ച പ്രകടനം കാണാനായിരുന്നു കാണികളധികവും ഇരച്ചെത്തിയത്. എന്നാല് മികച്ച പ്രകടനം നടത്തിയെങ്കിലും ഗോള്‍നേടാന് മെസ്സിക്കായില്ല. സെമിയില് ബാര്‍സ റയല് മാഡ്രിഡിനോട് ഏറ്റുമുട്ടനാണ് സാധ്യത.


ബി.ജെ.പി. നേതാവ് ബി.സി. ഖണ്ഡൂരിയുടെ മകൻ കോൺഗ്രസിലേക്ക് • ഇ വാർത്ത | evartha\nEvartha Desk March 16, 2019, 8:53 am March 16, 2019\nഉത്തരാഖണ്ഡ് മുൻ മുഖ്യമന്ത്രിയും ബി.ജെ.പി. നേതാവുമായ ബി.സി. ഖണ്ഡൂരിയുടെ മകൻ മനീഷ് ഖണ്ഡൂരി കോൺഗ്രസിലേക്ക്. കോൺഗ്രസ് ദേശീയ അധ്യക്ഷൻ രാഹുൽ ഗാന്ധിയുടെ സാന്നിധ്യത്തിൽ മനീഷ് ശനിയാഴ്ച പാർട്ടി അംഗത്വമെടുക്കുമെന്നാണ് റിപ്പോർട്ട്. എന്നാൽ, ഇതുസംബന്ധിച്ച് ഖണ്ഡൂരിയും മനീഷും പ്രതികരിച്ചിട്ടില്ല.\nനിലവിൽ ബി.സി.ഖണ്ഡൂരി ലോക്സഭാംഗമായി തിരഞ്ഞെടുക്കപ്പെട്ട പോഡി മണ്ഡലത്തിൽ മനീഷ് കോൺഗ്രസ് ടിക്കറ്റിൽ ജനവിധിതേടുമെന്നാണ് പാർട്ടിവൃത്തങ്ങൾ പറയുന്നത്. നിലവിലുള്ള എം.പി.മാരെയെല്ലാം വീണ്ടും ബി.ജെ.പി. മത്സരരംഗത്തിറക്കുകയാണെങ്കിൽ പൗരിയിൽ അച്ഛനും മകനും തമ്മിലുള്ള പോരാട്ടത്തിന് കളമൊരുങ്ങും.


UUKMA News രക്തത്തിൽ അപൂർവ ആൻറിബോഡി: ജെയിംസ് പുതുജീവൻ നൽകിയത് 24 കോടി കുഞ്ഞുങ്ങൾക്ക് - UUKMA News രക്തത്തിൽ അപൂർവ ആൻറിബോഡി: ജെയിംസ് പുതുജീവൻ നൽകിയത് 24 കോടി കുഞ്ഞുങ്ങൾക്ക് - UUKMA News\nരക്തത്തിൽ അപൂർവ ആൻറിബോഡി: ജെയിംസ് പുതുജീവൻ നൽകിയത് 24 കോടി കുഞ്ഞുങ്ങൾക്ക്\nമെൽബൺ: രക്തബന്ധമാണോ വ്യക്തിബന്ധമാണോ വലുതെന്നു ചോദിച്ചാൽ ആസ്ട്രേലിയക്കാരൻ ജെയിംസ് ഹാരിസൺ കണ്ണുമടച്ചു പറയുന്ന ഉത്തരം രക്തബന്ധമെന്നു തന്നെയായിരിക്കും. കാരണം, രക്തത്തിൽ അപൂർവതരം ആൻറിബോഡിയുള്ള 81കാരനായ ഇദ്ദേഹം 60 വർഷംകൊണ്ട് 1173 തവണയാണ് രക്തദാനം നടത്തിയത്. 2003ൽ ഗിന്നസ്ബുക്കിലും പേരു കുറിച്ചു.\nആസ്ട്രേലിയയിലെ 24 കോടിയിൽപരം കുട്ടികളുടെ ജീവൻ രക്ഷിച്ച് കോടിക്കണക്കിന് സ്ത്രീകൾക്ക് അമ്മമാരാവാൻ സാധിച്ചത് ജെയിംസ് ഹാരിസണിെൻറ രക്തഗുണം കൊണ്ടാണ്. 1951ൽ 14ാം വയസ്സിൽ വലിയൊരു ശസ്ത്രക്രിയക്കു വിധേയനായ ജെയിംസ് ഹാരിസണിന് രക്തം ആവശ്യമായി വന്നു. നിരവധി പേരുടെ കാരുണ്യത്താൽ 13 യൂനിറ്റ് രക്തം ശരീരത്തിലേക്ക് കയറ്റി. 18ാം വയസ്സിൽ അദ്ദേഹം രക്തദാനം തുടങ്ങി.\nഅതിനിടെ, ആസ്ട്രേലിയയിൽ സ്ത്രീകൾക്കിടയിൽ വ്യാപകമായി പ്രസവസംബന്ധമായ പ്രശ്നങ്ങൾ തുടങ്ങി. ആയിരക്കണക്കിന് സ്ത്രീകൾക്ക് ഗർഭഛിദ്രമുണ്ടായി. മസ്തിഷ്കത്തിനുണ്ടാകുന്ന പ്രശ്നങ്ങൾമൂലം നിരവധി നവജാത ശിശുക്കൾ മരണമടഞ്ഞു. വിദഗ്ധപരിശോധനയിൽ ആർ.എച്ച് നെഗറ്റിവ് രക്തമുള്ള സ്ത്രീകളിൽ ആർ.എച്ച് പോസിറ്റിവ് രക്തമുള്ള കുട്ടികൾ ഉണ്ടാവുന്നതുമൂലമുള്ള പൊരുത്തക്കേടാണ് പ്രശ്നത്തിനു കാരണമെന്ന് മനസ്സിലായി. പരിഹാരമായി അപൂർവ ആൻറിബോഡിയുള്ള രക്തത്തിലെ പ്ലാസ്മ ഗർഭിണികളിൽ കുത്തിവെച്ചാൽ മതിയെന്നു കണ്ടെത്തി.\nതുടർന്ന് രക്തബാങ്കുകളിൽ അന്വേഷിച്ചപ്പോഴാണ് ജെയിംസ് ഹാരിസണിനെ കണ്ടെത്തിയത്. ഗവേഷകർ രക്തത്തിലെ പ്ലാസ്മയിൽനിന്ന് ആൻറി ഡി എന്ന ഇൻജക്ഷൻ വികസിപ്പിച്ചെടുത്തു. ഇത് 1967ൽ ആദ്യമായി റോയൽ പ്രിൻസ് ആൽഫ്രഡ് ആശുപത്രിയിൽ വെച്ച് ഗർഭിണിയായ സ്ത്രീയിൽ കുത്തിെവച്ചു. പിന്നീട് തുടർച്ചയായി 60 വർഷത്തോളം ജെയിംസ് ഹാരിസൺ രക്തം നൽകിക്കൊണ്ടേയിരുന്നു. അദ്ദേഹത്തിെൻറ പ്ലാസ്മയിൽനിന്ന് ദശലക്ഷക്കണക്കിന് ആൻറി ഡി ഇൻജക്ഷനുകൾ ഉൽപാദിപ്പിച്ചു.\nകഴിഞ്ഞ വെള്ളിയാഴ്ച ജെയിംസ് അവസാനമായി ഒരിക്കൽകൂടി തെൻറ രക്തം നൽകി. 1173ാമത്തെ രക്തദാനം ആഘോഷപൂർവമാണ് നടന്നത്. പ്രായാധിക്യംകൊണ്ട് രക്തദാനം നിർത്തുമ്പോഴും തെൻറ രക്തത്തിൽ എങ്ങനെ ഇൗ അപൂർവ ആൻറിബോഡി ഉണ്ടായി എന്ന കാര്യം അദ്ദേഹത്തിനും അറിയില്ല. ചെറുപ്പത്തിൽ രക്തം സ്വീകരിച്ചപ്പോഴുണ്ടായതാവാമെന്നാണ് ഡോക്ടർമാരുടെ അനുമാനം.\n‘ജീവിതം മുഴുവന് പശ്ചാത്തപിക്കും’ എല്ലാ തെറ്റും ഏറ്റെടുക്കുന്നതായി സ്റ്റീവ് സ്മിത്ത്\nദിവസവും രണ്ട് മുട്ടയില് കൂടുതല് കഴിക്കുന്നവരാണോ ? എങ്കില്…\nഎട്ടു തരം കാൻസറുകൾ രക്തപരിശോധനയിലൂടെ കണ്ടെത്താം എന്ന് പുതിയ പഠനം.\nപാക് വെടിവെപ്പിൽ മേജർ ഉൾപ്പെടെ നാല് സൈനികർ മരിച്ചു


ഡാനിയുടെ ചങ്കാണ് നെയ്മര്; പൊട്ടിക്കരഞ്ഞ അനിയനെ നെഞ്ചോടടക്കി;\nസ്വന്തം ടീം ചാമ്പ്യന്‍സ് ലീഗ് സെമിയില് കടന്നതിന്റെ സന്തോഷമുണ്ടെങ്കിലും ബാഴ്‌സയില് തനിക്കൊപ്പം പന്തു തട്ടിയ താരങ്ങള് തകര്‍ന്നു നില്‍ക്കുമ്പോള് എങ്ങനെ ആഘോഷിക്കും? ഡാനി ആല്‍വസ് തന്നോട് തന്നെ സ്വയം ചോദിച്ചു. നെഞ്ചോട് ചേര്‍ത്ത് പിടിച്ച് നെയ്മറോട് ഡാനി പറഞ്ഞു-\nമികച്ച പ്രകടനമാണ് യുവന്റ്‌സ് പുറത്തെടുത്തത്. മെസി-നെയ്മര്-സുവാരസ് കൂട്ടുകെട്ടിനെ ഗോള് അടിക്കാന് അനുവദിച്ചില്ല. ഗോള് വഴങ്ങാതെ ബാഴ്‌സയെ പോലുള്ള ടീമിനെതിരെ കളിക്കുക വളരെ പ്രയാസകരമായ കാര്യമാണെന്നും ഡാനി പറഞ്ഞു.


ശ്രീരാമന്- സംസ്‌കാരത്തിന്റെ അടിത്തറ; നാനാത്വത്തില് ഏകത്വം എന്ന സത്ത: നരേന്ദ്ര മോദി - VSK Kerala\nവരുന്ന നൂറ്റാണ്ടുകളില് മാനവരാശിയേയും മാനവികതേയും പ്രചോദിപ്പിക്കാന് രാമക്ഷേത്രത്തിന് കഴിയുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു\nഅയോധ്യ: ശ്രീരാമന്റെ നിലനില്‍പിനെ ചോദ്യം ചെയ്യാനും അദ്ദേഹത്തെ ചരിത്രത്തില് നിന്ന് ഇല്ലാതാക്കാനുമുള്ള നിരവധി ശ്രമങ്ങള് നടന്നെങ്കിലും അദ്ദേഹം നമ്മുടെ സംസ്‌കാരത്തിന്റെ അടിത്തറയായി തുടരുകയാണെന്ന് പ്രധാനമന്ത്രി നരേന്ദ്രമോദി. അയോധ്യയിലെ ശ്രീരാമ ജന്മഭൂമി മന്ദിറില് ഭൂമിപൂജ ചെയ്ത ശേഷം സംസാരിക്കുകയായിരുന്നു അദ്ദേഹം.\nരാമമന്ദിര് നമ്മുടെ സംസ്‌കാരത്തിന്റെയും ശാശ്വത വിശ്വാസത്തിന്റെയും ദേശീയ ബോധത്തിന്റെയും മനോധൈര്യത്തിന്റെയും അടുത്ത തലമുറകളെ പ്രചോദിപ്പിക്കുന്ന നവീന മാതൃകയാണ്. രാമക്ഷേത്ര നിര്‍മാണവുമായി ബന്ധപ്പെട്ട് നിരവധി തൊഴിലവസരങ്ങളുണ്ടാകുകയും പ്രദേശത്തിന്റെ സാമ്പത്തിക മുഖച്ഛായയില് മാറ്റം വരുകയും ചെയ്യും.\nഈ ദിവസം കോടിക്കണക്കിന് രാമഭക്തരുടെ നിര്‍വ്യാജമായ വിശ്വാസത്തിനുള്ള സാക്ഷ്യം നല്‍കുന്നതായി അദ്ദേഹം പറഞ്ഞു. വികാരങ്ങള്‍ക്കപ്പുറം ഇതുമായി ബന്ധപ്പെട്ട സുപ്രീം കോടതി വിധിയോട് മാന്യതയോടും അന്തസോടും കൂടി പ്രതികരിക്കുകയും ഇപ്പോഴും പ്രതികരിച്ചുകൊണ്ടിരിക്കുകയും ചെയ്യുന്ന രാജ്യത്തെ ജനങ്ങളെ അദ്ദേഹം അഭിനന്ദിച്ചു.\nശ്രീരാമ വിജയം, ശ്രീകൃഷ്ണന് ഗോവര്‍ധനെ രക്ഷിച്ചത്, ഛത്രപതി ശിവജി സ്വരാജ് സ്ഥാപിച്ചത്, ഗാന്ധിജി സ്വാതന്ത്ര്യ സമരം നയിച്ചത് പോലുള്ളവയില്, എല്ലാക്കാലത്തും ദരിദ്രര്, പിന്നോക്കവിഭാഗം, ദളിത്, ഗോത്ര വിഭാഗം എന്നിവര്‍ക്ക് നിര്‍ണായക പങ്കുണ്ടായിരുന്ന കാര്യങ്ങളായിരുന്നു. അതുപോലെ തന്നെ രാമക്ഷേത്ര നിര്‍മാണവും സാധാരണക്കാരുടെ സഹകരണത്തോടെയും പങ്കാളിത്തത്തോടെയുമാണ് നടക്കുന്നതെന്നും അദ്ദേഹം പറഞ്ഞു.\nരാമന് എല്ലായ്‌പ്പോഴും സത്യത്തിനായി നിലകൊണ്ടിരുന്ന വ്യക്തിയായിരുന്നു എന്ന് പറഞ്ഞ പ്രധാനമന്ത്രി അദ്ദേഹം സാമൂഹ്യ ഐക്യം ഉയര്‍ത്തിപ്പിടിച്ചിരുന്നതായും പറഞ്ഞു. തന്റെ പ്രജകളെ തുല്യമായി പരിഗണിച്ചിരുന്നപ്പോഴും അദ്ദേഹത്തിന് പാവങ്ങളോടും സഹായം ആവശ്യമുള്ളവരോടും പ്രത്യേക കരുണ ഉണ്ടായിരുന്നു. ജീവിതത്തിന്റെ എല്ലാ ഘട്ടങ്ങളിലും രാമന്റെ പ്രചോദനം ഉണ്ടാകും. സംസ്‌കാരം, തത്വചിന്ത, വിശ്വാസം, രാജ്യത്തിന്റെ പാരമ്പര്യം എന്നീ കാര്യങ്ങളിലെല്ലാം അദ്ദേഹത്തിന്റെ സ്വാധീനം പ്രകടമാണെന്നും പ്രധാനമന്ത്രി പറഞ്ഞു.\nപ്രാചീനകാലത്ത് വാല്‍മീകി രാമായണത്തിലൂടെയും മധ്യകാലഘട്ടത്തില് തുളസീദാസ്, കബീര്, ഗുരുനാനാക്ക് എന്നിവരിലൂടെയും അഹിംസ, സത്യഗ്രഹം എന്നിവയ്ക്കുള്ള ശക്തിയായി മഹാത്മാ ഗാന്ധിയുടെ ഭജനുകളിലൂടെയും ജനങ്ങള്‍ക്കുള്ള ഒരു മാതൃകയായി ശ്രീരാമന് എല്ലാക്കാലത്തും ഉണ്ടായിരുന്നതായി പ്രധാനമന്ത്രി പറഞ്ഞു. ബുദ്ധന് ശ്രീരാമ ദര്‍ശനങ്ങള് ഉള്‍ക്കൊണ്ടിരുന്നു. ഒരുകാലത്ത് നൂറ്റാണ്ടുകളോളം അയോധ്യാ നഗരം ജൈനമത വിശ്വാസികളുടെ കേന്ദ്രമായിരുന്നെന്നും അദ്ദേഹം പറഞ്ഞു. വിവിധ ഭാഷകളില് രാമായണം എഴുതപ്പെട്ടതിനെക്കുറിച്ച് പരാമര്‍ശിക്കവേ രാജ്യത്ത് നാനാത്വത്തില് ഏകത്വം എന്ന ആശയം ശ്രീ രാമനില് നിന്ന് പ്രചോദനം ഉള്‍കൊണ്ടു.\nശ്രീരാമന് വിവിധ രാജ്യങ്ങളില് ബഹുമാന്യനാണ്. മുസ്ലീം ഭൂരിപക്ഷ രാജ്യമായ ഇന്തോനേഷ്യ, കംബോഡിയ, തായ്‌ലന്‍ഡ്, ശ്രീലങ്ക, നേപ്പാള് എന്നീ രാജ്യങ്ങളില് രാമായണം സുപരിചിതമാണെന്ന് വ്യക്തമാക്കിയ പ്രധാനമന്ത്രി ശ്രീരാമനെക്കുറിച്ചുള്ള പരാമര്‍ശങ്ങള് ഇറാന്, ചൈന എന്നീ രാജ്യങ്ങളിലുണ്ടെന്ന് പറഞ്ഞു. രാമകഥകള് വിവിധ രാജ്യങ്ങളില് പ്രസിദ്ധമാണ്. രാമമന്ദിരത്തിന്റെ നിര്‍മാണം ആരംഭിച്ച വേളയില് ഈ രാജ്യങ്ങളിലെ ജനങ്ങളും സന്തോഷവാന്മാരാകുമെന്നും പ്രധാനമന്ത്രി പറഞ്ഞു.\nവരുന്ന നൂറ്റാണ്ടുകളില് മാനവരാശിയേയും മാനവികതേയും പ്രചോദിപ്പിക്കാന് രാമക്ഷേത്രത്തിന് കഴിയുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു. ശ്രീ രാമന്റെ സന്ദേശങ്ങള്, രാമക്ഷേത്രം, നമ്മുടെ സമ്പന്നമായ ചരിത്രം എന്നിവയെക്കുറിച്ച് എല്ലാ രാജ്യങ്ങളും അറിയുന്നത് വളരെ പ്രധാനപ്പെട്ട കാര്യമാണെന്നും അദ്ദേഹം പറഞ്ഞു. ഈ കാര്യം മനസ്സില് വെച്ച് കൊണ്ട് രാജ്യത്തു രാം സര്‍ക്യുട്ടുകള് വികസിപ്പിക്കുന്നതും അദ്ദേഹം പറഞ്ഞു.\nരാമരാജ്യത്തെക്കുറിച്ചുള്ള മഹാത്മാഗാന്ധിയുടെ വീക്ഷണങ്ങള് പ്രധാനമന്ത്രി ആവര്‍ത്തിച്ചു. ആരും ദരിദ്രരും അസന്തുഷ്ടരുമായി ഉണ്ടാകരുത്; പുരുഷനും സ്ത്രീയും തുല്യരായി സന്തുഷ്ടരായിരിക്കണം; കര്‍ഷകരും മൃഗപരിപാലകരും സന്തുഷ്ടരായിരിക്കണം; വൃദ്ധരും കുട്ടികളും ഡോക്ടര്‍മാരും എല്ലായ്‌പ്പോഴും സുരക്ഷിതരായിരിക്കണം; അഭയം തേടി വരുന്നവരെ സംരക്ഷിക്കുക എന്നത് എല്ലാവരുടേയും കടമയാണ്; പിറന്ന നാട് സ്വര്‍ഗത്തേക്കാള് മഹത്തരമാണ്; ശക്തമായ രാജ്യത്തിന് കൂടുതല് സമാധാന അന്തരീക്ഷം സൃഷ്ടിക്കാനാകും എന്നീ രാമന്റെ പാഠങ്ങള് രാജ്യത്തെ തുടര്‍ന്നും പ്രചോദിപ്പിക്കുകയും മുന്നോട്ട് നയിക്കുകയും ചെയ്യുമെന്ന് പ്രധാനമന്ത്രി പറഞ്ഞു. ശ്രീരാമന് മാറ്റങ്ങള്‍ക്കും ആധുനികതയ്ക്കും വേണ്ടി ഒരുപോലെ നിലകൊണ്ട വ്യക്തിയാണെന്നും അദ്ദേഹം പറഞ്ഞു. രാമന്റെ ഈ ദര്‍ശനങ്ങള് ഉള്‍ക്കൊണ്ട് രാജ്യം പുരോഗതിയിലേക്ക് സഞ്ചരിക്കുകയാണ്. നരേന്ദ്ര മോദി പറഞ്ഞു


വിഴിഞ്ഞം ഇനി അന്താരാഷ്ട്ര ക്രൂചെയിഞ്ച് ഹബ്ബ്; അ‍ഞ്ച് മാസം കൊണ്ടെത്തിയത് നൂറ് കപ്പൽ | Vizhinjam declared as international hub for crew change hub\nവിഴിഞ്ഞം ഇനി അന്താരാഷ്ട്ര ക്രൂചെയിഞ്ച് ഹബ്ബ്; അ‍ഞ്ച് മാസം കൊണ്ടെത്തിയത് നൂറ് കപ്പൽ\nVizhinjam, First Published Dec 24, 2020, 6:48 AM IST\nവിഴിഞ്ഞത്ത് നൂറാമാനായെത്തിയത് സിംഗപ്പൂരിൽ നിന്നും ഫുജൈറയിലേക്കുള്ള സ്റ്റി ലോറ്റസ് എന്ന കപ്പൽ. പതിവു പോലെ തുറമുഖ വകുപ്പും കസ്റ്റംസും ആരോഗ്യവകുപ്പും എമിഗ്രേഷനും ഷിപ്പിങ്ങ് ഏജൻസിയും ആവേശത്തോടെ വരവേറ്റു.\nതിരുവനന്തപുരം: വിഴിഞ്ഞം തുറമുഖത്തെ അന്താരാഷ്ട്ര ക്രൂചെയിഞ്ച് ഹബ്ബായി പ്രഖ്യാപിച്ചു. നൂറാമത്തെ ക്രൂചെയ്ഞ്ച് പൂർത്തിയാക്കിയതോടെയാണ് നേട്ടം. ഓദ്യോഗിക പ്രഖ്യാപനം മന്ത്രി കടന്നപ്പള്ളി രാമചന്ദ്രൻ നടത്തി.\nവിഴിഞ്ഞത്ത് നൂറാമാനായെത്തിയത് സിംഗപ്പൂരിൽ നിന്നും ഫുജൈറയിലേക്കുള്ള സ്റ്റി ലോറ്റസ് എന്ന കപ്പൽ. പതിവു പോലെ തുറമുഖ വകുപ്പും കസ്റ്റംസും ആരോഗ്യവകുപ്പും എമിഗ്രേഷനും ഷിപ്പിങ്ങ് ഏജൻസിയും ആവേശത്തോടെ വരവേറ്റു. അഞ്ച് മാസം കൊണ്ട് നൂറാമത്തെ കപ്പലും എത്തിയതോടെ സർക്കാരിന് ലഭിച്ചത് ഒരു കോടി എട്ട് ലക്ഷം രൂപ\nകഴിഞ്ഞ ജൂലൈ 15 നാണ് വിഴിഞ്ഞത്ത് ക്രൂചെയിഞ്ചിങ്ങിനായി ആദ്യ കപ്പലെത്തുന്നത്. അന്താരാഷ്ട്ര ചാനലിന്റെ സാമിപ്യം, കടലിന്റെ ആഴം എന്നീ അനുകൂല ഘടകങ്ങളാണ്5മാസം കൊണ്ട് ഇത്രയധികം കപ്പലുകളെ വിഴിഞ്ഞത്തേക്ക് ആകർഷിച്ചത്. പ്രാദേശിക തലത്തിലും വലിയ തൊഴിൽ സാധ്യതയാണ് വിഴിഞ്ഞം ക്രൂചെയിഞ്ച് ഹബ്ബിലൂടെ സാധ്യമാവുന്നത്.\nഇന്ധനം നിറക്കൽ കുടിവെള്ളം എത്തിക്കൽ ,കപ്പലിന്‍റെ ഭൗതിക പരിശോധനയുമായി ബന്ധപ്പെട്ട അണ്ടർവാട്ടർ സർവ്വേ , പെയിന്‍റിങ്ങ് തുടങ്ങിയ സംവിധാനങ്ങളും വിഴിഞ്ഞത്ത് ഒരുക്കുമെന്ന് മാരി ടൈം ബോർഡ് ചെയർമാൻ വിജെ മാത്യൂ പറഞ്ഞു. ഇതോടെ സർക്കരിലേക്കുള്ള വരുമാനത്തിലും വലിയ വർധനവ് ഉണ്ടാവും.\nLast Updated Dec 24, 2020, 6:48 AM IST\ninternational hub for crew change hub\nക്രൂ എക്സേഞ്ച് ഹബ്


തീരദേശ റോഡ്:ഡിപിആര് സമര്‍പ്പിച്ചു\nHomeRoadതീരദേശ റോഡ്:ഡിപിആര് സമര്‍പ്പിച്ചു\nNews.com Wednesday, October 11, 2017\nകടലുണ്ടിക്കടവ്–കരുവൻതിരുത്തിക്കടവ് തീരദേശ റോഡ് നവീകരണത്തിന്റെ ഭാഗമായി റോഡിൽ നടത്തിയ ബിബിസി പരിശോധന\nകോഴിക്കേട്:ജില്ലയിലെ കടലുണ്ടിക്കടവ്–കരുവൻതിരുത്തിക്കടവ് തീരദേശ റോഡ് വികസനത്തിനു 22.85 കോടി രൂപയുടെ വിശദ പദ്ധതി റിപ്പോർട്ട്(ഡിപിആർ) സമർപ്പിച്ചു. കേരള ഇൻഫ്രാസ്ട്രക്ചർ ഇൻവെസ്റ്റ്മെന്റ് ഫണ്ട് ബോർഡിൽ(കിഫ്ബി) ഉൾപ്പെടുത്തി മരാമത്ത് ദേശീയപാത വിഭാഗമാണ് നവീകരണ പദ്ധതി തയാറാക്കിയത്. ജില്ലാ അതിർത്തിയായ കടലുണ്ടിക്കടവിൽ നിന്നു തുടങ്ങുന്ന പാതയിൽ കരുവൻതിരുത്തിക്കടവ് പാലം വരെയുള്ള 4.5 കിലോമീറ്ററും ചാലിയം ജെട്ടി റോഡിൽ നിർദേശ് വരെയുള്ള 1.6 കിലോമീറ്ററും നവീകരിക്കുന്നതിനുള്ള പദ്ധതിയാണ് സമർപ്പിച്ചത്.\nതീരദേശ പാത നിർമാണവുമായി ബന്ധപ്പെട്ടു നേരത്തെ നാറ്റ്പാക്ക് സമർപ്പിച്ച പഠന റിപ്പോർട്ട് പ്രകാരമാണ് ഡിപിആർ. സൂക്ഷ്മ പരിശോധനയുടെ ഭാഗമായി ഇന്നലെ റോഡിൽ ബിബിഡി പരിശോധനയും സർവേയും നടത്തി. നിശ്ചിത ഭാരം കയറ്റിയ വാഹനം ഓടിച്ചു പ്രതലത്തിന്റെ ഉറപ്പും ഭാരശേഷിയുമാണ് പരിശോധിച്ചത്. ബിബിഡി ടെസ്റ്റും മറ്റു സർവേ–പരിശോധന റിപ്പോർട്ടുകളും പരിഗണിച്ചാകും പ്രവൃത്തിയുടെ അന്തിമ എസ്റ്റിമേറ്റ് തയാറാക്കുക.\nതീരദേശ മേഖലയിലെ മേജർ ഡിസ്ട്രിക്ട് റോഡുകൾ കുറഞ്ഞത് എട്ടു മീറ്റർ വീതിയിൽ വികസിപ്പിച്ചു ഗതാഗത സൗകര്യം വർധിപ്പിക്കാനാണ് പദ്ധതി. എന്നാൽ ഭൂമി ഏറ്റെടുക്കൽ നടപടി ഇപ്പോഴില്ല. നിലവിൽ ലഭ്യമായ റോഡ് ഭൂമി പരമാവധി പ്രയോജനപ്പെടുത്തി വികസിപ്പിക്കാനാണ് ലക്ഷ്യം.5മുതല്7മീറ്റര് വരെ വീതി വീതിയുള്ള ഭാഗങ്ങളിൽ ഏഴു മീറ്റർ വരെയും വീതിയില്ലാത്ത ഇടങ്ങളിൽ അഞ്ചു മീറ്റർ വരെയുമായിരിക്കും ബിഎംബിസി രീതിയിൽ നവീകരിക്കുക. അടിക്കടി റോഡ് പൊട്ടിപ്പൊളിയുന്ന കടുക്കബസാർ, ചാലിയം ജംക്‌ഷനുകളിൽ ഇന്റർലോക്ക് കട്ടകൾ വിരിക്കാനാണ് പദ്ധതിയിടുന്നത്.\nഡിപിആറിനു ഭരണാനുമതിയും ഫണ്ടും ലഭ്യമായാൽ പെട്ടെന്നു തന്നെ നിർമാണ പ്രവൃത്തി തുടങ്ങാനാകുമെന്നു മരാമത്ത് എക്സിക്യൂട്ടിവ് എൻജിനീയർ കെ. വിനയരാജ് പറഞ്ഞു. ഫറോക്ക് മുതൽ കരുവൻതിരുത്തിക്കടവ് വരെയുള്ള 2.6 കിലോമീറ്റർ റോഡ് നവീകരണ പ്രവൃത്തി പുരോഗമിക്കുന്നുണ്ട്. കരുവൻതിരുത്തി റോഡ് പൂർത്തീകരിക്കുന്നതിനൊപ്പം കടലുണ്ടിക്കടവ് വരെയുള്ള തുടർ ഭാഗത്തു പണിയാരംഭിക്കാനാണ് ദേശീയപാത അധികൃതർ ലക്ഷ്യമിടുന്നത്\nCoastal Road Road


എല്ലാ തീരുമാനങ്ങളും ഞാന് അറിഞ്ഞാണ് എടുത്തത്: പാചകം ചെയ്തല്ല ഡോക്ടറേറ്റ് എടുത്തതെന്നും ലക്ഷ്മി നായര്\nThursday 2nd February 2017 12:40pm\nനാലു മണി പലഹാരങ്ങളില് പലരുടെയും പ്രിയ വിഭവമാണ് പക്കവട. ഈ പക്കുവടയില് ചിക്കന് കൂടി ചേര്‍ത്താലോ. നോണ് വെജ് ഇഷ്ടമുള്ളവര്‍ക്ക് എന്തായാലും ഇതും ഇഷ്ടമാവും. പക്കവടയെ ചിക്കന് പക്കവടയാക്കുന്നതെങ്ങനെയെന്നു നോക്കാം.\nചിക്കന് – 150 ഗ്രാം\nമുക്കാല്‍കപ്പ് വെള്ളത്തില് അല്‍പം മുളക് പൊടി, ഉപ്പ്, മഞ്ഞള്‍പൊടി, ചിക്കന് എന്നിവ ചേര്‍ത്ത് വേവിയ്ക്കുക. ചിക്കന് എല്ലുമാറ്റി മിക്സിയില് ചെറുതായി പൊടിച്ചെടുക്കുക. ചിക്കന് വേവിച്ച വെള്ളം അരിച്ചെടുത്ത് മാറ്റിവെക്കുക.\nസവാള, പച്ചമുളക്, ഇഞ്ചി, വെളുത്തുള്ളി, മല്ലിയില, കറിവേപ്പില എന്നിവ ചെറുതായി അരിഞ്ഞ് ഇതിലേക്ക് മുട്ട, ചിക്കന്, കടലപ്പൊടി, അരിപ്പൊടി, ഉപ്പ്, മഞ്ഞള്‍പ്പൊടി, ഗരംമസാലപ്പൊടി എന്നിവ ചേര്‍ത്ത് യോജിപ്പിക്കുക. അല്‍പം വെള്ളം ചേര്‍ത്ത് ചിക്കനും ചേര്‍ത്ത് തിളച്ച എണ്ണയില് പക്കവട പോലെ അല്പാല്പം ഇട്ട് വറുത്തു കോരാം.


Deepika.com Nri News :ഫോമയുടെ പൊതുയോഗം ജനുവരി 16ന് റ്റാന്പായിൽ.......\nഫ്ളോറിഡ: ഫോമയുടെ പൊതുയോഗം 2022 ജനുവരി 16 ഞായറാഴ്ച ഫ്ളോറിഡയിലെ റ്റാന്പായിൽ നടക്കും. ഫോമാ നാഷണൽ കമ്മിറ്റി അംഗങ്ങൾക്ക് പുറമെ ഓരോ അംഗസംഘടനകളിൽ നിന്നും ഏഴു വീതം പ്രതിനിധികൾക്ക് പങ്കെടുക്കാം. ഫോമയുടെ ഭാവി പരിപാടികളും, ഭരണഘടനാ ഭേദഗതിയുമുൾപ്പടെയുള്ള വിഷയങ്ങൾ യോഗം ചർച്ച ചെയ്യും.\nകോവിഡ് നിയന്ത്രണങ്ങൾ മൂലം യാത്ര സൗകര്യങ്ങളിലെ പരിമിതിയും, കൂടുതൽ പേർക്ക് ഒത്തുകൂടാനുള്ള നിയന്ത്രണങ്ങളും ഉണ്ടായിരുന്ന സാഹചര്യത്തിൽ മുൻകൂട്ടി നിശ്ചയിച്ച പ്രകാരം പൊതുയോഗം നടത്താൻ കഴിഞ്ഞിരുന്നില്ല. കോവിഡിനാന്തരം നടക്കുന്ന ഫോമയുടെ ആദ്യ ഒൗദ്യോഗിക പൊതുയോഗമാണ് റ്റാന്പായിൽ നടക്കുന്നത്.\nപ്രതിനിധികളുടെ അന്തിമ പട്ടിക ഡിസംബർ 23 നു മുൻപ് സമർപ്പിച്ചിരിക്കണം. ജനറൽ ബോഡിയെ സംബന്ധിച്ചുള്ള വിവരങ്ങൾ, ഫോമയുടെ ഒൗദ്യോഗിക വെബ് സൈറ്റ് ആയ info@ fomaa.orgൽ നവംബർ 11 മുതൽ പ്രസിദ്ധീകരിച്ചിട്ടുണ്ട്.\nഎല്ലാ അംഗസംഘടനകളുടെയും ഭാരവാരികളുടെ പേരും, ഇമെയിൽ ഐഡിയും ഫോണ് നന്പറും ഡെലിഗേറ്റ് ലിസ്റ്റിനോടൊപ്പം info@ fomaa.org ലേക്ക് ഫോമാ ജനറൽ സെക്രട്ടറി ടി. ഉണ്ണികൃഷ്ണന് അയച്ചു നൽകേണ്ടതാണ്.\nറ്റാന്പാ എയർ പോർട്ടിലേക്കാണ് ടിക്കറ്റുകൾ എടുക്കേണ്ടത്. ഹോട്ടലിലേക്കുള്ള ഫ്രീ ട്രാൻസ്പോർട്ടേഷൻ ലഭ്യമാണ്. ഹോട്ടൽ ബുക്കിംഗിനെപ്പറ്റിയുള്ള കൂടുതൽ വിവരങ്ങൾ വരും ദിവസങ്ങളിൽ പ്രസിദ്ധീകരിക്കുന്നതാണ്.


അവസാന നാടകമായ 'ശാന്ത' അരങ്ങില് സംഭവിച്ചത് ജീവിതത്തിലും ആവര്‍ത്തിച്ചു; ഇനിയില്ല ശ്രീഹരിയെന്നത് വിശ്വസിക്കാനാവാതെ സഹപ്രവര്‍ത്തകര് - Koyilandy News\nഅവസാന നാടകമായ ‘ശാന്ത’ അരങ്ങില് സംഭവിച്ചത് ജീവിതത്തിലും ആവര്‍ത്തിച്ചു; ഇനിയില്ല ശ്രീഹരിയെന്നത് വിശ്വസിക്കാനാവാതെ സഹപ്രവര്‍ത്തകര്\nBy koyilandy news - June 8, 2022\nകൊയിലാണ്ടി: രണ്ടു ദിവസം മുന്‍പ് ശ്രീഹരിയും ഭാര്യ ഗോപികയുമെല്ലാം ചേര്‍ന്ന് അഭിനയിച്ച നാടകം ജീവിതമായപ്പോള് നാടൊന്നാകെ സങ്കടം സഹിക്കാതെ പൊട്ടിക്കരഞ്ഞു. നാടക പ്രവര്‍ത്തകനായ പെരുവട്ടൂരിലെ ശ്രീഹരി ചൊവ്വാഴ്ച പുലര്‍ച്ചെയാണ് ഹൃദയാഘാതം മൂലം മരണപ്പെട്ടത്. രണ്ടു ദിവസം മുന്‍പ് ചേമഞ്ചേരി കലാവേദി പൂക്കാട് എഫ്.എഫ് ഹാളില് ‘ശാന്ത’ എന്ന നാടകത്തിന്റെ ആദ്യ അവതരണം നടത്തുകയുണ്ടായി. ദീപു തൃക്കോട്ടൂര് രചനയും സംവിധാനവും നടത്തിയ രാഷ്ട്രീയ നാടകത്തില് പപ്പന് എന്ന വിപ്ലവകാരിയായ രാഷ്ട്രീയ പ്രവര്‍ത്തകനായാണ് ഗ്രീഹരിവേഷമിട്ടത്. പ്രേമവിവാഹത്തിലൂടെ പപ്പന്റെ ഭാര്യ ശാന്തയായി അരങ്ങത്തു വന്നത് ശ്രീഹരിയുടെ ഭാര്യയായ ഗോപികയാണ്.\nരാഷ്ട്രീയ എതിരാളികളാല് കൊല്ലപ്പെടുന്ന പപ്പനും ഭര്‍ത്താവിന്റെ മരണത്തിന്റെ നിസ്സഹായാവസ്ഥയില് നിന്നും പ്രതിരോധം ആര്‍ജിച്ച് ജീവിതസമരത്തില് മുന്നേറുന്ന ശാന്തയുടെ കഥയുമാണ് ഒരു മണിക്കൂറോളമുള്ള നാടകത്തിലൂടെ അവതരിപ്പിച്ചത്.\nകുടംബശ്രീ വേദികളിലായും ഉത്സവ വേദികളിലായും ആനുകാലിക പ്രമേയങ്ങള്‍ക്ക് പ്രാധാന്യം നല്‍കി ഒട്ടേറെ നാടകങ്ങള് അവതരിപ്പിച്ച കലാവേദി ഈ വര്‍ഷം ഒരു രാഷ്ട്രീയ നാടകവുമായാണ് അരങ്ങിലെത്തിയത്. ചേമഞ്ചേരിയിലെ ഇരുപത്തഞ്ചോളം വരുന്ന കുടുംബക്കാര് ആണ് ഈ നാടകത്തിലെ അരങ്ങിലും അണിയറയിലുമുള്ളത്. ശിവദാസ് പൊയില്‍ക്കാവാണ് നാടകത്തിന്റെ ഉദ്ഘാടനം നിര്‍വ്വഹിച്ചത്.\nചേമഞ്ചേരി സ്വദേശിയായ ഗോപികയും ശ്രീഹരിയും പ്രണയത്തിലൂടെ വിവാഹിതരായവരാണ്. ഒട്ടേറെ നാടകങ്ങളില് ഒന്നിച്ച് അഭിനയിച്ചിട്ടുണ്ട്. ഒരു ട്രാവല്‍സ് ജീവനക്കാരനായ ശ്രീഹരി അടക്കമുള്ളവര് എന്നും രാത്രി എട്ടുമണിക്കു ശേഷമെത്തിയാണ് റിഹേഴ്‌സല് നടത്തിയിരുന്നത്. ശാന്ത അടക്കമുള്ള കലാവേദിയുടെ എല്ലാ നാടകങ്ങളിലും ചേമഞ്ചേരി പഞ്ചായത്ത് പ്രസിഡന്റ സതി കിഴക്കയില് അടക്കമുള്ളവരാണ് അഭിനയിക്കുന്നത്.\nനാടകത്തിലെ അംഗങ്ങള്‍ക്കെല്ലാം നമുക്ക് ഉടന് ഒന്നിച്ചിരുന്ന് അവതരണവും മറ്റു കാര്യങ്ങളും വിലയിരുത്തണമെന്ന് തിങ്കളാഴ്ച രാത്രി പത്തരയ്ക്ക് ഫോണില് മെസേജ് ചെയ്തതിനു ശേഷമാണ് ഉറങ്ങാന് കിടന്നത്. ചൊവ്വാഴ്ച്ച പുലര്‍ച്ചെ എഴുന്നേറ്റ ശ്രീഹരി അല്പം കൂടെ കിടക്കട്ടെ എന്നു പറഞ്ഞു വീണ്ടും കിടക്കുകയായിരുന്നു. ആ ഉറക്കത്തില് നിന്ന് പിന്നീട് എഴുന്നേല്‍ക്കുക ഉണ്ടായില്ല.\nദേശീയപാത വികസിച്ചാല് സ്‌കൂളിലെത്താന് ഈ കുട്ടികള് ഇനിയെത്രദൂരം താണ്ടണം? പയ്യോളി ഹയര്‍സെക്കണ്ടറി സ്‌കൂളിന് സമീപം അടിപ്പാത അനുവദിക്കണമെന്ന ആവശ്യവുമായി പി.ടി.എ\nപൊയില്‍ക്കാവ് ശാസ്താപുരിയില് ശാന്തകുമാരി അന്തരിച്ചു


മക്കളുമായി ഒന്നിച്ചു പൊറുതി വേണ്ട; സുകുമാരൻ പറഞ്ഞ വാക്കുകൾ ഓർത്ത് മല്ലിക - Ginger Media\nമലയാള സിനിമയിൽ ഒഴിവാക്കാൻ കഴിയാത്ത ഒരു ഘടകമായി മാറിയ താരകുടുംബമാണ് ചലച്ചിത്ര താരം സുകുമാരന്റേത്. മല്ലികയും മക്കളായ പൃഥ്വിരാജു൦ ഇന്ദ്രജിത്തും മരുമക്കളായ പൂർണിമയും സുപ്രിയയും ചെറുമക്കളായ പ്രാർത്ഥനയും നക്ഷത്രയും അല്ലിയുമെല്ലാം മലയാളികൾക്ക് സുപരിചിതരാണ്. സിനിമയിൽ തങ്ങളുടേതായ ഇടം കണ്ടെത്തിയ ഈ താരകുടുംബത്തിലെ എല്ലാവരും മലയാളി പ്രേക്ഷകരുടെ പ്രിയങ്കരരാണ്. അഭിനയത്തിന് പുറമെ സോഷ്യൽ മീഡിയയിലും ഈ താരകുടുംബം സജീവമാണ്. സിനിമാ വിശേഷങ്ങളും കുടുംബ വിശേഷങ്ങളുമെല്ലാം ഈ താരകുടുംബം ആരാധകരുമായി പങ്കുവയ്ക്കാറുണ്ട്.\nഇതൊക്കെയാണെങ്കിലും തിരുവനന്തപുരത്തെ വീട്ടിൽ ഒറ്റയ്ക്കാണ് മല്ലികയുടെ താമസം. എന്തുകൊണ്ടാണ് തനിച്ച് താമസിക്കുന്നതെന്ന് പലപ്പോഴും ആരാധകർ മല്ലികയോട് ചോദിച്ചിട്ടുണ്ട്. ഇപ്പോഴിതാ, എന്തുകൊണ്ടാണ് താൻ തനിയെ താമസിക്കുന്നതെന്ന് വെളിപ്പെടുത്തി രംഗത്തിയിരിക്കുകയാണ് മല്ലിക. കൂടെ വന്ന് താമസിക്കാൻ മക്കളും മരുമക്കളും നിർബന്ധിക്കാറുണ്ടെങ്കിലും താൻ പോയി താമസിക്കാറില്ലെന്നും അതിനൊരു കാരണമുണ്ടെന്നും പറയുകയാണ് മല്ലിക.\n‘മരിക്കും മുൻപ് സുകുവേട്ടൻ പറഞ്ഞ ഒരു വാക്കുണ്ട്. നമ്മുക്ക് ആൺകുട്ടികളാണ്. കല്യാണം കഴിഞ്ഞാൽ അവരെ സ്വതന്ത്രമായി ജീവിക്കാൻ വിട്ടേക്കണം. അവർ ജീവിതം പഠിക്കട്ടെ. ഒരിക്കലും ഒരുമിച്ച് പൊറുതി വേണ്ട. കാണാൻ തോന്നുമ്പോൾ പോയാൽ മതി എന്ന്’ -മല്ലിക സുകുമാരൻ പറയുന്നു. പൃഥ്വിരാജു൦ ഇന്ദ്രജിത്തും കുടുംബസമേതം കൊച്ചിയിലാണ് താമസം. സുകുമാരൻ സമ്മാനിച്ച തിരുവനന്തപുരത്തെ വീട്ടിലായിരുന്നു മല്ലികയുടെ താമസം. പിന്നീട് കൊച്ചിയിലെ ഫ്‌ളാറ്റിലേക്ക് താമസം മാറി. അടുത്ത് തന്നെയാണ് മക്കൾ താമസിക്കുന്നതെങ്കിലും മക്കളുടെ വീടുകളിലേക്ക് ഇടയ്ക്ക് അതിഥിയായി പോവാനാണ് മല്ലികയുടെ താൽപര്യം.\nവർഷങ്ങളായി സിനിമയിലെ സജീവ സാന്നിധ്യമായ മല്ലിക ഇപ്പോൾ മിനിസ്‌ക്രീനിലും താരമാണ്. ഹാസ്യ വേഷങ്ങളിലും സീരിയസ് റോളുകളിലുമെല്ലാം നടി തിളങ്ങിയിരുന്നു. ലവ് ആക്ഷന് ഡ്രാമ, തൃശ്ശൂര് പൂരം എന്നീ സിനിമകളാണ് നടിയുടെതായി ഒടുവില് പുറത്തിറങ്ങിയത്. 1974 ല് അരവിന്ദന്റെ ഉത്തരായനം എന്ന ചിത്രത്തിലൂടെയാണ് മല്ലിക സിനിമയിലേക്ക് എത്തുന്നത്. ഇപ്പോള് അഭിനയത്തോടൊപ്പം ബിസിനസിലും സജീവമാണ് മല്ലിക. ദോഹയില് റെസ്റ്റോറന്റ് നടത്തുകയാണ് മല്ലിക.\nസുകുമാരന്റെ വിയോഗത്തിന് ശേഷം രണ്ട് മക്കളേയും ഇന്നു കാണുന്ന നിലയിലേയ്ക്ക് ഉയർത്തി കൊണ്ടുവന്നത്തിൽ അമ്മ മല്ലിക സുകുമാരൻ വഹിച്ച പങ്ക് ചെറുതല്ല. സോഷ്യൽ മീഡിയയിൽ സജീവമായ മല്ലിക കുടുംബത്തിന്റെ വിശേഷങ്ങൾക്ക് ഒപ്പം, മക്കളെ ട്രോളിയും രംഗത്ത് എത്താറുണ്ട്. കൊച്ചുമക്കളില് എന്നോട് കൂടുതൽ സ്‌നേഹം നക്ഷതയ്ക്കാണ് എന്ന് മല്ലിക മുൻപ് പറഞ്ഞിട്ടുണ്ട്. ഇന്ദ്രജിത്തിന്റെ വീട്ടിൽ പോയാൽ മുഴുവന് സമയവും അവൾ തന്റെ കൂടിയാണെന്നും കൊച്ചുമക്കളെല്ലാം അച്ഛമ്മയെന്നാണ് വിളിക്കുന്നതെന്നും മല്ലിക പറഞ്ഞിട്ടുണ്ട്. അലംകൃതയ്ക്ക് തന്നോട് ഇഷ്ടമുണ്ടെങ്കിലും ഡാഡയെ കിട്ടിയാല് പിന്നെ തീര്‍ന്നു, പിന്നെ ഡാഡയുടെ കൂടെയാണ്. ഇത് സുപ്രിയയും പറയും. -മല്ലിക വ്യക്തമാക്കിയിരുന്നു.\nവെറും പത്തൊൻപത് ദിവസത്തെ ദാമ്പത്യമായിരുന്നു അത്; വിവാഹമോചനത്തെ കുറിച്ച് മനസ് തുറന്ന് രചനാ നാരായണൻകുട്ടി


UTHRA | ഉത്രവധത്തിന് ദൃക്സാക്ഷികളില്ല; പൊലീസിന് പ്രതി കൊടുക്കുന്ന മൊഴി കോടതിയില് സ്വീകാര്യവുമല്ല; ഉത്രയുടെ വധത്തില് സൂരജിന് ശിക്ഷ കിട്ടാന് സാധ്യത വളരെ കുറവാണ് - Malayalivartha.com Widgets Magazine\n28 MAY 2020 10:41 PM IST\nഅഞ്ചലില് ഉത്രയെ പാമ്ബിനെകൊണ്ട് കടിപ്പിച്ച് കൊലപ്പെടുത്തിയ കേസില് സൂരജിന് ശിക്ഷ കിട്ടാന് സാദ്ധ്യത വളരെ കുറവാണെന്ന് ടി.ജി.മോഹന്‍ദാസ്. നമ്മുടെ ക്രിമിനല് നിയമം, തെളിവ് നിയമം.. ഇതൊക്കെ കുറ്റാരോപിതന് ആവുന്നത്ര രക്ഷപെടാന് കഴിയുന്ന വിധത്തിലാണ് എന്നും . ഏതെങ്കിലും ഒരു ചെറിയ സംശയം മതി അതിന്റെ ആനുകൂല്യം പ്രതിക്കു കിട്ടുമെന്നും ഫേസ്ബുക്ക് കുറിപ്പില് ടി.ജി മോഹന്‍ദാസ് കുറിക്കുന്നു.\nദൃക്സാക്ഷി ഇല്ലാത്ത കൊലപാതകം തെളിയിക്കുക എന്നത് വലിയൊരു വെല്ലുവിളിയാണ്. സാഹചര്യത്തെളിവുകള് യുക്തിഭദ്രമായും സംശയാതീതമായും കോര്‍ത്തിണക്കുന്ന വളരെ ദുര്‍ഘടം പിടിച്ച വഴിയാണത്. ഉത്രവധത്തിന് ദൃക്സാക്ഷികളില്ല. പൊലീസിന് പ്രതി കൊടുക്കുന്ന മൊഴി കോടതിയില് സ്വീകാര്യവുമല്ല. പൊലീസിന്റെ മര്‍ദ്ദനം ഭയന്ന് പറഞ്ഞുപോയ മൊഴിയായിട്ടേ പ്രതി അതിനെപ്പറ്റി പറയാന് സാധ്യതയുള്ളൂവെന്നും മോഹന്‍ദാസ് പറയുന്നു..\nസൗമ്യയെ തള്ളിയിട്ടോ അതോ സ്വയം ചാടിയോ എന്ന് ഉറപ്പില്ലാത്തതിന്റെ ആനുകൂല്യം പറ്റിയാണ് ചാള്‍സ് (ഗോവിന്ദച്ചാമി) തൂക്കുകയറില് നിന്ന് രക്ഷപെട്ടത്. ധാരാളം കൊലപാതകക്കേസുകളില് പ്രതികള് ഇങ്ങനെ രക്ഷപെടുന്നതു കാണാം. ഇപ്പോള് കിട്ടിയ വിവരം വെച്ച് നോക്കിയാല് സൂരജും രക്ഷപെടാനുള്ള സാധ്യത കാണുന്നു\nദൃക്സാക്ഷി ഇല്ലാത്ത കൊലപാതകം തെളിയിക്കുക എന്നത് വലിയൊരു വെല്ലുവിളിയാണ്. സാഹചര്യത്തെളിവുകള് യുക്തിഭദ്രമായും സംശയാതീതമായും കോര്‍ത്തിണക്കുന്ന വളരെ ദുര്‍ഘടം പിടിച്ച വഴിയാണത്. ഉത്രവധത്തിന് ദൃക്സാക്ഷികളില്ല. പോലീസിന് പ്രതി കൊടുക്കുന്ന മൊഴി കോടതിയില് സ്വീകാര്യവുമല്ല. പോലീസിന്റെ മര്‍ദ്ദനം ഭയന്ന് പറഞ്ഞുപോയ മൊഴിയായിട്ടേ പ്രതി അതിനെപ്പറ്റി പറയാന് സാധ്യതയുള്ളൂ.\nമൂര്‍ഖനെ ഒരു മുറിയില് ചുമ്മാ തുറന്നു വിട്ടാല് അവിടെ കട്ടിലില് ഉറങ്ങുന്ന ആളിനെ അത് കടിക്കുമോ? മനുഷ്യരോടിണങ്ങുന്ന ഒരു ജീവിയല്ല മൂര്‍ഖന് - അതിനോട് ഒരു പ്രത്യേക ആളിനെ കൊത്തണം എന്ന് പറഞ്ഞു ചെയ്യിക്കാന് പറ്റില്ലല്ലോ? പിന്നെ ആകെ സാധ്യത സൂരജ് മൂര്‍ഖനെ ഉത്രയുടെ ശരീരത്തിലേക്ക് ഇറക്കി വിടുന്നു.\nഭയന്നുണരുന്ന ഉത്ര മൂര്‍ഖനെ കൈകൊണ്ട് തട്ടുന്നു. കൊത്തു കിട്ടുന്നു. ഉഗ്രവിഷമായതിനാല് മിനിറ്റുകള്‍ക്കകം ഉത്ര മരിക്കുന്നു.\nഞാന് പാമ്ബിനെ ഭാര്യയുടെ ദേഹത്തേക്ക് എറിഞ്ഞില്ല എന്ന് പ്രതി പറഞ്ഞാല് പ്രോസിക്യൂഷന് മറിച്ചു തെളിയിക്കാന് കയ്യിലൊന്നുമില്ല! പാമ്ബുവിഷം പോസ്റ്റ്മോര്‍ട്ടത്തില് തെളിഞ്ഞിരിക്കുന്നു. പക്ഷേ അത് ഈ പാമ്ബിന്റെ തന്നെയാണ് എന്ന് എങ്ങനെ തെളിയിക്കും? വലിയൊരു പ്രശ്നമാണത്.\nതല്ലിക്കൊന്നു കുഴിച്ചിട്ടു ചീഞ്ഞുപോയ പാമ്ബിന്റെ പല്ലില് മരിച്ചയാളിന്റെ മാംസം കിട്ടി എന്നതും വിശ്വസനീയമല്ല. കൊത്താനായി മാത്രം പുറത്തേക്ക് വരുന്ന, വളഞ്ഞ സിറിഞ്ച് പോലുള്ള വിഷപ്പല്ലാണ് പാമ്ബിനുള്ളത്. മില്ലി സെക്കന്റ് കൊണ്ട് കൊത്തി വിഷം ചീറ്റി ആ രണ്ടു പല്ലുകള് തിരിച്ചു പോകും. കടിയേറ്റ ആളിന്റെ മാംസം പോയിട്ട് രക്തം പോലും പാമ്ബിന്റെ പല്ലില് നിന്ന് കിട്ടില്ല - അതും ഇത്രയും ദിവസങ്ങള്‍ക്ക് ശേഷം.\nഇനി അടുത്ത പ്രശ്നം നോക്കൂ. പ്രതി തനിക്ക് പാമ്ബിനെ കൈകാര്യം ചെയ്യാന് അറിയുകയേ ഇല്ല എന്നു പറഞ്ഞാല് എന്തു ചെയ്യും?\nയൂട്യൂബില് നിന്ന് പഠിക്കാന് ശ്രമിച്ചു, മറ്റാരുടെയെങ്കിലും അടുത്ത് ട്രെയ്നിങ് നേടി എന്നൊക്കെ വാദിച്ചാല് പാമ്ബ് പിടുത്തം പഠിക്കാന് ശ്രമിച്ചു എന്നേ ആകുന്നുള്ളൂ - പഠിച്ചു എന്ന് വരുന്നില്ല. ഒരാള്‍ക്ക് വിമാനം പറത്താന് അറിയില്ല എന്ന് പറഞ്ഞാല് അറിയാം എന്ന് ആര്‍ക്കെങ്കിലും തെളിയിക്കാന് പറ്റുമോ?\nചെവി കേള്‍ക്കാം കണ്ണു കാണാം എന്നൊക്കെ തെളിയിക്കാന് വഴിയുണ്ട്. പക്ഷേ പാമ്ബു പിടുത്തം അറിയാം എന്ന് തെളിയിക്കാന് വഴിയില്ല - ദൃക്സാക്ഷിയുമില്ല.\nഅടുത്തത് ഇപ്പോള് പ്രതിക്കെതിരാണ് എന്ന് നമ്മളൊക്കെ കരുതുന്ന തെളിവുകളാണ്. ഒരു തവണ കോണിപ്പടിയില് അണലിയെക്കണ്ടു - പിന്നൊരിക്കല് ഉത്രയെ പാമ്ബ് കടിച്ചു തുടങ്ങിയ വസ്തുതകള്..\nഒരു വസ്തുതയ്ക്ക് രണ്ടു വ്യാഖ്യാനം സാധ്യമെങ്കില് അതില് പ്രതിക്കനുകൂലമായ വ്യാഖ്യാനമേ എടുക്കാവൂ എന്നാണ് നിയമം. ഇവിടെയും പ്രതി രക്ഷപെടും. എല്ലാം കഴിയുമ്ബോള് വല്ല വന്യജീവി സംരക്ഷണ നിയമം ലംഘിച്ചതിന്റെ പേരിലോ മറ്റോ ശിക്ഷ കിട്ടിയാലായി!\nഇപ്പോള് കിട്ടിയ വിവരം വെച്ച് പറഞ്ഞാല് സേതുരാമയ്യര് കേസന്വേഷിച്ച് നന്ദഗോപാല് മാരാര് വാദിച്ചാല് മാത്രം ജയിക്കുന്ന കേസാണിത്!


കൃഷ്ണന്റെ മൊബൈൽ ആരോ ഹാക്ക് ചെയ്‌തത്രേ! ..എന്തൊക്കെ പ്രചരിക്കുമോ ആവോ ...ഇന്റര്‍നെറ്റ് കാലത്തെ മഹാഭാരതവുമായി സോഷ്യല് മീഡിയ | From the Net | Deshabhimani | Thursday Apr 19, 2018\nമഹാഭാരത കാലത്ത് ഇന്റര്‍നെറ്റ് ഉണ്ടായിരുന്നുവെന്ന ബിജെപിക്കാരനായ ത്രിപുര മുഖ്യമന്ത്രിയുടെ 'കണ്ടെത്തലി'നു സോഷ്യല് മീഡിയയില് ട്രോള് മഴ.യുകെയില് മാധ്യമ പ്രവര്‍ത്തകനായ രാജേഷ് കൃഷ്ണ ഫേസ്‌ബുക്കില് ഭീമന് കുന്തിയ്ക്കയച്ച കത്തായി എഴുതിയ കുറിപ്പ്\nക്രെഡിറ്റ് കാർഡിൽ ബാക്കി ഉണ്ടായിരുന്ന കാശിനും സ്വൈപ്പ് ചെയ്തു ചേട്ടൻ ഗാംബ്ലിങ് നടത്തിയതിനാൽ നെറ്റും ഫോണും റീചാർജ് ചെയ്യാൻ കാശില്ലാത്തതിനാലാണ് ഞാൻ കത്തെഴുതുന്നത്.ഇവിടെ ആകെ ക്യാഷ് ലെസ്സ് എക്കോണമിയല്ലേ. ഇവിടെ ഞങ്ങൾക്ക് സുഖം തന്നെ. വിരാടന്റെ രാജ്യത്തെ ഹൈഡ് ആൻഡ് സീക്കിന്റെ ത്രില്ലിലാണ് ഞങ്ങൾ. കങ്കൻ ഫുൾടൈം ഗാംബ്‌ളിംഗാണ്, ഇത് കാണുമ്പോൾ എനിക്ക് അങ്ങോരുടെ കൂമ്പിനിടിക്കാൻ തോന്നാറുണ്ട്. ബൃഹന്നളയായി അർജുനൻ പെൺകുട്ടികളെ ഫ്ലെർട്ട് ചെയ്തു നടക്കുന്നു. ഞാൻ വലലൻ എന്ന പേരിലാണ്, വല്ലപ്പോഴും കുക്ക് ചെയ്യണം. ഗ്രൈൻഡർ പണിമുടക്കുന്ന ദിവസമോ ബാക്കപ്പ് വർക്ക് ആകാതെ കറന്റ് ഇല്ലാത്ത ദിവസമോ അടുക്കളയിൽ ഇത്തിരി പണി കൂടും അത്രതന്നെ. സൈരന്ധ്രിയായ ദ്രൗപതി സൂംബ ഡാൻസും സ്വിമ്മിങ്ങും ഒക്കെയായി സമയം കളയുന്നു.വനിതയും മനോരാജ്യവും കിട്ടാത്തതിൽ അസംതൃപ്തയാണ് ദ്രൗപതി. ഓൺലൈൻ വായിച്ചാൽ ആ ഫീൽ കിട്ടില്ലാത്രേ. ഒരു ശല്യമേയുള്ളു അമ്മ എന്ത് കിട്ടിയാലും ഷെയർ ചെയ്യണം എന്ന് പറഞ്ഞതുകേട്ടിട്ടാവണം വാട്സാപ്പിലും ഫേസ്ബുക്കിലും ട്വിറ്ററിലും ഷെയറോട് ഷെയർ. എന്റെ ഡേറ്റാ തീർക്കരുതെന്ന് അമ്മയൊന്നു വിളിച്ചുപദേശിക്കണം. നകുലൻ ഗ്രന്ഥികനായി ഫുൾടൈം 'ഹോഴ്സ് പവർ' ചെക്കിങ്ങിലാ. സഹദേവൻ തന്ത്രിപാലനായി ഒരേ ഗോമാതാ സംരക്ഷണം ആണ്. അവന് എന്തായാലും ഭാവിയിൽ മോഡി സർക്കാരിൽ ഒരു സ്ഥാനം ഉറപ്പായി.\nകഴിഞ്ഞാഴ്ചത്തെ ക്രൈം വാരികയുടെ ഓൺലൈൻ എഡിഷനിൽ ഞങ്ങളുടെ ജനനത്തെപ്പറ്റി എന്തൊക്കെയോ തോന്ന്യവാസങ്ങൾ എഴുതിയിട്ടുണ്ടെന്ന് കൃഷ്ണന്റെ വാട്ടസ്ആപ് മെസേജ് ഉണ്ടാരുന്നു. ഞങ്ങൾ ഐയൂഐ വഴി ഉണ്ടായതാണെന്ന് ആ ദുര്യോധനനും ദുശ്ശാസനനും തുടങ്ങി ദുശ്ശള വരെയുള്ള ടെസ്റ്റ് ട്യൂബ് ശിശുക്കളോട് പറഞ്ഞുകൊടുക്കാൻ ഭീഷ്മർ അപ്പൂപ്പനോട് പറയമ്മാ.\nആ ശകുനി എന്ന വൃത്തികെട്ടവൻ പാഞ്ചാലി വസ്ത്രാക്ഷേപത്തിന്റെ ക്ലിപ്പ് കണ്ട ഗ്രൂപ്പുകളിലൊക്കെ ഷെയർ ചെയ്യുന്നതായി ഞാൻ അറിഞ്ഞു. കൃഷ്ണന്റെ മൊബൈൽ ആരോ ഹാക്ക് ചെയ്‌തെന്നും ഗോപികമാരുടെ കുളിസീൻ പുറത്തുപോയെന്നും ആ ക്ലിപ്പുകൾ കണ്ട് പുഷ്പകവിമാനത്തിൽ എയർഹോസ്റ്റസ് റിക്രൂട്ട്മെന്റിനു ഓഫറുമായി ചിലർ ഗോപികമാരെ സമീപിച്ചെന്നും കൃഷ്ണൻ സൂചിപ്പിക്കുന്നുണ്ടാരുന്നു. എന്തൊക്കെ പുറത്തുപോയിക്കാണുമോ എന്തോ. കയ്യിൽ സീഡിയും കറക്കി പഞ്ചാരയടിച്ചു നടന്നപ്പഴേ ഞാൻ പറഞ്ഞതാ സൂക്ഷിക്കണമെന്ന്. നാളെത്തന്നെ അമ്മയെ പാണ്ഡവാസ് എവർ യുണൈറ്റഡ് എന്ന വാട്സ്ആപ് ഗ്രൂപ്പിൽ ആഡ്‌ചെയ്യാം കേട്ടോ. അതാകുമ്പോൾ അപ്പപ്പോൾ അമ്മയ്ക്ക് വിവരം കിട്ടുമല്ലോ...\nകൂടുതൽ വിവരങ്ങൾ അടുത്ത മെയിലിൽ\nമറ്റ് ചില ചിത്ര ട്രോളുകള്\nമഹാഭാരതം ചവിട്ടുനാടകം അരങ്ങിലെത്തും; പരിശീലനം തുടങ്ങി\nരണ്ടാമൂഴം മഹാഭാരതം എന്ന പേരില് സിനിമയാക്കാന് അനുവദിക്കില്ലെന്ന പ്രഖ്യാപനം ഹൈന്ദവ ഫാഷിസ്റ്റുകളുടെ പോര്‍വിളി: സുനില് പി ഇളയിടം


ഇടയ്ക്കിടയ്ക്ക് ‘പവർ ഓഫ് ‘ ആക്കി ജീവിതത്തെയും ലോകത്തെയും ഒന്ന് നോക്കണേ …. | Boolokam\nഇടയ്ക്കിടയ്ക്ക് ‘പവർ ഓഫ് ‘ ആക്കി ജീവിതത്തെയും ലോകത്തെയും ഒന്ന് നോക്കണേ ….\nഇടയ്ക്കിടയ്ക്ക് 'പവർ ഓഫ് ' ആക്കി ജീവിതത്തെയും ലോകത്തെയും ഒന്ന് നോക്കണേ ....\nVINODH KANNOL സംവിധാനം ചെയ്ത ‘പവർ ഓഫ് ‘ ഷോർട്ട് മൂവി കാലഘട്ടം ആവശ്യപ്പെടുന്ന ആശയമാണ് എന്ന കാര്യത്തിൽ സംശയമില്ല\nVINODH KANNOL സംവിധാനം ചെയ്ത ‘പവർ ഓഫ് ‘ ഷോർട്ട് മൂവി കാലഘട്ടം ആവശ്യപ്പെടുന്ന ആശയമാണ് എന്ന കാര്യത്തിൽ സംശയമില്ല. രസകരമായൊരു കാര്യം, ശരിക്കും പവർ ഓഫായാൽ ലോകം സ്തംഭിക്കും എന്നാൽ മൊബൈൽ ഫോണിന്റെ പവർ ഓഫായാ ൽ സംഭവിക്കുക മേല്പറഞ്ഞതിനു വിപരീതമാണ്. എന്താണ്… അവനവന് സ്വയം ബോധം ഉണ്ടാകുകയും ജീവിക്കാൻ എന്തെങ്കിലും ചെയ്യണമെന്നു തോന്നുകയും ചെയ്യും. ശരിക്കും നമ്മുടെ പുതിയ തലമുറയുടെ കൈകാലുകൾ കെട്ടിയിടപ്പെട്ടിരിക്കുകയാണ്.\nസാങ്കേതികവിദ്യയുടെ വികാസങ്ങളെ ആശാവഹമായി സമീപിക്കുക തന്നെയാണ് വേണ്ടത്. പഴയ തലമുറകളെക്കാൾ പുതിയ തലമുറ അറിവിൽ മുന്നിലാണ് എന്നാൽ ജീവിതത്തെ കുറിച്ചുള്ള അറിവുകളിലോ പിന്നിലും. തിയറിയും പ്രാക്റ്റിക്കലും തമ്മിലുള്ള വ്യത്യാസം തന്നെയാണ് കാരണം .\nലോകം വിരൽ തുമ്പിലാകുമ്പോൾ ജീവിതം പ്രകാശവർഷങ്ങൾ പിന്നിലാകുന്നു. അതെന്തുകൊണ്ടാണ് ? തീർച്ചയായും സാങ്കേതിക വിദ്യയുടെ ദുരുപയോഗം തന്നെ. തല നിവർത്തി നടക്കാൻ പഠിപ്പിച്ച പൂർവ്വികരെ കൊഞ്ഞനം കുത്തിക്കൊണ്ടാണ് യുവതലമുറ തല കുനിച്ചു മൊബൈൽ സ്‌ക്രീനുകളിൽ ജീവിക്കുന്നത്. ഈ തലകുനിക്കലുകൾ ജീവിതത്തിൽ തോറ്റു തുന്നം പാടിയവരുടെ ലോകത്തെ സൃഷ്ടിക്കുന്നു.\nമൊബൈൽ ഗെയിമുകളിൽ തളച്ചിടപ്പെട്ടു മാനസിക നില തെറ്റിയവരുടെ കാര്യങ്ങൾ നാം അറിയാറുണ്ട്, അറിഞ്ഞിട്ടു നെടുവീർപ്പിടാറുണ്ട്..എന്നാൽ നമ്മുടെ കുഞ്ഞുങ്ങൾ ഫോണുമായി എന്ത് ചെയ്യുകയാണ് നിങ്ങൾ ചിന്തിക്കാറുണ്ടോ ? അവർ മനസും ശരീരവും കൊണ്ട് നിഷ്ക്രിയർ ആയി ഒടുവിൽ ‘ഇ – വേസ്റ്റുകൾ’ ആയി കാലത്തിന്റെ പിന്നാമ്പുറങ്ങളിൽ അടിഞ്ഞുകൂടുന്നു.\nലോകത്തെ അപ്രഖ്യാപിതമായ ഏറ്റവും വലിയ ലഹരിയാണ് മൊബൈൽ ഫോൺ അഡിക്ഷൻ. ഏതൊരു മയക്കുമരുന്നിനെക്കാളും അത് ആപൽക്കരമാണ്. നാം മാതാപിതാക്കളുടെ മുഖങ്ങൾ തന്നെ മറന്നുപോകുന്ന , ലോകത്തെ കുറിച്ച് തന്നെ മറന്നുപോകുന്ന മാരകമായ ഡിമെൻഷ്യ. പ്രായമായവർ നമ്മുടെ സ്നേഹത്തിനു വേണ്ടി കേഴുമ്പോൾ സ്നേഹം ആമസോണിൽ നിന്നും മേടിച്ചു കൊടുക്കാമെന്നു പറയുന്ന ഓൺലൈൻ തലമുറ.\nബന്ധങ്ങളും സ്വന്തങ്ങളും സൗഹൃദങ്ങളും ഡിലീറ്റ് ചെയ്തു സ്വന്തം മുറികളിൽ മുഖത്തേയ്ക്കു പ്രവഹിക്കുന്ന ദീപപ്രഭമായ വിസ്മയങ്ങളിലൂടെ ആണ്ടിറങ്ങി പോകുന്ന അവരെ നമുക്ക് നഷ്ടമാകുകയാണ്. ഈ കലാസൃഷ്ടി തിരിച്ചവിനു ഉപകരിക്കുന്നതാകട്ടെ എന്ന് പ്രതീക്ഷിച്ചുകൊണ്ട് അണിയറപ്രവർത്തകർക്ക് എല്ലാ ആശംസകളും നേരുന്നു.\n‘പവർ ഓഫ് ‘ സംവിധായകൻ കാസർഗോഡ് സ്വദേശി വിനോദ് കണ്ണോൾ ബൂലോകം ടീവിയോട് സംസാരിക്കുന്നു\n“ഞാൻ സിനിമാ മേഖലയിൽ കുറച്ചുകാലം മുൻപ് തന്നെ വന്നതാണ്. 2018 – ൽ തിയേറ്ററിൽ റിലീസ് ആയ ‘മൊട്ടിട്ട’ മുല്ലകൾ എന്ന സിനിമ ചെയ്തിരുന്നു. ജോയ് മാത്യു, ബിജുക്കുട്ടൻ ഒക്കെ പ്രധാന വേഷത്തിൽ അഭിനയിച്ച സിനിമ. അടുത്തതായി ഒരു ഒടിടി സിനിമ ചെയ്യുന്നുണ്ട്. മറ്റൊരു പടം , അതുകുറച്ചു വലിയ പടമാണ്, അത് പെന്റിങ്ങിൽ ആണ് .എഴുത്തിൽ താത്പര്യമുണ്ട്, സ്‌കൂൾ കാലം മുതൽക്കു തന്നെ കഥകൾ എഴുതുമായിരുന്നു. വിവാഹിതനാണ്, രണ്ടുകുട്ടികളുണ്ട്. ഒരാൾ എട്ടിലും അടുത്തയാൾ അഞ്ചിലും പഠിക്കുന്നു .\nപവർ ഓഫ് ഒരു ഷോർട്ട് മൂവി എന്നതിലുപരി ഒരു ചിന്തയായി വന്ന ആശയമായിരുന്നു. കാമറ ഉണ്ടായിരുന്നതുകൊണ്ട് അത് എടുത്തു. യുട്യൂബിൽ ഒന്നും കൊടുത്തിരുന്നില്ല. ബൂലോകം ടീവി മത്സരം വന്നപ്പോൾ ഞാൻ അതിലേക്കു അയച്ചു .\nപവർ ഓഫിൽ ഒരു യുവാവിന്റെ കൈകാലുകൾ കെട്ടിയിട്ടിരിക്കുന്നത്തിലൂടെ ആ ആശയം പറയാനുണ്ടായ കാരണം , ഞാൻ സിനിമയ്ക്ക് വേണ്ടി എഴുതാൻ ഇരിക്കുമ്പോൾ മനസ്സിൽ ഒന്നും വരില്ല..പിന്നെ ഫോണെടുത്തു നോക്കും… ഫോണിൽ പിന്നെ മണിക്കൂറുകളോളം ഇരിക്കും. അപ്പോഴേയ്ക്കും എഴുത്തിന്റെ കാര്യമേ മറന്നുപോകും. ഫേസ്ബുക്കും വാട്സാപ്പും ഇൻസ്റ്റഗ്രാമും നോക്കി ഇരിക്കും. അങ്ങനെ എല്ലാത്തിലും കേറിയിറങ്ങുമ്പോൾ ചെയ്യാൻ ഇരുന്നത് എന്താണോ അത് മറക്കുന്ന അവസ്ഥ. അടുത്ത ദിവസത്തെ അവസ്ഥയും ഇതുതന്നെയാണ്. അങ്ങനെയൊരു അവസ്ഥ ആണ് പവർ ഓഫ് എന്ന സൃഷ്ടിക്കു കാരണം.\nഎനിക്ക് ബോലോകം ടീവിയുടെ ആപ്പ് വളരെ ഇഷ്ടപ്പെട്ടു . അതിന്റെ ലെ ഔട്ട് ഒക്കെ സൂപ്പർ ആയിട്ടുണ്ട്. വളരെ നന്നായി തന്നെ ബഫറിങ് പ്രശ്നങ്ങളില്ലാതെ തന്നെ മൂവീസ് ആസ്വദിക്കാൻ സാധിക്കുന്നുണ്ട്. ഞാൻ ഒരുപാട് ഷോർട്ട് ഫിലിമുകൾ അതിൽ കണ്ടു.വളരെ നല്ല ആപ്പ് ആണ് ”\nPOWER OFF ബൂലോകം ടീവി ഷോർട്ട് ഫിലിം കോണ്ടസ്റ്റിൽ മത്സരിക്കുകയാണ്.. വോട്ട് ചെയ്യാൻ ഈ ചിത്രത്തിൽ ക്ലിക്ക് ചെയ്യുക\nProduction Company: V MOVIES\nSometimes when we are online on our mobile phone we don’t pay attention to anything around us.\nAt that time, the hands and feet will be tied. Only when the phone is off power can we become aware of the environment.\nProducers (,): V MOVIES ( VINODH KANNOL)\nDirectors (,): VINODH KANNOL\nEditors (,): SOORYA ( MAGNET CUTS)\nMusic Credits (,): RAJESH KM\nCast Names (,): SHAHIDILSE\nRelated Topics:Aaron Judgeboolokam tvpower off short movieVINODH KANNOL\nനിങ്ങൾക്കുമുണ്ടോ ഒരു മൂന്നാംജീവിതം ? എങ്കിൽ സൂക്ഷിക്കണം\nആമയും കല്യാണിയും, പിന്നെയല്പം പരിസ്ഥിതി ചിന്തകളും


കോവിഡ് 19: ഉന്നത വിദ്യാഭ്യാസ സ്ഥാപനങ്ങളുടെ റാങ്കിങ് വൈകും | NIRF India Rankings 2020 postponed due to coronavirus outbreak\nApr 6, 2020, 06:03 PM IST\nഎഐടി മദ്രാസായിരുന്നു കഴിഞ്ഞ വര്‍ഷം ഒന്നാമത്\nന്യൂഡല്‍ഹി: കോവിഡ്-19 വ്യാപനത്തിന്റെ പശ്ചാത്തലത്തില് രാജ്യത്തെ ഉന്നത വിദ്യാഭ്യാസ സ്ഥാപനങ്ങളുടെ റാങ്കിങ് നടപടികള് വൈകുമെന്ന് കേന്ദ്ര മാനവവിഭവശേഷി വികസനമന്ത്രാലം. സ്ഥിതിഗതികള് വിലയിരുത്തിയശേഷം ഇതിന്റെ നടപടികള് പിന്നീട് പുനരാരംഭിക്കുമെന്നും മന്ത്രാലയം വ്യക്തമാക്കി.\nനാഷണല് ഇന്‍സ്റ്റിറ്റിയൂഷണല് റാങ്കിങ് ഫ്രെയിംവര്‍ക്കാണ് (NIRF-നിര്‍ഫ്) രാജ്യത്തെ ഉന്നത വിദ്യാഭ്യാസ സ്ഥാപനങ്ങളുടെ റാങ്കിങ് നിര്‍ണയിക്കുന്നത്. ഐഐടി മദ്രാസായിരുന്നു കഴിഞ്ഞ വര്‍ഷം (2019) റാങ്കിങ്ങില് ഒന്നാമതെത്തിയത്. ഐഐഎസ്‌സി ബെംഗളൂരു, ഐഐടി ഡല്‍ഹി എന്നിവ യഥാക്രമം രണ്ടും മൂന്നും സ്ഥാനങ്ങളിലെത്തിയിരുന്നു.\nകേന്ദ്ര മാനവവിഭവശേഷി വികസന മന്ത്രാലയത്തിനുകീഴില് പ്രവര്‍ത്തിക്കുന്ന നാഷണല് ഇന്‍സ്റ്റിറ്റിയൂഷണല് റാങ്കിങ് ഫ്രെയിംവര്‍ക്ക് 2015ലാണ് സ്ഥാപിച്ചത്. അക്കാദമികവും പാഠ്യേതരവുമായ വിവിധ ഘടകങ്ങള് പരിഗണിച്ചാണ് റാങ്ക് നിര്‍ണയിക്കുന്നത്.\nContent Highlights: NIRF India Rankings 2020 postponed due to coronavirus outbreak\nതൃശ്ശൂര്: രാജ്യത്തെ ബി.എഡ്. വിദ്യാഭ്യാസത്തിന്റെ ശൈലി അടിമുടി മാറുന്നു. യോഗ്യതയ്ക്കനുസരിച്ചുള്ള ..